
IV 
Părintele duhovnicesc 


Principii fundamentale 


(î) Introducere: de la Sfinţii Apostoli la stareți 


Pocăinţa și mărturisirea nu sunt identificate numai cu 
slujirea pastorală. Este necesar să analizăm puterea apos- 
tolică transmisă clericilor în contextul tradiției profetice a 
poporului lui Dumnezeu şi să percepem dimensiunea es- 
hatologică a conducerii spirituale în Biserica creştină ca 
pe o transformare dinamică și edificatoare a autorității 
profetice. lată ce spunea Sfântul Grigorie cel Mare în le- 
gătură cu acest subiect: 


„Ce vom spune despre Apostolul Petru? (...) Toţi cei 
ce conduc Biserica în chestiuni de credință şi morală 
exercită aceeași putere de a lega și dezlega pe care a pri- 
mit-o el. În fapt, scopul pentru care Ziditorul nostru S-a 
pogorât pe pământ din ceruri a fost acela de a dărui oa- 
menilor această putere cerească”, 


Sf. Grigorie cel Mare, Dialogues, trad. în !b. engl. de O.J. Zimmer- 
man, New York, 1959, II, pp. 91-93. Pentru o introducere generală despre 
integritate şi sfințenie în tradiţiile Bisericii răsăritene şi apusene, vezi vol. 
Abba editat de J. Sommerfeldt, Cistercian Publications, Kalamazoo, 1982. 

Relația părintelui duhovnicesc cu fiii şi fiicele sale su- 

fleteşti este o continuare a relației lui Hristos cu ucenicii 
Lui. În lumina acestei relații, Sfânta Tradiţie a Bisericii 
este o expresie a iubirii interpersonale întru Hristos. De- 
votamentul părintelui duhovnicesc față de fiii și fiicele 
sale sufleteşti şi dragostea sa pentru ei sunt o modalitate 
creatoare de a continua Sfânta Tradiţie, o uimitoare Şi 
modestă întruchipare a autorității spirituale ca temei al 
formării lor. Fiii şi fiicele duhovnicești au în părintele lor 
sufletesc o paradigmă de integritate şi autenticitate. Nu e 
nevoie ca el să dăruiască ceva din el însuşi, căci Hristos 
este Cel ce trăieşte în el (Galateni 2, 20). Părintele Sera- 
fim de Sarov, un părinte duhovnicesc şi un stareț foarte 
îndrăgit, spunea: „Eu vă dau numai ce-mi spune Dumne- 
zeu să vă dau”!. 

Personalitatea părintelui duhovnicesc care este şi sta- 
rețul unei mănăstiri ilustrează cele două niveluri la care 
există şi funcționează Biserica în lume: cel ierarhic, exte- 
rior, instituțional şi organizatoric şi cel spiritual, interior 
şi harismatic. În acest sens, termenul grec geron şi cel 
slav staretz coexistă alături de termenul apostol. Deşi nu 
e întotdeauna hirotonit prin punerea mâinilor de către 
episcop, părintele duhovnicesc este un profet care a pri- 
mit harisma de la Duhul lui Dumnezeu. Nu există un act 
formal de numire a părintelui duhovnicesc. Deşi el cere 
binecuvântarea episcopului, ucenicii sunt cei ce-l înves- 
tesc cu denumirea de „părinte teofor”. 

Dialectica sau tensiunea dintre forurile administrative 
bisericeşti și harisme, dintre funcțiile pastorale şi cele 
profetice nu au fost niciodată pe deplin rezolvate, deși ele 


" V. Zander, St. Seraphim of Sarov, Londra, 1975, p. 32. 

caracterizează viața Bisericii cel puţin din perioada lui 
Constantin cel Mare. Cu toate că nu a fost întotdeauna 
nici simplă, nici deosebit de armonioasă, tensiunea aceas- 
ta a fost mereu o forță creatoare. Retragerea monahilor în 
pustie și parohia aşezată în mijlocul lumii sunt în mod egal 
atât esenţiale, cât și complementare. Niciuna dintre ele nu 
este infailibilă — ambele sunt marcate de slăbiciuni: lumea 
continuă să fie un idol şi o ispită inacceptabilă, iar mona- 
hismul continuă să dea naștere la individualisme și extre- 
misme — însă, împreună, mănăstirile şi bisericile de mir, 
păstrează integritatea evanghelică. Monahismul rămâne un 
simbol al împărăției cereşti care nu este din această lume, 
iar parohiile citadine sau rurale ne amintesc constant că 
Hristos se află în mijlocul nostru oriunde „sunt doi sau 
trei, adunați întru numele” Lui (Matei 18, 20). 

Îmbrăţişarea ortodoxiei cere o conducere harismatică. 
Atmosfera harismatică predomină mai ales în pustie, un- 
de supunerea și ascultarea de părintele duhovnicesc au 
întâietate față de orice altă supunere și ascultare. Autori- 
tatea lui se legitimează prin faptul că, la rândul său, el se 
supune întru totul tradiției spirituale a Bisericii pe care o 
întruchipează. În această privință, Kallistos Ware remar- 
că următoarele: 


„Există ceva mult mai important decât toate cărțile şi 
toate ideile la un loc — şi anume, exemplul părintelui du- 
hovnicesc ortodox, în faţa căruia poţi să-ţi depeni orice 
gând, şi de la care nu vei primi o călăuzire personală mai 
mult sau mai puţin prețioasă, ci însăși judecata Sfinţilor 
Părinţi”! 


1 A se vedea Kallistos Ware, „The Spiritual Father in Orthodox 
Christianity”, în Cross Currents (vară/toamnă 1974), p. 296 și The Inner 
Kingdom, St. Vladimir's Seminary Press, New York, 2000, pp. 127-151. 


89 


REÎNTREGIREA SUFLETULUI 
(ii) Părintele stareţ 


În romanul său Fraţii Karamazov, marele scriitor rus 
Feodor Dostoievski schițează portretul starețului, portret 
inspirat din propria experiență duhovnicească — părintele 
său duhovnicesc fiind starețul Ambrozie: 

„Cum este un astfel de părinte? E un părinte care-ţi 

preia sufletul şi voința în propriul suflet şi în propria Vo- 
ință, Atunci când îţi alegi un duhovnic, renunţi la voia 
proprie şi i-o încredințezi lui, întru desăvârșită supunere 
şi lepădare de sine. Această ucenicie, această extraordi- 
nară şcoală de dăruire, liberă de orice constrângere exte- 
rioară, e urmată cu nădejdea de a-ţi cuceri sinele şi a-l 
stăpâni, în aşa fel încât, după o viață de ascultare, să do- 
bândeşti libertatea perfectă, adică descătușarea din tira- 
nia sinelui, ferindu-te de soarta celor care au trăit întrea- 
ga viaţă fără să afle în ci înşişi adevăratul lor eu”l. 

Un asemenea părinte este într-adevăr vrednic de a fi 
numit pneumatophoros sau „purtător de Duh Sfânt” de- 
oarece se străduieşte să fie călăuzit întru totul de Duhul 
Sfânt, nu de propriile puteri şi ambiţii. Autoritatea lui îi 
este asigurată de Domnul Hristos Însuşi, care i-a făgăduit 
că-i va trimite Duhul Tatălui ceresc: „Nu vă îngrijiţi cum 
sau ce veţi vorbi, căci vi se va da vouă în ceasul acela ce 
să vorbiţi, fiindcă nu voi sunteţi cei ce vorbiți, ci Duhul 
Tatălui vostru este Cel ce grăieşte întru voi” (Matei 10, 
19-20). Un părinte duhovnicesc autentic este un ocârmui- 
tor spiritual care se preocupă de renașterea şi regenerarea 
fiilor săi duhovniceşti la o viaţă nouă întru Duhul Sfânt. 
Ascet și martir, el „dă sânge și ia Duh'?. 


" The Brothers Karamazov, trad. în lb. engl. de C. Gamett, New York, 
Modem Library, p. 27. 
2 C£. Patericul egiptean, Pentru Ava Longhin 6. 

Tradiţia ortodoxă cunoaşte un singur Părinte, pe Tatăl 
nostru „Cel din ceruri” (Matei 23, 9), „din Care orice 
neam în cer şi pe pământ își trage numele” (Efeseni 3, 
15). De asemenea, ea afirmă legătura de solidaritate şi 
împreună-părtăşie care se înfiripă şi se amplifică între 
credincioşi şi cel ce-i renaşte duhovniceşte în Trupul lui 
Hristos. Sfântul Arsenie, ucenicul Sfântului Simeon Noul 
Teolog (Ț1022), vorbea despre relația sa cu părintele său 
duhovnicesc ca despre o legătură dătătoare de viață: 


„Am murit lumii în care trăiam înainte. Cum să mă 
întorc acolo? (...) Am un părinte în Duhul Sfânt de la 
care primesc în fiecare zi laptele cel preacurat al harului 
dumnezeiesc. Mă refer la părintele meu întru Dumne- 
zeu. El îmi este și tată și mamă, pentru că m-a născut în 
Duhul şi mă încălzeşte în braţele lui ca pe un prunc 
nou-născut”, 

Părintele duhovnicesc îi renaşte pe ucenicii săi prin şi 
întru Duhul Sfânt. El este slujitor al Duhului Sfânt, pe ca- 
re-L invocă neîncetat şi căruia 1 se cucereşte neîncetat. 
„Fără Duhul Sfânt, nu ar exista păstori și învăţători în Bi- 
serică”, afirma Sfântul loan Gură de Aur?, Sfântul Duh 
este Cel ce validează autoritatea părintelui duhovnicesc 
sau, mai bine zis, Cel ce-i pecetluieşte purtarea de grijă cu 
atributele iubirii. Sfântul Duh este Dătător de viață sub 
toate formele ei: personală, interpersonală, obștească, ecle- 
ziastică, ierarhică. „Dumnezeu este iubire” (1 loan 4, 16) şi 
se revelează pe Sine în comuniune interpersonală, în rela- 


" Citat din 1. Hausherr, „Vie de Symeon le Nouveau Theologien”, în 
Orientalia Christiana, Roma, 1928, p. 61. Vezi şi G. Maloney, „The 
Elder of the Christian East as Spiritual Leader”, în Studies in Formative 
Spirituality, UL, 1982, p. 78 f£. 

? PG 50:463. 

ţia Sa nemijlocită cu fiecare persoană în parte, iar Duhul 
lui Dumnezeu face posibilă adevărata unitate în diversita- 
te, împreunând libertatea cu autoritatea în Biserică. 


(iii) Relaţia credinciosului cu 
părintele său duhovnicesc 


Creştinul se întâlneşte cu Dumnezeu la marginile le- 
pădării de sine, în contextul paradoxal al unei totale su- 
puneri față de părintele său duhovnicesc. „Cel ce va cău- 
ta să-şi câştige viața, o va pierde; iar cel ce şi-o va pierde, 
o va dobândi” (Luca 17, 33), spune Hristos Domnul în le- 

gătură cu cea de-a Doua Sa Venire pe pământ. Creştinul 
trăieşte în perspectiva luminii celei de-a doua veniri a 
Mântuitorului. Prin intermediul relaţiei sale cu părintele 
său duhovnicesc, el învață să se predea pe sine lui Hristos. 

Ascultarea de părintele duhovnicesc stă sub semnul iu- 
birii şi nu se aseamănă în niciun Chip cu supunerea pe care 
ne-o cere lumea în care trăim. În absența acestei relații 
speciale de iubire, orice formă de supunere e însoțită de un 
sentiment de vinovăție care contravine obiectivului ascul- 
tării — şi anume, libertăţii duhovniceşti!. 

Deşi relaţia dintre cei doi nu este o relație biologică, ci 
una pur spirituală, fiul duhovnicesc își iubeşte şi îşi res- 
pectă părintele sufletesc la fel cum îi iubeşte şi îi respectă 
pe părinţii săi trupeşti. Sfântul Varsanufie, „marele ge- 
ron”, observa că părintele duhovnicesc şi fiii sau fiicele 
lui sufleteşti sunt „un singur suflet”, plin de iubire veşni- 
că. De altfel, viața duhovnicească este singura viaţă pe 


' În legătură cu acest sentiment de vinovăție, vezi Sf. loan Sărate 
Scara Raiului, Cuvântul IV, p. 112. 

care o cunoaşte un monah, mănăstirea este unica lui casă, 
virtuțile sunt familia lui, cel lângă care se nevoieşte îi 
este tată sau mamă, prieten şi „împreună-călător” pe ca- 
lea spre mântuire. Sfântul Varsanufie merge mai departe, 
afirmând că părintele duhovnicesc face mai mult pentru 
noi decât putem face noi înșine. Faţă de el nu trebuie să 
ne fie ruşine sau să-i ascundem ceva, ci se cuvine să-i 
mărturisim absolut totul. Mărturisirea înseamnă lepăda- 
rea de fățărnicie, pentru a putea porni în căutarea adevă- 
rului pe calea curățirii de păcate şi a purificării sinelui. 
Fireşte, dacă părintele duhovnicesc este preot hiroto- 
nit, mărturisirea are un caracter sacramental, însă în tra- 
diția creştină, hirotonirea lui nu e considerată de la sine 
înţeleasă. Spre pildă, Sfântul loan Scărarul, autorul bine- 
cunoscutului tratat duhovnicesc Scara Raiului, nu speci- 
fică nicăieri în studiul său că părintele duhovnicesc tre- 
buie să fie preot — şi, de altfel, nu există nicio dovadă că 
el însuși ar fi fost hirotonit, deși este mai mult decât evi- 
dent că era un părinte duhovnicesc foarte căutat. Şi în 
Egiptul veacului al IV-lea aflăm astfel de cazuri: Sfântul 
Antonie cel Mare şi mulţi alți Sfinţi Părinţi ai pustiei nu 
erau preoți. Nici Sfântul Simeon Evlaviosul, părintele du- 
hovnicesc al Sfântului Simeon Noul Teolog, nici Starețul 
Siluan, nu au fost preoți. Şi în creștinismul apusean există 
astfel de exemple: Sfântul Benedict din Nursia a fost pre- 
ot, în timp ce Sfântul Francisc din Assisi a fost diacon. 
Părintele duhovnicesc nu urmăreşte să impună reguli 
şi canoane nici atunci când e nevoit să admonesteze pe 
vreunul dintre fiii săi sufleteşti. Deşi e numit „cârmaciul 
şi povăţuitorul cel bun”, el este, în primul rând o „imagi- 
ne arhetipală” pentru cei pe care-i călăuzeşte spre mân- 
tuire, o „normă de conduită”, o „lege”; el nu stabileşte 

rânduieli specifice, dar este, în el însuşi, un model desă- 
vârşit — nu atât prin ceea ce spune, ci prin ceea ce face, 
adică prin exemplul său personal. Ava Pimen îl sfătuia pe 
un frate să le fie celorlalți „pildă, iar nu dătător de lege”; 
iar Sfântul Varsanufie îi scria unui ucenic de-al său: „Eu 
nu te-am legat, frate, nici nu ţi-am poruncit, ci te-am po- 
vățuit;, drept aceea, tu fă cum voieşti”. lată libertatea 
acordată de stareţ sau geron, care, în treacăt fie spus, nu e 
neapărat necesar să fie în vârstă dacă atitudinea lui de- 
monstrează că „tot ce spune şi face este lege şi regulă 


pentru întreaga obşte”?. 


(îv) Calitatea de sponsor a părintelui duhovnicesc 


Sfântul loan Scărarul îl numeşte pe ocârmuitorul du- 
hovnicesc anadochos, termen care-l desemnează de obi- 
cei pe naşul de botez sau pe un sponsor al nostru, conota- 
ţia fiind aceea de persoană care preia asupra sa răspunde- 
rea pentru un altul, care, „din dragoste pentru Domnul, 
şi-a luat asupră-i grija noastră”?. Sursa acestei noțiuni de 
asumare a responsabilității pentru aproapele nostru este 
paulină. „Datori suntem noi cei tari să purtăm slăbiciuni- 
le celor neputincioşi”, învăța Sfântul Apostol Pavel (Ro- 
mani 15, 1). Sfântul Varsanulfie îi scria unui ucenic care-i 
ceruse să-i poarte păcatele: „Sunt uimit de cererea ta şi 

„ primesc să-ți port păcatele, cu condiția ca să porți şi să 
păzeşti şi tu cuvintele şi poruncile mele”f. Părintele du- 
hovnicesc este pregătit să-şi asume întreaga răspundere 


! Patericul egiptean, Pentru Ava Pimen 173. 

? SE. Vasile cel Mare, Sermo Asceticus 3, PG 31:876BC. 
> Sf. loan Scărarul, Scara Raiului, Cuvântul IV, p. 118. 
“ Sf. Varsanufie 270, în Filocalia, vol. 11, p. 310. 

pentru sufletele fiilor săi sufleteşti, ne încredințează 
Sfântul Ioan Scărarul: 


„Drept aceea, este vorba despre a lua asupră-și (ana- 
doche) întreaga responsabilitate duhovnicească în ade- 
văratul sens al cuvântului, ceea ce înseamnă că adevăra- 
ţii păstori îşi dau sufletul lor pentru sufletul aproapelui 
în toate”. 

Această asumare (anadoche) a responsabilității pentru 
aproapele poate fi totală sau parțială, sugerează Sfântul 
Varsanufie şi Sfântul loan Scărarul: „Unii iau asupra lor 
patimile cele din trecut, alții numai pe cele săvârşite în 
prezent'?. În Patericul egiptean, citim despre un frate ca- 
re, după ce căzuse în păcat, era atât de tulburat încât nu 
putea să se mărturisească. Atunci Ava Lot l-a îndemnat 
să i-l mărturisească lui, făgăduindu-i că va purta el jumă- 
tate din păcatul acela. În mod similar, Sfântul Varsanufie 
îl asigura pe un monah: „Frate, îţi vorbesc ca sufletului 
meu, căci Domnul a legat sufletul tău cu al tău, spunân- 
du-mi: «Nu te despărți de el.» (...) Şi mă îngrijesc eu de 
tine mai mult decât tu însuţi. Mai bine zis, Dumnezeu. 
(...) Drept aceea, ţi-am spus că port jumătate din păcatele 
tale. (...) Iar dacă voiești să iau totul [s.m.] asupra mea, o 
primesc şi pe aceasta, din ascultare”?, Prin urmare, părin- 
tele duhovnicesc ne eliberează de poverile păcatelor noas- 
tre pe care le preia şi le poartă ca și cum ar fi ale lui. Acest 
fapt e pilduitor ilustrat în următoarea povestire relatată de 
Sfântul Ioan Scărarul: 


1 Cuvânt către păstor (starej) 57, 1189AB. 

? Ibidem, p. 302. Vezi şi Sf. Varsanufie 39 şi 169. 

9 SE. Varsanufie 68, în Filocalia, vol. LI, p. 100; a se vedea şi 39, 
p. 61, şi 73, pp. 109-110. 

„Un monah sârguitor, hărțuit fiind de demonul aces- 
ta [al hulei) vreme de douăzeci de ani, şi-a topit trupul 
prin posturi şi privegheri. lar când a simțit că acestea nu 
i-au folosit la nimic, scriindu-şi patima pe o hântie, se 
duse și o dădu unui oarecare bătrân sfânt, înaintea căru- 
ia căzu cu fața la pământ, neîndrăznind să-şi ridice ochii 
spre dânsul. După ce a citit, bătrânul a zâmbit și, ridi- 
cându-şi fratele, i-a spus: «Pune-ţi, fiule, mâna pe gru- 

mazul meu». Şi după ce fratele făcu aceasta, marele îi 
spuse: «Frate, iau asupra grumazului meu păcatul tău pe 
care l-ai săvârşit în trecut şi pe care-l vei mai săvârși în 
viitor, cu o singură condiţie, însă: să nu-i mai dai nicio 
atenţie». Şi a mărturisit apoi cu tărie acesta că n-a apu- 
cat bine să iasă din chilia bătrânului şi patima s-a și fă- 
cut nevăzută”. 


Punerea mâinii credinciosului pe grumazul părintelui 
ne trimite la un ritual de pocăință practicat în Biserica Pri- 
mară şi păstrat până în zilele noastre: gestul preotului de 
a-şi aşeza mâna pe capul credinciosului în timpul spoveda: 
niei acestuia. Gestul acesta implică dragoste şi solidaritate 
umană; părintele duhovnicesc preia suferințele penitentu- 
lui, purtând astfel crucea lui Hristos (Luca 14, 27; Galateni 
6, 2). Să ia aminte, totuşi, să nu preia poveri prea grele 
pentru puterile lui, pentru că va trebui să dea socoteală pen- 
tru fiii şi fiicele lui duhovniceşti la Judecata de Apoi (cf. 

lezechiel 3, 18-21). În Viașa Fericitului Pahomie citim: 


„Dacă pentru a da socoteală de propriile fapte e tre- 
buință de o luptă atât de grea, cu cât mai grea va fi lupta 


atunci când vei da socoteală pentru greșelile şi păcatele 
altora?” 


! Sf. loan Scărarul, Cuvântul XXIII, p. 213. ial 
2 Viața Fericitului Pahomie, trad., introducere şi note de Nico a 
Corneanu, Mitropolitul Banatului, Ed. Anastasia, Bucureşti, 1995, p. 44 

Părintele duhovnicesc alege să fie el osândit mai de- 
grabă decât vreunul dintre ucenicii lui. Deşi Sfântul loan 
Scărarul nu vorbeşte explicit despre aceasta, este un fapt 
Care transpare din conţinutul Scării Raiului; de aseme- 
nea, îl putem afla în multe dintre scrierile patristice — atât 
în cele timpurii, cât şi în cele de mai târziu. Precedentul 
Veterotestamentar este rugăciunea adresată de Moise lui 
Dumnezeu pentru poporul lui Israel: 

»O, Doamne, poporul acesta a săvârşit păcat mare, 
făcându-şi dumnezei de aur. Şi acum, dacă vrei să le 
ierţi păcatul acesta, iartă-l; iar de nu, şterge-mă pe mine 
din cartea Ta, pe care Tu ai scris-o!” (Ieşirea 32, 31-32). 

În acelaşi duh al iubirii pentru aproapele dusă până la 
jertfă scria şi Sfântul Apostol Pavel în Epistola sa către 
Romani: 


„Aș fi dori să fiu eu însumi anatema de la Hristos 

pentru fraţii mei (...)” (Romani 9, 3). 
lar Sfântul Varsanufie se ruga lui Dumnezeu: 

„Stăpâne, sau du împreună cu mine și pe copiii mei 
[duhovniceşti] în împărăţia Ta, sau şterge-mă și pe mine 
din cartea Ta”! 

De asemenea, Sfântul Simeon Noul Teolog îi asigura 
pe ucenicii lui: . 


„Eu să mor dacă El te va trece cu vederea, în locul 
tău să fiu dat focului veşnic dacă EI te va părăsi"? 


ș Sf. Varsanufie, Epistola 187 (V. 110), în Filocalia, vol. 11, p. 217. 
Sf. Simeon Noul Teolog, Cateheza 30, în Arhiep. Basile Krivo- 
Cheine, În lumina lui Hristos: Sfântul Simeon Noul Teolog, trad. de 
Pr. conf. dr. Vasile Leb și lerom. Gheorghe Iordan, E.I.B.M.B.O.R., 
Bucureşti, 1997, p. 70. Vezi şi Sf. Ioan Scărarul, Scara Raiului, Cu- 
vântul IV, p. 122. 

Asemenea declarații nu sunt doar ecouri ale rugăciunii 
lui Moise şi ale răspunsului lui Dumnezeu (leșirea 32, 
32), ci scot în evidență valoarea rugăciunilor pline de iu- 
bire înălțate de un părinte duhovnicesc bineplăcut Dom- 
nului, aşa cum se cuvine să fie un mijlocitor care soleşte 
înaintea lui Dumnezeu pentru fiii şi fiicele lui sufleteşti. 
Rugăciunile lui au putere mare (Iacov 5, 16). Mai presus 
de toate, însă, aceste declaraţii reflectă dragostea mântui- 
toare a Celui care ne împacă pe noi, oamenii, cu Dumne- 
zeu Tatăl, „căci pe El, care n-a cunoscut păcatul, L-a 
făcut pentru noi păcat, ca să dobândim, întru EI, drepta- 
tea lui Dumnezeu” (Il Corinteni 5, 21). 


(v) Îndrumarea duhovnicească este 
un nou mod de a iubi 


Deschizându-ne sufletul față de părintele nostru du- 
hovnicesc, ÎI invităm pe Dumnezeu să intre în viața noas- 
tră. Această invitație, însă, nu poate fi făcută fără un mij- 
locitor. De aceea, e necesar ca în ungherele cele mai 
adânci ale minţii și sufletului nostru să intre un altul, că- 
ruia să-i împărtăşim fiecare gând, fiecare emoție, fiecare 
intenție, fiecare rană, fiecare bucurie. 

În zilele noastre, majoritatea oamenilor consideră că o 
astfel de deschidere este deosebit de dificilă, în primul 
rând datorită faptului că, de la o vârstă fragedă, oamenii 
sunt încurajați să fie puternici, agresivi şi în stare să se 
descurce fără ajutorul nimănui. Dozate în chip rațional, 
aceste calități denotă maturitate, desigur, iar în viața pe 

care o trăim ele ne pot fi chiar necesare în anumite Cir- 
cumstanțe. Hristos Însuşi le-a pus în aplicare atunci când 
S-a confruntat cu schimbătorii de bani din templu (Cf. 

Matei 21, 12). Pe lângă faptul că și-a îndemnat ucenicii 
să atingă un nivel spiritual suficient de înalt pentru a pu- 
tea să întoarcă şi celălalt obraz oricui îi va persecuta şi îi 
va lovi peste obraz (Matei 5, 39), EI le-a demonstrat, tot- 
odată, forța şi curajul de a nu întoarce celălalt obraz în 
anumite situaţii, cum a fost cazul când, primind o palmă 
de la unul dintre slujitorii arhiereului Anna, i-a adresat 
aceluia următoarele cuvinte pline de bărbăţie: „Dacă am 
vorbit rău, dovedeşte că este rău, iar dacă am vorbit bine, 
de ce mă baţi?” (loan 18, 21-23). Au fost şi multe împre- 
Jurări în care lisus a preferat să păstreze tăcerea în faţa 
celor care-L acuzau — tăcerea fiind tot un răspuns, dar 
unul care cere o mare forță lăuntrică şi o smerenie adevă- 
rată, Înţelegând toate acestea, să avem în vedere şi faptul 
că tradiția duhovnicească ortodoxă ne îmbie acordarea 
unci deosebite importanțe legăturilor dintre noi şi cei din 
jurul nostru, adică relațiilor de interdependență dintre oa- 
meni. Suntem părți dintr-un întreg şi avem nevoie unul 
de celălalt. Nu suntem insule, nu putem trăi izolaţi unii 
de ceilalți. 

Avem nevoie de ceilalţi pentru că, adeseori, rănile 
noastre sunt atât de profunde încât nici nu le putem atin- 
ge, iar suferința noastră, atât de mare, încât ne este impo- 
ibil să o înfruntăm singuri. După cum am mai spus deja, 
capacitatea omului de a-și mărturisi necazurile dovedeşte 
că se află pe drumul cel bun. De altfel, aceasta este însăşi 
esența Sfintei Taine a Spovedaniei. Căutarea lui Dumne- 
zeu e o căutare abstractă, iar curățirea de patimi, un 
obiectiv foarte dificil — dar a-și căuta şi a-și afla aproape- 
le le îmbrățişează pe amândouă, pentru că apropierea de 
Dumnezeu şi purificarea sinelui depind de iubirea aproa- 
pelui. Ava Antonie spunea: „De la aproapele este viața şi 

moartea, fiindcă de-l vom dobândi pe fratele, pe Dumne- 
zeu ÎI dobândim; iar de-l vom sminti pe fratele, lui Hris- 
tos Îi greşim”!, Acesta este motivul pentru care în Taina 
Spovedaniei aflăm atât prăpastia păcatului cât şi misterul 
harului. 

Pocăinţa nu trebuie văzută prin prisma remuşcărilor 
față de păcatele săvârşite, ci în termenii reconcilierii, res- 
taurării şi reîntregirii sufleteşti, redobândirii sănătăţii şi a 
echilibrului lăuntric. Spovedania nu este o autocontem- 
plare narcisistă şi nici o negociere, o afacere, o tranzacție; 
ea nu poate fi definită în termeni juridici sau redusă la ab- 
solvirea de păcate. În timp ce păcatul este o sfâşiere a rela- 
iei dintre mine şi Dumnezeu, pentru ca metanoia să nu de- 

vină paranoia, spovedania trebuie să fie o comuniune între 
mine şi aproapele meu, posibilitatea de a spune împreună 
„Tatăl nostru”, o Sfântă Euharistie trăită în fiecare zi. 
Reforma protestantă punea accentul pe conceptele de 
vinovăţie şi ispășire; înainte de Reformă, se sublinia su- 
punerea necondiționată față de autoritatea instituțională a 
Bisericii; în zilele noastre, deşi vinovăția și instituționa- 
lismul sunt mai puțin evidente, ele ne macină lăuntric, to- 
tuşi, sub forma frustrării şi a neliniştii anxioase. În epoca 
modernă, oamenii se plâng, printre altele, de indispoziţie, 
de plictiseală, de senzaţia de inutilitate şi de lipsa de sens 
a vieții. Dar viața este prin definiţie plină de sens, iar 
punctul ei de referință şi semnificaţia ei fundamentală 
constau în cunoașterea Logosului divin prin cunoaşterea 
aproapelui. 

Toţi avem nevoie să ne biruim frica de moarte. Reme- 

diul se află în Dumnezeul luminii şi al vieţii, în Hristos 


! Patericul egiptean, Pentru Ava Antonie 11. 

lisus Cel înviat. Pretutindeni unde vedem lumină şi viață 
i] descoperim pe Mântuitorul nostru Cel înviat. Prin ur- 
mare, de fiecare dată când părinții spun copilului lor: „E 
totul bine”, ei fac o afirmație metafizică, de fapt; de fie- 
care dată când ne mărturisim părintelui nostru duhovni- 
cesc, ÎL înviem pe Hristos Cel răstignit; de fiecare dată 
când ne manifestăm credința în Dumnezeu, nu ne mai te- 
mem de moarte, pentru că EI a biruit tărâmul (loan 16, 
33) morţii prin iubirea Lui. 


(vi) Concluzii 


în absența unui părinte duhovnicesc, ne putem îndrep- 
ta către comunitățile religioase cu o tradiție temeinică de 
linişte şi rugăciune, unde domnesc disciplina şi pravila de 
rugăciune zilnică împletite cu munca şi odihna și unde 
Sfânta Liturghie se săvârşeşte zilnic; acestea toate contri- 
buie la formarea și dezvoltarea armonioasă a personalită- 
ţii fiecăruia dintre noi, fiind modul esenţial prin care 
multe persoane au dobândit maturitate și echilibru sufle- 
tesc. Impresionanta prezenţă spirituală a stareților şi pă- 
rinţilor duhovniceşti care au trecut la cele veşnice, dar a 
căror amintire continuă să ocrotească şi să călăuzească 
obştea monahală pe care au păstorit-o, e constant evocată 
de către ucenicii lor în toate locurile de care şi-au legat 
viaţa şi slujirea şi împărtăşită tuturor celor ce doresc să 
învețe cum să-şi iubească şi să-şi ajute aproapele. 
acest context, e semnificativ faptul că relația dintre 
credincioşi și părinţii lor duhovniceşti e o relație deosebit 
de flexibilă. Unii conducători spirituali sunt înzestrați cu 
alese harisme, alţii sunt specializaţi în asistenţa duhovni- 
cească de care au trebuință credincioșii mireni — pentru 

care un sfat, un îndemn, o îndrumare pot fi cruciale. Din- 
tre credincioşi, mulţi declară că au nevoie să se consulte 
cât mai des cu părinţii lor duhovnicești, în timp ce alţii 
spun că, întâlnindu-se mai rar cu conducătorii lor spiri- 
tuali, se simt mai motivaţi în dorința lor de a duce o viață 
cu adevărat creştinească. Să nu uităm că și în relațiile 
sfinţilor cu Dumnezeu există o dinamică specială: dreptul 
Simeon L-a ţinut doar o dată pe Pruncul lisus în braţe, 
Sfântul loan Botezătorul L-a întâlnit doar o dată pe Mân- 
tuitorul, iar Sfânta Maria Egipteanca s-a împărtăşit cu 
Sfântul Lui Trup şi Sânge doar o singură dată în viaţă. 
Bineînţeles, în cazul în care nu putem găsi un părinte 
duhovnicesc în apropiere şi nici nu putem călători în cău- 
tarea lui, tradiția patristică ne îndeamnă să citim Sfintele 
Scripturi şi scrierile Sfinților Părinți!. Important este să ne 
cercetăm întotdeauna adâncul sufletului, să fim atenți la ce 
simt şi gândesc cei de lângă noi, să ne deschidem inima cu 
sinceritate şi să avem încredere în semenii noştri. Vindeca- 
rea se produce numai atunci când învăţăm să iubim şi să 
ne lăsăm iubiți, să purtăm poverile altora — nu numai pe 
ale noastre — și să ne asumăm răspunderea pentru ele. 
Printr-o astfel de deschidere spre iubire, dobândim pu- 
terea de a transforma lumea. Nimic nu mai e banal, mo- 
noton sau nesemnificativ; totul e perceput în lumina de 
pe Muntele Tabor ca o contribuţie majoră la formarea 
noastră duhovnicească și la mântuirea noastră. În acest 
fel, nu vom mai emite pretenţii exagerate față de părinții 
duhovniceşti şi nici nu-i vom mai considera desăvârşiţi. 
Întreaga noastră nădejde şi încredere se va îndrepta spre 
Dumnezeul iubirii. 


1 A se vedea Sf. Nil Sorski, „Dreptar monahicesc”, citat de G. 
Fedotov, în A Treasury of Russian Spirituality, Londra, 1950, p. 9%. 

„De obicei, căutăm un părinte duhovnicesc când ne că- 
im de greșelile şi păcatele noastre sau când vrem să învă- 
țăm să ne rugăm. Aceasta nu înseamnă, însă, că dacă nu-l 
vom afla, vom renunța la pocăință şi la rugăciune; deși 
părintele duhovnicesc e identificat, până la un punct, cu 
Hristos Domnul, Hristos este icoana cea adevărată a Ta- 
tălui ceresc, nu părintele duhovnicesc. Faţă de Hristos ne 
deschidem inimile şi Lui Îi cerem să stabilească diagnos- 
ticul şi tratamentul care ne va aduce vindecarea. „Dacă ai 
întâlnit, din mila lui Dumnezeu, un părinte duhovnicesc, 
numai acestuia spune-i ale tale; iar dacă nu, ridică-ți 
ochii spre Hristos, priveşte spre EI pururea, şi ține să-L ai 
numai pe EI pururea cunoscător al mâhnirii şi al supărării 
tale”, spunea Sfântul Simeon Noul Teolog!. Părintele du- 
hovnicesc este imaginea vie a lui Hristos şi cel care ne 
naşte la o viaţă nouă întru Hristos. Să ascultăm sfatul 
Sfântului Simeon Noul Teolog și să-l urmăm: 


„Dobândește un părinte, dobândeşte un învăţător, 
dobândeşte un mijlocitor şi un solitor și un chezaș înain- 
tea lui Dumnezeu. Alipeşte-te de el prin dragoste şi cre- 
dinţă, prin frică şi dorință, ca de Hristos Însuşi, pentru 
ca să te unești prin el și în el cu Hristos şi să te arăţi păr- 
taș şi împreună-moştenitor al slavei Sale veșnice şi al 
împărăției, cântându-L şi preamărindu-L cu Tatăl Său și 
cu Duhul Său Preasfânt”?. 


! Sf. Simeon Noul Teolog, Discursul etic 7, în Sfântul Simeon Noul 
Teolog: Discursuri teologice şi etice (Scrieri 1), studiu introductiv și 
trad. de diacon loan [. Ică jr., Ed. Deisis, Sibiu, 1998, p. 292. 

4 Epistola 3, 824-834, în Arhiep. Basile Krivocheine, În lumina 
lui Hristos: Sfântul Simeon Noul Teolog — viața, spiritualitatea, 
învățătura, E.L.B.M.B.O.R., Bucureşti, 1997, p. 97. 

Ascultarea de părintele duhovnicesc 


Calea voinţei 


„Înainte de a sta în faţa părintelui tău du- 
hovnicesc, spală-ţi picioarele în sângele inimii 
tale”. 

„Înainte de a vorbi cu părintele tău duhov- 
nicesc, deprinde-ţi limba să nu rănească pe ni- 
meni cu vorbele tale”. 

(Maxime tradiționale greceşti, Asia Mică) 


(i Introducere 


Alături de noțiunile de autoritate şi iertare, liber arbitru 
Sau voință, noţiunea de ascultare este esenţială în procesul 
de îndrumare duhovnicească. În privința ascultării, ceea ce 
contează cel mai mult e capacitatea omului de a experia li- 
bertate în comuniunea cu Dumnezeu, nu preocuparea de a 
duce o existenţă izolată, autonomă, lipsită de comunicare 
cu cei din jur. În tradiţia ascetică, deşi monahul este un in- 
divid solitar, singurătatea lui nu e o prăbuşire în deșertă- 
ciunea lumii sale interioare şi o despărțire de lumea exteri- 
oară, ci o ascensiune spirituală spre comuniunea cu Dum- 
nezeu şi spre desăvârşire lăuntrică. În cele ce urmează, îmi 
Voi sprijini afirmaţiile pe învăţăturile cuprinse în Scara 

Raiului, scriere duhovnicească datând din veacul al VII-lea 
şi aparţinând Sfântului loan Scolasticul, supranumit „Ioan 
Scărarul”, pustnic trăitor în deşert, iar ulterior stareț al 
mănăstirii din Muntele Sinai. 

Sfântul loan Scărarul a acordat ascultării o importanță 
atât de mare încât i-a dedicat cel de-al doilea capitol ca 
lungime din lucrarea sa, Cuvântul IV. El nu a abordat as- 
cultarea din perspectiva unor reguli puse în practică sau 
respinse de nevoitorii spre desăvârşire. Deşi existau mulți 
monahi care trăiau după rânduielile Fericitului Pahomie, 
Sfântul loan Scărarul nu menţionează niciodată termenul 

rânduială” în acest sens, ci vorbeşte despre ascultare ca 
despre o 'relaţie profund personală cu un părinte duhovni- 
cesc ales de nevoitor, în urma căreia acesta încetează de a 
mai fi obsedat de sine însuşi şi se lasă condus de părintele 
său sufletesc. Ca şi în multe alte privințe, Sfântul loan 
Scărarul a preluat tradiția monahală de la Părinţii pustiei 
trăitori în Egipt în veacul al IV-lea şi de la Sfinţii Varsanu- 
fie şi loan (veacul al VI-lea). Prima îndrumare adresată de 
Fericitul Pahomie (secolul IV) monahilor a fost, de altfel, 
primul lucru pe care l-a făcut el însuşi: să-şi caute un pă- 
rinte duhovnicesc (geron)!. Sfântul Diadoh al Foticeii (se- 
colul V), pentru care scopul vieții duhovniceşti este unirea 
sufletului cu Dumnezeu prin dragoste, considera asculta- 
rea drept „bunul cel dintâi în toate virtuțile începătoare, fi- 
indcă ea nimiceşte părerea de sine şi naște în noi smerita 
cugetare. Celor ce stăruie în ascultare cu bucurie, asculta- 
rea li se face intrare şi uşă spre dragostea lui Hristos”2. În 


" Viața Fericitului Pahomie, ed. cit., pp. 23-24. A se vedea şi Apof- 
tegmele Părinților pustiei, Isaia 2. 

2 Sf. Diadoh al Foticeii, Cuvânt ascetic, cap. 41-42, în Filocalia, 
vol. 1, pp, 407-408. 

acelaşi mod, pentru Sfântul loan Scărarul ascultarea cons- 
tituie litera alpha, prima literă a sfântului alfabet al virtuți- 
lor „pentru cei care încep să se inițieze în cele ale vieții 
monabiceşti”, deoarece fără ascultare nu se poate înainta 
în viaţa spirituală!. Prin urmare, învățarea ascultării de pă- 
rintele duhovnicesc s-a aflat la temelia tradiției monahale 
dintru începuturile ei. 

După aceste discuţii preliminare despre ascultare ca 
modalitate de dobândire a adevăratei libertăți în Hristos, 
vom examina efectele alienante ale urmării voii proprii, 
ascultarea drept mijloc de a dobândi echilibrul interior și 
comuniunea duhovnicească, şi diversele căi prin care pă- 
rintele duhovnicesc ne poate înlesni atingerea acestui de- 
ziderat vrednic de a fi râvnit. 


(îi) Idion thelema 


„Voința proprie” (sau idion thelema) este termenul fo- 
losit în literatura ascetică pentru a se denumi voinţa firii 
căzute a omului (cf. Efeseni 2, 3). Sfântul loan Scărarul 
nu disprețuia voința omului, ci sublinia faptul că ea s-a 
desprins de voia lui Dumnezeu, cu care era unită la înce- 
puturile creației. EI le recomanda atât monahilor, cât și 
tuturor credincioşilor doritori să afle împărăția lui Dum- 
nezeu pe pământ, să se lepede mai întâi de părerea de 
sine şi de impunerea voii proprii (idiognomon rythmos), 
de conducerea prin sine însuşi (idiorrythmia) şi de încre- 
derea în judecata proprie (oikeiopiston), prevenindu-i că, 
dacă nu vor avea grijă să se ferească de toate acestea, vor 
rătăci calea spre mântuire?. Ascultarea înseamnă, în pri- 


" Sf. loan Scărarul, Scara Raiului, ed. cit., Cuvântul XXVI, p. 233. 
? Scara Raiului, Cuvântul IV, pp. 100-101. 

mul rând, renunțarea la propria voie şi desprinderea de 
idiorrythmia. Cei ce încearcă să-și satisfacă propria voie, 
disociindu-se de voia divină și de cea a semenilor lor, se 
răzvrătesc împotriva lui Dumnezeu. Numai dacă ne vom 
lepăda de voia proprie şi ne vom supune voii lui Dumne- 
zeu, care ne este mijlocită de părintele nostru duhovnicesc, 
vom demonstra că nu facem parte din categoria celor ca- 
re-L înfruntă pe Dumnezeu, răzvrătindu-se împotriva Lui. 
Să rupem, deci, hârtia care ne ține în robia propriei voințe 
şi care ne îndeamnă să pretindem, în mod arbitrar, că 
avem „drepturile” noastre. În mod paradoxal, ne exercităm 
cu adevărat propria voie numai atunci când, printr-un act 
de autodisciplină, ne supunem părintelui duhovnicesc şi ne 
armonizăm voința proprie cu voia lui Dumnezeu. 
Supunerea nu este o sarcină ușoară. Din cauza condiţi- 
ei umane căzute și întru totul absorbite de sine, chiar şi 
asceții trebuie să facă uneori eforturi supraomenești pen- 
tru a-şi tăia propria voie şi a se cuceri voii lui Dumnezeu. 
Supunerea e o situație de limită — or, situaţiile de limită 
impun măsuri de limită. 
Deși unii credincioşi consideră că, pentru a se sfinţi și 
împărtăşi de divino-omenitatea lui Hristos, e suficient să 
renunțe la anumite plăceri egoiste și strict personale, ade- 
vărul este că făptura umană trebuie să se înstrăineze cu de- 
săvârşire de voia proprie, care s-a desprins de Dumnezeu 
odată cu căderea protopărinților din rai. Cel ce se leapădă 
de voia proprie, ne încredințează Sfântul loan Scărarul, nu 
numai că va primi răsplătire, dar „va moşteni viața veşni- 
că”, iar Ava Dorotei din Gaza merge mai departe, afir- 
mând că „cel ce vrea să dobândească mântuirea, trebuie să 
renunțe întru totul la voia sa”!. Poarta cea „strâmtă” şi ca- 


' Ava Dorotei din Gaza, Doctrina 21, 6, PG 88:1817. 

lea cea „îngustă” a renunțării încep printr-un proces lent şi 
dureros, asemănător celui prin care a trecut Hristos Însuşi 
(cf. Luca 22, 42) — dar dacă vom rămâne lângă Cel ce a în- 
durat răstignire și moarte pe cruce pentru noi şi pentru a 
noastră mântuire, vom „vorbi cu îngerii” şi vom sta „de-a 
dreapta” Lui la învierea cea de obşte!. 

Din Vechiul Testament aflăm că neascultarea echiva- 
lează cu moartea (ef. Numerii 16 și leşirea 14); ştiind 
aceasta, Sfinţii Părinţi vorbeau adeseori despre „moartea 
voii proprii” ca despre un remediu al morții provocate de 
neascultare. Plecându-ne voia și așezând-o la picioarele 
părintelui nostru duhovnicesc, nu o vom omori, ci o vom 
înmormânta ştiind că ea va învia — așa cum a înviat Hris- 
tos Domnul. Înmormântarea voii proprii se face de bună- 
voie. Sfântul loan Scărarul precizează că ea e strâns lega- 
tă de „învierea smereniei”2. Prin urmare, deşi pare de or- 
din negativ, lepădarea de propria voie este, de fapt, o rea- 
lizare câte poate de pozitivă și dătătoare de viaţă. (n] 

În calitate de discipoli ai lui Hristos, scopul nostru 
este de a căuta să împlinim voia lui Dumnezeu și de a ne 
supune Lui în tot ceea ce facem, gândim sau simţim: 

„Cel ce aleargă cu socoteală pe această cale sfântă, 
toate ocupațiile, toate rostirile, toate gândurile, fiecare 
pas şi toate mişcările le va săvârşi potrivit voinței Dom- 
nului, prin Domnul, şi, în aşa fel, de parcă le-ar lucra în 
faţa Domnului”? 


, Scara Raiului, Cuvântul IV, p. LI. 
Cuvântul IV, p. 100. 

? Cuvântul XXVII, p. 271; Cuvânt către păstor (Starej), p. 307; Cu- 
vântul XXVI, p. 243. A se vedea, de asemenea, Apofiegmele Părinților 
Pustiei, Ava Antonie 37-38, PG 65:88 şi Cuv. Isaia Pustnicul, Cuvân- 
tul 1, 2, în Filocalia, vol. 12, p. 41 ; Cuvântul XXV, 18, pp. 213-214; 
Cuvântul XXVII, 8, p. 235. 

Armonizarea propriei voințe cu voia lui Dumnezeu nu 
se poate înfăptui decât dacă ne dezbrăcăm mai întâi de 
voința noastră ca de o haină a ruşinii, aruncând-o, şi 
dacă, lepădându-ne astfel de ea, ne apropiem de Dumne- 
zeu cu toată smerenia — sau, cum ne îndeamnă Sfântul 
Varsanufie, cu ferma convingere că nu avem pe nimeni 
pe lume în afară de EI: 

„Învățătura cea prealuminoasă a Mântuitorului nos- 
tru este aceasta: «Facă-se voia Ta». Cel ce spune aceas- 
tă rugăciune din inimă părăseşte voia sa şi le lasă pe 
toate în voia lui Dumnezeu”. 

Transcenderea propriei voințe este un proces continuu 
care se desfăşoară de-a lungul întregii noastre vieţi du- 
hovniceşti. Să ne străduim în fiecare împrejurare a vieții 
noastre să biruim firea noastră cea răzvrătită şi să ne înăl- 
țăm mai presus de ea spre armonia care ne-a fost dăruită 
dintru începuturile creației; fiecare gând și fiecare mişca- 
re să ne facă mai smeriţi, pentru a nu ne înstrăina de voia 
lui Dumnezeu. În timp ce unii dintre noi vor trebui să lu- 
creze cu multă răbdare la tăierea propriei voințe, cei desă- 
vârşiți vor cunoaşte voia lui Dumnezeu în chip direct, ne- 
mijlocit, prin întâlnirile lor personale cu EI în rugăciune. 

În ultimă instanță, idion thelema nu poate fi dezrădăcina- 
tă numai prin eforturile proprii, ci cu ajutorul harului lui 
Dumnezeu. Dumnezeu taie voia proprie cu „sabia Duhu- 

lui”, îndepărtând-o de la cei smeriți cu sufletul şi trupulz, de 
la cei ce nu-L înfruntă prin răzvrătiri necuviincioase. 


! Sf, Varsanufie 40, în Filocalia, vol. 11, p. 62. 

2 Scara Raiului, Cuvântul IV, p. 100 şi p. 114; Cuvânt către păstor 
(stare[). A se vedea şi Sf. loan Cassian, pentru care ascultarea este un 
dar ales, înrudit cu simplitatea şi nepătimirea inimii. 

Izolarea şi singurătatea îndelungată sunt potrivnice 
vieţii în Hristos, ne învață Sfântul loan Scărarul; este 
mult mai folositor să trăim şi să lucrăm în apropierea me- 
dicilor noştri duhovnicești, petrecându-ne viaţa în ascul- 
tare și slujire, decât să ne conducem singuri! Ascultarea 
înseamnă a ne purta crucea cu bucurie, știind că în acest 
fel ducem și noi o parte a crucii Mântuitorului, care a 
Constituit un act de ascultare înfăptuită de Cel ce „S-a 
smerit pe Sine, ascultător făcându-se până la moarte — și 
încă moarte de cruce” (Filipeni 2, 8). Ava Yperehie vor- 
bea despre ascultare în termeni deosebit de elogioși: 


„Odor scump îi este călugărului ascultarea. Cel ce a 
câştigat-o va fi ascultat de Domnul și cu îndrăzneală va 
sta înaintea Celui răstignit. Căci Domnul Cel ce S-a răs- 
tignit ascultător S-a făcut Tatălui până la moarte — «şi 
încă moarte de cruce» (Filipeni 2, Bz, 

Neascultarea creează o barieră între om şi Dumnezeu 
(Efeseni 2, 14). Sfântul loan Scărarul descria ascultarea 
drept o formă de „martiriu” lăuntric, iar Sfântul Varsanufie 
vorbea despre ea ca despre o „vărsare a sângelui”. Ea este 
0 „mărturie”, o „mărturisire” (omologi), care-l ajută pe 
cel ascultător „să-L vadă pe Hristos”?, deşi diavolul, vrăj- 
maşul binelui, caută mereu să zădărnicească aceasta, în- 


| Scara Raiului, Cuvântul VIII, pp. 151-152. 

2 Patericul egiptean, Pentru Ava Yperehie 8. Pentru legătura dintre 
ascultare și cruce, vezi Sf. loan Cassian, Conf. XIX, 6, iar mai târziu, 
Sf. Simeon Noul Teolog, Cateheza 27 şi Cuv. Nichita Stithatul, Suta a 
doua a capetelor naturale: despre curățirea minţii, 54, în Filocalia, 
vol. 6 p. 247. 

? Scara Raiului, Cuvântul IV, p. 122; p. 113. 

cercând să-l facă pe om neascultător și învârtoșat cu ini- 
ma, şi astfel să-l îndepărteze de Dumnezeu. 
Se cuvine ca ascultarea să fie absolută, aşa cum sunt toa- 
te legămintele și făgăduințele omului față de Dumnezeu, 
pentru că ea este un răspuns deplin al făpturii la chema- 
rea Atotputernicului, căruia 1 se dăruiește întru totul şi de 
la care primeşte daruri alese, deși este nevrednic. În con- 
textul reciprocității iubirii dintre Dumnezeu şi om, ascul- 
tarea trebuie să fie deplină. Chiar dacă medicamentul 
prescris nu este cel potrivit, să nu ne împotrivim povăţui- 
torului nostru, pentru că, atunci când luăm „medicamen- 
tul ascultării”, ne vindecăm de „veninul rău mirositor” al 
mândriei!. Deşi uneori ascultarea poate părea absurdă sau 
arbitrară, ea nu e niciodată lipsită de „socotință”?. Sfinții 
Părinți au insistat asupra importanţei ascultării desăvârşi- 
te, chiar atunci când nevoitorilor li se cere să facă lucruri 
în aparenţă inutile — spre pildă, lui Ioan Piticul, ocârmui- 
torul său spiritual i-a cerut să ude o bucată de lemn uscat 
— sau chiar imorale: Ava Saio a fost trimis să fure. Astfel 
de ascultări au menirea de a pune la încercare promptitu- 
dinea întru supunere a ucenicului şi devotamentul său ne- 
strămutat față de părintele său duhovnicesc. Ava Marcu 
scria litera omega atunci când părintele său duhovnicesc 
l-a chemat şi el a lăsat litera neterminată pentru a răspun- 
de chemării marelui?. Sfântul loan Scărarul compara 


' Scara Raiului, Cuvântul XXIV, p. 217; Cuvântul XĂVI, p. 233. 

* Scara Raiului, Cuvântul IV, pp. 118-119. 

> A se vedea Apoflegmele Părinților pustiei, loan Piticul, PG 65:204; 
Sf. Ioan Cassian, Inst. IV, 27-28. De asemenea, Sf. loan Cassian vorbeş- 
te despre „indiscussa oboedientia” în /nst. 1, 2, 4 şi în Conf. XVI, 3. 
Vezi 4pofiegmele, Ava Sisoe 10 (393), Ava osif din Panevo $ (229), 
Ava Marcu 1 (293), Ava Pistos 1 (372), Ava Saio 1 (420), Ava Vasile | 


112 


ASCULTAREA DE PĂRINTELE DUHOVNICESC 


mâhnirea resimțită în astfel de situaţii cu „anestezicul” 
administrat de medic atunci când bolnavul urmează un 
tratament dificil, explicând că în asemenea cazuri povara 
ascultării devine un mod de împăcare şi o sursă de mân- 
gâiere pentru monah. Ascultarea nu poate fi curmată de- 
cât dacă acest lucru este cerut de medicul duhovnicesc. 

Efectele izbăvitoare ale ascultării, amplificate de post 
şi rugăciune, îl apropie pe monah de Dumnezeu, ușurân- 
du-i războiul duhovnicesc lăuntric împotriva patimilor şi 
atenuându-i eforturile depuse pentru a se elibera din robia 
lor. Părinții asceţi ne arată că cei ce se află sub ascultare se 
liniştesc de multe tulburări, fiind războiți doar de trei 
dintre cele opt duhuri ale răutății sau vicii, în timp ce isi- 
haştii sunt luptaţi de celelalte cinci. Sfântul Ioan Scărarul 
ne încredințează că, în timp ce ascultarea este o treaptă 
intermediară, pregătitoare, a înaintării spre desăvârşire, 
isihia marchează faza ideală, cea a desăvârşirii întru vir- 
tuţi!. Ascultarea are un rol cheie în efortul nostru de a ne 
lepăda de propria voie şi de efectele ei distructive, şi con- 
duce la căință, suferință (penthos) izbăvitoare şi purifica- 
re a sinelui. 

Căinţa este o redirecționare a minţii, a voinţei şi a fap- 
telor noastre înspre Dumnezeu, un act de ascultare faţă 
de EI, mijlocit de părintele duhovnicesc. Ea punctează o 
transformare lăuntrică și o nouă ipostază a condiţiei uma- 
ne. Marele loan Savaitul povestea despre un înțelept și 
răbdător „lucrător al virtuţii”, monahul Acachie, care, 
deşi se afla sub ascultarea unui povăţuitor „foarte leneş și 


(137), Paladie, /storia Lausiacă, Didimus Orbul 4 şi Sf. loan Scărarul, 
Scara Raiului, Cuvântul IV. 
! Scara Raiului, Cuvântul XXVII, p. 269. 

neînfrânat” şi avea „atâtea de îndurat de la acest bătrân 
câte nici nu le va veni celor mai mulți a crede, căci îl chi- 
nuia nu numai prin ocări și necinstiri, ci și prin bătăi zilni- 
ce, care-i provocau răni”, el a biruit până și opreliştea mor- 
ţii, arătând desăvârșită ascultare şi după ce murise și fuse- 
se îngropat de cinci zile. La întrebarea bătrânului care-i fu- 
sese părinte duhovnicesc: „Frate Acachie, ai murit?” — 
„desăvârşitul ascultător, arătându-se a fi astfel şi după 
moarte, îi răspunse: «Cum ar fi cu putință, părinte, să moa- 
ră omul ascultător?»”! Ascultarea devine arvună a învierii 
şi transfigurare în lumina divină. Astfel de oameni strălu- 
cesc întru ascultare ca soarele pe cerul unei zi de vară. 


(i) Părintele duhovnicesc 


Unii scriitori asceţi îl numesc pe părintele sufletesc 
„atlet al duhovniciei” sau „învățător”, iar alții îl numesc 
„stareţ”, „păstor”, „călăuzitor al sufletelor” sau „povăţui- 
tor”. În cele ce urmează, vă invit să discutăm despre pă- 
rintele duhovnicesc ca povățuitor, doctor al sufletelor, în- 
văţător şi judecător, iar apoi despre menirea sa de preot şi 
despre relaţia lui cu Dumnezeu. 


a. Părintele duhovnicesc — povăţuitor 


Părintele duhovnicesc care prin nevoințele lui sălășlu- 
ieşte cu duhul în împărăția cerurilor și-L vede pe Hristos 
este înaintemergătorul nostru pe calea spre mântuire. El 


Scara Raiului, Cuvântul IV, pp. 118-119 şi Cuvânt către păstor 
(starej), pp. 307-308. A se vedea, de asemenea, Viaa Fericitului Paho- 
mie, ed. cit., pp. 72-73. Despre ascultarea care duce la înviere, vezi 
Apafiegmele Părinților pustiei, Ava Nau 294, 1909, pp. 377-378. 

ne cheamă să gustăm şi să înțelegem că „bun este Dom- 
nul” (Psalmul 33, 8). Dacă, însă, povăţuitorul nostru du- 
hovnicesc nu L-a întâlnit pe Hristos, atunci înseamnă că 
e „un călăuzitor orb, căzut în rătăcire, care-i va duce la 
pierzanie pe cei ce-l urmează”. + 

În Scara Raiului, părintele sufletesc este asemuit lui 
Moise, care i-a călăuzit pe evrei să iasă din Egipt. Şi noi 
avem nevoie de „un oarecare Moise, mijlocitor către 
Dumnezeu şi după Dumnezeu”, care să ne ia de mână și 
să ne călăuzească spre eliberarea de sub tirania patimilor, 
pentru a putea ajunge în Țara Făgăduinţei?. Chiar dacă 
avem toată tăria şi înțelepciunea din lume, ne amăgim pe 
noi înşine dacă presupunem că ne putem bizui pe proprii- 
le forțe pentru a ne tămădui de patimile noastre trupești şi 
sufletești (cf. loan 5, 30). O viaţă trăită în izolare, fără în- 
drumare duhovnicească, cere forțe îngereşti: „Cel ce tră- 
ieşte însingurat are nevoie de o putere îngerească”?. În lip- 
sa ascultării, ne vom transforma în robi ai păcatelor noas- 
tre; numai ascultarea ne ajută să culegem roadele minu- 
nate ale libertăţii şi armoniei lăuntrice. Ascultarea e un 
act de libertate, spunea Sfântul Isaac Sirul“, care a fost 
contemporan cu Sfântul loan Scărarul. Cu cât va fi mai 
desăvârşită ascultarea de povățuitorul nostru sufletesc, cu 
atât libertatea noastră se va afirma mai mult. 


1 Sf. Vasile cel Mare, Reg. Fus. Tract. 25, 2, PG 31: 985. Vezi şi 
Kallistos Ware, „The Spiritual Father in St. John Climacus and Saint 
Symeon the New Theologian” în Studia Patristica 18, 2, Peeters, 
Leuven, 1990, pp. 299-316. 

2 Scara Raiului, Cuvântul 1, p. 86; Cuvânt către păstor (Stareţ), cap. 
XIV, pp. 306-307 şi cap. XIV, pp. 307-308. 

Seara Raiului, Cuvântul XXVII, p. 265; Cuvântul XXVI, p. 238. 

“ Sf. Isaac Sirul, Cuvinte despre nevoinţă, Cuvântul XLIV, în Fi- 
Iocalia, vol. 10, p. 234. 


5 


REÎNTREGIREA SUFLETULUI 


În Sfânta Scriptură, personalitatea îndrumătorului du- 
hovnicesc e zugrăvită prin multe metafore şi comparații: 
cel ce ne arată calea, cel ce deschide ochii orbilor (cf. loan 
9, 15-33), păstorul oilor, ocârmuitorul celor rătăciți, tată, 
mamă, doică (cf. | Tesaloniceni 2, 7), prietenul celor necă- 
jiți, cârmaciul iscusit care salvează corabia atunci când 
aceasta se rătăceşte pe cale: 


„Precum corabia care are un bun cârmaci şi se bucură 
de ajutorul lui Dumnezeu ajunge fără primejdie la liman, 
tot astfel sufletul care are un bun păstor cu ușurință urcă 
la cer, chiar dacă mai înainte a săvârșit multe rele”! 


b. Părintele duhovnicesc — medic 


Atunci când se referă la îndrumarea duhovnicească, 
Sfântul loan Scărarul recurge la un limbaj terapeutic, ex- 
plicând că cei ce vor să se tămăduiască de patimile sufle- 
tești trebuie să ceară ajutorul unui „medic foarte price- 
put” care „să le stea într-ajutor”?. 

Părintele duhovnicesc trebuie să fie un medic iscusit 
care să ştie cum să îndepărteze, spre pildă, aşchiile intrate 
în came fără a lărgi rana. Sfântul Atanasie Sinaitul preci- 


' Scara Raiului, Cuvântul XXVI, p. 262. 

2 Scara Raiului, Cuvântul I, p. 86. Sf. Simeon Noul Teolog spunea 
că părintele său duhovnicesc este „egal cu îngerii”: Cf. Cateheza 22. În- 
tâlnim această analogie dintre medic şi părintele duhovnicesc şi în Scara 
Raiului, Cuvântul VIII, p. 152. Vezi şi St. Atanasie, Viaţa Sfăntului 
Antonie cel Mare 87, PG 26:965, Sf. Grigorie de Nazianz, Cuvântarea 
11, 16 şi 18, PG 35:425 şi 473, SE loan Gură de Aur, Despre preoție L, 9, 
PG 48:630, Viaţa Fericitului Pahomie, ed. cit., p. 31 şi p. 67, Sf. Vasile 
cel Mare, Reg. Fus. Tract. 30 şi 51, PG 31:993 şi 1040, Sf. Chiril din 
Scitopolis, Viaţa lui Eutimie 9, SE. Isaac Sirul, Tratate mistice, p. 51, sf. 
Simeon Noul Teolog, Careheza 18. 


116 


ASCULTAREA DE PĂRINTELE DUHOVNICESC 


za că e necesar ca părintele duhovnicesc să aibă multă 
experienţă în domeniul ştiinţei medicale pentru a-i vinde- 
ca pe cei bolnavi sufleteşte!. Păcatul este echivalat cu 
boala, iar cei bolnavi trebuie să meargă la spitalul spove- 
daniei unde medicul lor sufletesc îi poate tămădui, pre- 
scriindu-le diferite medicamente, cauterizându-le şi pan- 
sându-le rănile — sau câteodată chiar amputându-le un 
mădular cangrenat. Este absolut necesar ca încrederea pe 
care o avem în părintele nostru duhovnicesc să echivale- 
ze cu încrederea pe care o avem în medicul nostru curant 
— pentru că, așa cum observa Sfântul Vasile cel Mare, de 
cele mai multe ori noi singuri nu suntem în stare să de- 
tectăm boala de care suferim?. Niciun medic nu ne va pu- 
tea vindeca dacă nu-i vom descoperi rănile noastre: de 
aceea, monahii vizitaţi de Sfântul loan Scărarul într-o 
mănăstire din Alexandria îşi însemnau într-un carneţel 
„gândurile din fiecare zi, pe care apoi le mărturiseau păs- 
torului” lor. „Cel ce îşi mărturiseşte durerea se apropie 
de vindecarea lui şi ușor o va afla, însă în inima învârto- 
şată se înmulțesc durerile şi chinul bolnavului ce se îm- 
potriveşte doctorului sporește”, observa Sfântul Isaac Si- 
rul“. Să-i dezvăluim medicului duhovnicesc rănile noas- 
tre de îndată ce le observăm, fără nicio reţinere şi fără să 
dăm vina pe alţii pentru cele săvârşite de noi — pentru că, 
altfel, spovedania nu-şi va atinge scopurile ei terapeutice: 


' Sf. Atanasie Sinaitul, Quaestiones 6 (PG 89:369-372). Aceeaşi 
idee apare şi în scrierile patristice de mai târziu: vezi Sf. Simeon No- 
ul Teolog, Cateheza 14 şi Cuv. Nichita Stithatul, Century 1, 73. 

2 Sf. Vasile cel Mare, Reg. Brev. Tract. 301, PG 31:1296. 

3 Scara Raiului, Cuvântul IV, pp. 110, 115 şi 102. 

1 SE. Isaac Sirul, Cuvinte despre nevoință, Cuvântul XXX, în Filo- 
calia, vol. 10, p. 161. Vezi şi Sf. Vasile cel Mare, Reg. Fus. Tract. 46, 
PG 31:1036. 

„Descoperă-ţi rana ta medicului, spune-i şi nu te ru- 
şina: «A mea este rana, părinte, a mea este buba. Din 
pricina mea s-a făcut, iar nu din pricina altuia. Nimeni 
nu este de vină, nici om, nici duh, nici trup, nici altceva, 
ci numai nepăsarea mea». Când te mărturiseşti (...), ți- 
ne-ți ochii plecaţi spre pământ și, dacă se poate, udă cu 
lacrimile tale picioarele judecătorului și medicului, ca și 
pe ale lui Hristos”, 


Medicul trebuie să examineze rana bolnavului atunci 
când ea este deschisă. Să ne mărturisim, deci, părintelui 
nostru duhovnicesc păcatele și pocăința, fără rezerve şi 
fără autocompătimire. 

În ceea ce-l priveşte pe medicul duhovnicesc, datoria 
lui este să se ocupe de „pacienții” lui până la completa 
lor vindecare. Sfântul Varsanufie insista asupra faptului 
că părintele sufletesc se cuvine să fie „îndurător”, „înde- 
lung răbdător și străin de orice supărare” și să nu se lase 
„nicidecum stăpânit de mânie”?. Există şi cazuri în care 
el poate fi depăşit de situaţii extrem de dificile pe care nu 
va fi în stare să le rezolve, căci puterile lui nu sunt neli- 
mitate, iar anumite boli sufleteşti nu pot fi vindecate de- 
cât de îngeri sau de Însuși Hristos Domnul. Nu toți pot 
face față misiunii dificile de părinte duhovnicesc. De alt- 
fel, „nu li se cere tuturor să mântuiască și pe alţii”, obser- 
va Sfântul Ioan Scărarul?. Este o vocație aceasta, care ce- 
re intuiție, simț de perspectivă, stăpânire de sine, nepăti- 
mire — într-un cuvânt, darul discernământului sau al deo- 
sebirii gândurilor; fără acest dar nu se pot prescrie şi ad- 
ministra leacurile necesare tămăduirii bolilor sufleteşti. 


' Scara Raiului, Cuvântul IV, p. 113; vezi şi pp. 108 şi 111. 
2 Sf. Varsanufie 23, în Filocalia, vol. 11, p. 47. 
> Scara Raiului, Cuvântul III, p. 95. 

Pe deasupra, părintele sufletesc trebuie să dăruiască atât 
de mult din el însuşi încât, dacă harul lui Dumnezeu nu 
l-ar revigora, ar rămâne total secătuit de forțe. Nu este 
suficient să ai înclinații spirituale pentru a-ți a3uma res- 
ponsabilitatea de geron. În Viaţa Sfântului Antonie cel 
Mare, Sfântul Atanasie afirma că părintele duhovnicesc 
trebuie să aibă o chemare specială de la Dumnezeu sau să 
fie solicitat cu stăruință de credincioşi; el povesteşte că 
uşa chiliei Sfântului Antonie a fost odată pur şi simplu 
spartă de cei care şi-l aleseseră drept geron!. În general, 
Sfinţii Părinţi evitau să-şi asume această responsabilitate, 
Ştiind că îndrumarea sufletească a credincioşilor şi conso- 
lidarea lor pe calea spre mântuire presupune o putere du- 
hovnicească deosebită, o viaţă pilduitoare, neîmpătimire, 
un înalt grad de purificare şi iluminare lăuntrică. De ase- 
menea, ei îi povăţuiau pe medicii duhovniceşti să nu sc 
ocupe de credincioșii care nu le-au fost dați în grijă (. 
Corinteni 5:12-13). lată ce l-a sfătuit Sfântul Macarie 
Egipteanul pe Ava Pahomie din Tebaida atunci când 
acesta l-a întrebat dacă se cuvine să-i mustre pe fraţii 
care sunt în neorânduială: A 

„Mustră-i şi judecă-i drept pe cei din ascultarea ta, 

însă pe cei din afară să nu-i judeci” 


c. Părintele duhovnicesc — învățător 


Ca unul ce a primit înțelepciune de la Dumnezeu, pă- 
rintele duhovnicesc este în primul rând un învățător (di- 


! Sf. Atanasie, Viaţa Sfântului Antonie 14, PG 26:864. A se vedea, 
de asemenea, Sf. Chiril din Scitopolis, Viața Sfântului Sava 19 şi Sf. 
Simeon Noul Teolog, Cateheza 20. 

2 Patericul egiptean, Pentru Ava Macarie 2 şi Sf. loan Scărarul, 


Scara Raiului, Cuvântul XIV, p. 167. 

daskalos) care nu are trebuință de niciun altă carte decât 
de cea „pe care a scris-o Dumnezeu cu propriul Său de- 
get”. În Biserica răsăriteană, conducerea spirituală nein- 
stituționalizată nu a fost niciodată dezaprobată sau con- 
damnată. De pildă, deşi se supun autorității consacrate a 
Bisericii, monahii îi pot înfrunta uneori chiar şi pe patri- 
arhi în numele adevărului. În pustie, unde predomină o 
atmosferă de har şi sfințenie, ascultarea de stareț sau de 
învățătorul duhovnicesc are întâietate față de autoritatea 
eclezială instituționalizată. 

Se cuvine ca învățătorul duhovnicesc să fie înzestrat 
cu „bunătate” şi „sârguință”, dar şi cu o judecată dreaptă 
şi nepărtinitoare, care este „semnul după care poți recu- 
noaşte un bun păstor”, adică pe cel ce va da răspuns „Stă- 
pânului casei” pentru „oile sale duhovniceşti”?. Potrivit 
Sfântului Grigorie al Nyssei, un pedagog iscusit foloseşte 
metode variate de instruire duhovnicească a ucenicilor 
săi: „pe unul îl ceartă, pe altul îl laudă, pe unul îl povățu- 
ieşte, pe altul îl lasă să ia aminte singur la faptele lui”, iar 
Sfântul Isaac din Ninive era de părere că „Cel ce împle- 
teşte corecţia cu vindecarea pedepseşte cu dragoste”? 


! Sf. Ioan Scărarul, Cuvânt către păstor (starej), Capitolul I, p. 
295. Aici este vorba despre o analogie cu tablele pe care le-a primit 
Moise de la Dumnezeu pe Muntele Sinai. Sf. Simeon Noul Teolog 
vorbeşte şi el despre aceasta în Cateheza 18. În tradiţia patristică, de 
obicei Dumnezeu este Învățătorul. Vezi şi Sf. Grigorie al Nyssei, PG 
46:309-312 şi Sf. loan Gură de Aur, PG 50:655. 

? Cuvânt către păstor (stareţ), Capitolul 1, p. 295; Capitolul VI, 
pp. 298-299; Capitolul XIV, pp. 306-307. 

> Sf. Grigorie al Nyssei, PG 46:300. Sf. Macarie Egipteanul vorbea 
în termeni similari despre varietatea metodelor pedagogice aplicate de 
părintele duhovnicesc, în PG 34:424-425. Vezi şi Viaja Fericitului 
Pahomie, ed. cit., pp. 56-57 şi Sf. loan Gură de Aur, PG 50:657 şi 653. 

d. Părintele duhovnicesc — judecător 


Păstorul se îngrijeşte neîncetat de oile sale duhovni- 
ceşti. EI trebuie cinstit și aşezat la inimă pentru birințele 
lui duhovniceşti şi pentru grija pe care ne-o poartă, iar 
noi nu trebuie să-l criticăm sau să-l judecăm în vreun fel, 
ci să-i acceptăm toate povețţele, chiar şi pe cele ce nu sunt 
pe placul nostru, pentru că el ne pune la încercare și ne 
educă în permanență. Să nu vorbim mult atunci când ne 
aflăm în prezența lui, pentru că obiectivul nostru nu e 
doar acela de a ne însuşi învăţăturile lui, ci și de a imita 
modelul lui de comportament. Dacă nu l-am cunoscut pe 
medicul nostru duhovnicesc înainte de a ne încredința lui, 
e bine să-l cercetăm sau chiar „să punem la încercare 
virtuțile celui pe care voim să ni-l luăm drept ocârmui- 
tor”, ca nu cumva să fie lipsit de experienţă și incapabil de 
a ne vindeca rănile; dar dacă-l cunoaştem, atunci să nu-l 
judecăm în nicio privință, repet, pentru că, dacă-l vom ju- 
deca, „nu ne vom alege cu niciun folos de pe urma ascul- 
tării noastre”!. lată ce spunea Ava Isidor preotul în legă- 
tură cu atitudinea noastră faţă de părinţii duhovniceşti pe 
care ni i-am ales: 

„Ucenicii să-și iubească povăţuitorii duhovniceşti ca 
pe proprii părinţi și să li se supună întru desăvârșită as- 
cultare; să nu-şi piardă frica şi respectul față de aceştia 
din prea multă iubire, dar nici iubirea să nu şi-o piardă 
din cauza fricii şi a respectului”? 


' Scara Raiului, Cuvântul IV, pp. 101, 117, 121-122. 

? Apofiegmele Părinților pustiei, Ava Isidor 5, PG 65:236. Vezi şi 
Sf. loan Scărarul, Scara Raiului, Cuvântul IV, p. 118; Sf. Vasile cel 
Mare, Cost. Monist. 4, PG 31:1408-1409; Sf. loan Cassian, Inst. IV, 10; 
Sf. Simeon Noul Teolog, Cateheza 3. 

e. Părintele duhovnicesc şi Dumnezeu 


Părintele duhovnicesc stă pentru noi în faţa lui Dum- 
nezeu şi pentru Dumnezeu în fața noastră; el e icoana vie 
a lui Hristos. Teologia ascetică susține că a asculta de pă- 
rintele nostru duhovnicesc echivalează cu a asculta de 
Dumnezeu. Astfel, dorind să-şi călăuzească ucenicii spre 
mântuire, părintele sufletesc îndeplinește o poruncă dum- 
nezeiască. Atenţie, însă! E] nu e nimic mai mult decât 
slujitorul lui Dumnezeu, care este adevăratul nostru Tată. 
În Sfintele Scripturi citim următoarele: „Şi tată al vostru 

să nu numiţi pe nimeni pe pământ, căci Tatăl vostru unul 
este, Cel din ceruri” (Matei 23, 9). În tradiția ortodoxă, 
prima parte a acestei afirmaţii nu e percepută textual, 
ad-litteram, ci e doar o subliniere a celei de-a doua părți, 
care evidenţiază faptul că Dumnezeu este sursa existenței 
noastre. Prin urmare, părintele duhovnicesc nu face altce- 
va decât să le transmită fiilor și fiicelor sale sufletești cu- 
vântul lui Dumnezeu. Părinţii pustiei îşi exprimau con- 
vingerea că Dumnezeu cere mai ales începătorilor renun- 
țarea la propria voie şi ascultarea de cel ce a dobândit mi- 
nunate virtuți, adică de părintele nostru sufletesc, asigu- 
rându-ne că dacă vom avea încredere în el şi ne vom su- 
pune lui întru totul, nu va mai fi necesar să ne preocupe 
aflarea voii lui Dumnezeu, pentru că el va fi cel ce ne-o 
va dezvălui. Dumnezeu ne va răsplăti pentru strădania 
noastră de a ne supune părintelui nostru duhovnicesc, care, 
prin harul primit de la EI, ne înlesneşte învierea încă de 
aici, de pe pământ. În loc să aspirăm să atingem piscuri 
mistice sau să realizăm mari performanţe în viața noastră 
de rugăciune, să primim îndemnurile părintelui duhovni- 


' Apoftegmele Părinților pustiei, Ava Ares 1, PG 65:132-133. 

cesc ca și cum ne-ar vorbi Dumnezeu Însuşi. „Toţi cei ce 
doresc să cunoască voia lui Dumnezeu trebuie ca mai întâi 
să și-o ucidă pe-a lor proprie”, ne încredințează Sfântul 
loan Scărarul, îmbiindu-ne să punem în aplicare poveţele 
ocârmuitorilor noştri spirituali, chiar dacă „se întâmplă ca 
ei să nu fie cu adevărat oameni duhovnicești”: 


„Dumnezeu nu este atât de nedrept încât să îngăduie 
a fi înşelate sufletele care s-au smerit cu credinţă şi ne- 
vinovăție înaintea sfatului și judecății aproapelui, căci, 
chiar dacă cei întrebaţi sunt fără de minte, prin ei va grăi 
Cel nematerial şi nevăzut”! 


Aceasta este ponderea ascultării „oarbe” recomandate 
de Părinţii pustiei. A asculta „orbeşte” de părintele du- 
hovnicesc nu € o atitudine greşită sau lipsită de sens, ci 
presupune a avea încredere neclintită în cel ce ne este po- 
vățuitor sufletesc. Suficient de temerar pentru a risca to- 
tul pentru credință şi dragoste de Dumnezeu, Avraam nu 
a pregetat nicio clipă să-şi sacrifice unicul fiu la cererea 
Atotputernicului „şi a plecat fără să ştie încotro merge” 
(Evrei 11, 8). Nutrind aceeaşi credinţă şi dragoste de 
Dumnezeu, dar şi o deplină încredere în tatăl său, Isaac 
nu a ezitat nici el să se sacrifice, ba chiar a dus pe proprii 
umeri „lemnele cele pentru jertfă” (Facerea 22, 6), pe care 
Avraam urma să le folosească pentru a le așeza pe jert- 
felnic. În mod similar, relația noastră cu părintele duhov- 
nicesc, care preînchipuie relația noastră cu Dumnezeu, 
implică şi ea ascultare necondiționată — ca jertfă oferită 
de noi Tatălui ceresc. 

Așa cum am menționat anterior, în această relație există 
şi un element de protecție; harul acestei relaţii ne apără de 


! Scara Raiului, Cuvântul XXVI, p. 243. 

ispite de tot felul. Părintele sufletesc este prezent chiar și 
atunci când este absent; el ne ocroteşte chiar şi atunci când 
nu se află lângă noi. Îndatorirea noastră este de a ne supu- 
„ne lui şi de a-i urma neîncetat poveţele, păstrându-l aproa- 
pe în cuget şi-n simțiri şi având față de el aceeași nestră- 
mutată încredere pe care o avem în Dumnezeu. Să nu ui- 
tăm că propria noastră mântuire depinde de acest lucru. 
În perioada nou-testamentară, Hristos Domnul S-a aflat 
pe pământ cu Trupul, dar după ce S-a înălțat la ceruri şi a 
trimis darul Sfântului Duh Apostolilor şi, prin ei, Biseri- 
cii, care este Trupul Său pe pământ, se cuvine ca noi să-l 
urmăm voia prin ascultarea de cel pe care EI ni l-a rându- 
it drept ocârmuitor spiritual şi să ne supunem lui, căci el 
ÎI întruchipează pe lisus Domnul şi mijlocește pentru noi 
înaintea Lui. Deşi nouă poate să ne pară paradoxală afir- 
maţia că e mai puțin vătămător să păcătuim faţă de Dum- 
nezeu decât faţă de părintele nostru duhovnicesc, Sfântul 
loan Scărarul o susținea cu tărie: 


„Când Dumnezeu este mâniat pe noi, povățuitorul 
nostru poate să-l împace iarăşi cu noi; dar când l-am su- 
părat pe acesta, nu avem pe nimeni care să-L milosti- 
vească spre noi. Totuşi mi se pare că aceste două acţiuni 
se completează reciproc” . 


lată cât e de puternică legătura dintre părintele duhov- 
nicesc şi Dumnezeu! Deşi pe Dumnezeu nu-L poate ni- 
meni vedea, Îl putem întâlni, totuși, față către faţă, prin 
intermediul povățuitorului nostru sufletesc, În această în- 
tâlnire se împletesc toate sferele ambivalente ale angaja- 
mentelor noastre personale: ascultarea, încrederea, devo- 
tamentul, regăsirea eului propriu, libertatea lăuntrică. De 


! Scara Raiului, Cuvântul IV, p. 122. 

ce ambivalente? Pentru că niciuna dintre ele nu ne poate 
oferi temelia siguranței şi mulțumirii de sine sau a liniştii 
sufleteşti. Desigur, relaţia noastră cu îndrumătorul nostru 
spiritual nu ne poate „garanta” că vom avea o viață du- 
hovnicească nepătată. O astfel de viață nu poate fi decât 
un dar din partea Duhului Sfânt — un dar care ne poate fi 
acordat sau nu, pe care îl putem accepta sau nu, cu care 
putem alege să fim împreună-lucrători sau nu. Dacă-l 
vom primi şi-l vom accepta, acest dar ne va angaja, și ca 
orice angajament autentic, va fi unul necondiționat și de 
neclintit. 


f! Părintele duhovnicesc — preot 


lar acum, să ne ocupăm pe scurt de dimensiunea pasto- 
rală a povățuirii spirituale. Prin faptul că ne călăuzeşte pe 
calea spre mântuire, părintele duhovnicesc dobândeşte o 
funcţie sacerdotală: el ne oferă lui Dumnezeu printr-un act 
jertfelnic, pregătindu-ne pentru intrarea în Sfânta Sfintelor 
şi însoţindu-ne pe cale. Aceasta e o formă de consacrare a 
sa ca preot. În calitatea sa de „mijlocitor”, părintele du- 
hovnicesc este o expresie a preoţiei ontologice încredințate 
nouă, oamenilor, graţie faptului că am fost creaţi după chi- 
pul lui Dumnezeu și în virtutea harului divin prin care am 
fost botezați în Hristos isus, Domnul nostru. 

Fie că a fost hirotonit preot prin Sfânta Taină a Hiro- 
toniei, fie că a fost înzestrat cu „preoția împărătească” (1 
Petru 2, 5; 2, 9) dăruită tuturor creştinilor, părintele nos- 
tru duhovnicesc este un îndrumător spiritual care mijlo- 
cește în faţa lui Dumnezeu pentru fiii și fiicele lui sufle- 
tești. Sfântul loan Scărarul considera că aceasta e cea mai 
înaltă şi aleasă îndatorire pe care e chemat s-o împlineas- 
că un părinte duhovnicesc: 

„Niciun dar al nostru nu este așa de bine plăcut lui 
Dumnezeu precum acela de a-l oferi suflete cuvântătoa- 
re prin pocăință. Întreaga lume nu poate fi comparată cu 
un singur sufle! sd 


Chemarea aceasta face parte din relația personală a 
povăţuitorului nostru cu Dumnezeu și cu aproapele. Indi- 
ferent de ipostazele fenomenului de povăţuire spirituală 
contemplate de noi — cele de preot, mijlocitor, tămădui- 
tor, învățător, îndrumător, judecător, împuternicit al 
Domnului sau icoană vie a Sa — acest fenomen, întocmai 
renașterii spirituale, este o mărturie a supremației dimen- 
siunii personale asupra celei impersonale. Nu întâmplător 
a acordat Sfântul loan Scărarul o importanță atât de mare 
relației dintre părintele duhovnicesc și fiii săi sufleteşti, 
subliniind atât calitățile unice ale fiecăreia dintre părți, 
cât şi conexiunile specifice dintre ele. Superioritatea nor- 
melor personale şi concrete asupra celor impersonale și 
abstracte a fost şi va fi mereu pecetea vieții în Hristos 
Domnul, aşa cum este ea cunoscută în tradiția şi experi- 
ența spirituală ortodoxă. 


1 Cuvânt către păstor (stare), p. 305. Vezi şi Cuvântul 1, p. 86. 

Dinamica îndrumării duhovniceşti 


Tradiţia pustiei 


(î) Introducere 


Autoritatea duhovnicească nu este numai unul dintre 
cele mai esenţiale aspecte ale temei pe care o tratăm, ci şi 
unul dintre cele mai puţin înțelese. Multiplele sale di- 
mensiuni şi problematici alcătuiesc matca literaturii mo- 
nahale timpurii, care nu este încă destul de detaliat contu- 
Tată nici în cercurile academice, nici în cele ecleziale — 
una din cauze fiind insuficientele informaţii oferite de li- 
teratura patristică despre atitudinile uneori eronate şi ne- 

- adecvate pe care le-au avut unii povăţuitori duhovniceşti 
față de îndrumarea duhovnicească. Sursele primare pri- 
vind calitățile individuale şi harismele necesare îndrumă- 
rii duhovniceşti! nu cuprind detalii despre potenţialele 


1 Studiul de referință despre duhovnicie rămâne cel al lui J. Hausherr, 
intitulat Spiritual Direction in the Early Christian East, Cistercian 
Studies, 1990; vezi introducerea la acest studiu, scrisă de Kallistos Ware, 
pp. vii-xxxiii şi cap. 8, în care J. Hausherr analizează „eficacitatea îndru- 
mării duhovniceşti”, pp. 243-266. Conceptul de călăuzire spirituală care a 
dominat în perioada anterioară sec. al IV-lea, când s-au pus bazele mona- 

primejdii şi despre repercusiunile dăunătoare ale unor în- 
drumări greşite sau ale unor pseudo-îndrumări. Scriitorii 
creștini din primele veacuri, autori ai unor cunoscute 
scrieri duhovniceşti, nu au subminat niciodată responsa- 
bilitatea povăţuitorului spiritual, dar nici nu au subliniat 
efectele unei călăuziri necorespunzătoare, oferindu-ne 
doar îndemnuri de ordin general și atrăgându-ne atenția 
asupra consecinţelor nefaste în cazul în care ne încredin- 
țăm unui părinte duhovnicesc lipsit de experiență sau 
stăpânit încă de patimi: 

„De voieşti (...) să te deprinzi cu vieţuirea evanghe- 
lică, să nu te dai în seama unui învăţător neîncercat sau 
pătimaş, ca nu cumva în loc de petrecerea evanghelică, 
să o înveţi pe cea drăcească”. 


hismului în Egipt, este subiectul unei lucrări pertinente scrise de Richard 
Valantasis, Spiritual Guides af the Third Century: A Semiotic Study of the 
Guide-Disciple Relationship in Christianity, Neoplatonism, Hermetism 
and Gnosticism, Fortress Press, Minneapolis, 1991. 

1 Cf. Sf. Simeon Noul Teolog, Cele 225 de capete teologice şi prac- 
tice, cap. 48, în Filocalia, vol. VI, p. 28. Una dintre puţinele lucrări scri- 
se de un teolog ortodox contemporan în care se încearcă analizarea pro- 
blemelor legate de îndrumarea duhovnicească este /nner Way: Toward a 
Rebirth of Eastern Christian Spiritual Direction, de . Allen, Holy Cross 
Orthodox Press, Brookline, 1999; a se vedea în special pp. 49-55. Singu- 
nul studiu care tratează în mod explicit câteva aspecte ale tensiunilor ca- 
re caracterizau relațiile duhovniceşti în primele veacuri ale monahismu- 
lui creştin este cel scris de G. Gould, intitulat 7he Desert Fathers On 
Monastic Community, Clarendon Press, 1993, pp. 69-74, deşi autorul se 

ocupă în principal de capacitatea părintelui duhovnicesc de a suporta 
„relele purtări” ale discipolilor săi sau de a face faţă unei „relaţii difici- 
le”, p. 71. Restul studiilor care tratează această temă se limitează la a 
menționa că există posibilitatea ca „povăţuitorul duhovnicesc să fie ima- 
tur” — vezi, spre pildă, „manualul” de călăuzire spirituală scris de F.K 
Nemeck şi M.T. Coombs, intitulat The //ay of Spiritual Direction, Wil- 

În acest capitol, vom analiza noțiunea de îndrumare 
duhovnicească în relaţie cu anumite abateri comise de 
unii povățuitorii sufletești; ne vom referi atât la literatura 
monahală egipteană din secolele 1V şi V, cât şi la cea pa- 
lestiniană din secolul VI — cu scopul de a descifra mis- 
terul legat de conceptul de părinte duhovnicesc, aşa cum 
era el înțeles în primele veacuri ale tradiţiei creştine. 

Monahii şi monahiile care au plecat din lume și s-au 
stabilit în deşertul egiptean în veacul al IV-lea au dobân- 
dit o autoritate considerabilă printre contemporanii lor, 
Îndepărtându-se aproape provocator de structurile laice și 
desprinzându-se de instituțiile lumești, ei au ajuns să re- 
prezinte, în mod paradoxal, o altfel de putere, fiind con- 
Sultaţi atât în privința subiectelor legate de spiritualitate, 
mântuire, doctrină creştină, cât şi în cele ce priveau viața 


Mington Liturgical Press, Wilmington, 1985, pp. 165-166. În studiul în- 
treprins de S.A. Harvey, Asceticism and Society in Crisis, Los Angeles, 
University of California Press, 1990, pp. 94-107, autorul se ocupă de ro- 
lul monahilor și monahiilor în societate și de „consecinţele politice” ale 
activităților lor misionare, cu un accent deosebit pe tradiția siriană; cf. 
Apofiegmele Părinților pustiei, Ava Pimen 131 şi Ava Isidor 1, din care 
reiese faptul că îndelunga răbdare a părintelui duhovnicesc faţă de fiii 
săi sufleteşti este, în sine, o virtute mântuitoare, p. 72; cf. Ava loan Te- 
beul și Ava Zaharia 4, Acest aspect este analizat și de B. Ward, în 7he 
Sayings of the Desert Fathers, Mowbrays, 1975 şi în The Wisdom of the 
Desert Fathers, Oxford, SLG Press, 1975, A se vedea Patrologia Grae- 
ca 65 şi Patrologia Latina 73 — iar pentru versiunea siriană, E. Wallis 
Budge, The Paradise of the Fathers, 2 vol., Londra, 1907. Întorcându-ne 
acum la studiul lui G. Gould, în afară de un fragment absolut excepțio- 
nal pe care-l vom cita în acest capitol, nota 25, observăm că autorul s-a 
ferit să recunoască existența unor „neînțelegeri sau tensiuni provocate de 
unul dintre participanţii la relația duhovnicească”, p. 73, sau a unor „si- 
tuaţii în care părintelui duhovnicesc îi este imposibil să suporte o relaţie 
nepotrivită, oricât de mare i-ar fi răsplata”, p. 74. 

socială sau diversele activități politice în care erau impli- 
cați oamenii acelor vremuri. 
Descrierea părintelui duhovnicesc, înfățişat în literatura 
monastică egipteană drept o figură harismatică, de sfânt, 
nu era o descriere exagerată. Monahii egipteni se împo- 
triveau oricărei forme de „atașament” lumesc, fie că era 
vorba despre bunuri materiale, fie că era vorba despre 
persoane. În concepția populară, asceţii deşertului aveau 
puteri excepționale şi se bucurau de un deosebit prestigiu 
spiritual, deşi ei nu acceptau să fie veneraţi în vreun fel. 
La început, viața lor era flexibilă şi oarecum dezorganiza- 
tă, fără să urmeze reguli foarte stricte. Deşi Sfântul 
Antonie cel Mare şi discipolii săi au stabilit rânduieli și 
tipare de îndrumare duhovnicească pentru câteva genera- 
ţii de creştini, de-a lungul vieții lor ei s-au ferit să se im- 
pună sau să fie percepuți drept modele de comportament, 
ştiind prea bine că slava deșartă este o ispită și o capcană 
pentru toți cei ce au ales calea viețuirii în pustie. 

La sfârșitul veacului al IV-lea şi începutul veacului al 
V-lea, monahii trăitori în deșertul egiptean erau în perma- 
nentă mişcare, împrăştiindu-se care încotro, în principal 
datorită faptului că erau mereu atrași de alte regiuni ale de- 
şertului. Spre pildă, după moartea părinților fondatori ai 
monahismului egiptean — Antonie (356), Pahomie (4346), 
şi Amon din Nitria ($352) — Ava Siluan s-a mutat din Egipt 
în Palestina, în jurul anului 380, iar în secolul următor, du- 
pă moartea lui Macarie Pustnicul (390), Ava Isaia Pustni- 
cul a părăsit Egiptul şi s-a stabilit în Gaza, în jurul anului 
430; de aici provin cele douăzeci și nouă de Cuvinte asceti- 
ce atribuite lui şi scrise în a doua parte a veacului al V- lea!. 


' Traducerea completă în Ib. engl. a Cuvintelor ascetice, însoțită de 
o introducere, note, bibliografie şi index tematic şi realizată de John 

Cuviosul Isaia Pustnicul era profund preocupat de for- 
marea duhovnicească a monahilor de care răspundea şi 
de ocrotirea obștii monahale pe care o conducea în mod 
indirect. În scrierile sale, el s-a străduit să-i determine pe 
monahi să conştientizeze relațiile pe care le aveau cu mai 
vârstnicii sau mai tinerii lor frați întru Hristos, insistând 
asupra smereniei, bunei înțelegeri şi relației de comuni- 
care sinceră cu toți aparținătorii obştii. Fie că se referea 
la puterea voinţei, stăpânirea gândurilor, respectul față de 
ceilalți şi față de sine sau la ascultare, fie că se ocupa de 
rolul părintelui duhovnicesc ori de inerentele ispite care 
se iveau atunci când acesta îi povăţuia pe fiii săi sufle- 
teşti, Ava Isaia, care era un ascet convins, urmărea atin- 
gerea obiectivului suprem al vieţuirii monahiceşti: do- 
bândirea libertăţii spirituale. 

Cu sau fără intenţie, rânduielile monahale aplicate în 
creştinismul apusean şi desprinse cu precădere din influ- 
entele scrieri ale Sfântului Benedict (veacul al VI-lea), nu 
permiteau monahilor iniţiative personale în nicio sferă a 
vieţii duhovniceşti, îngrădind astfel atât raționamentele şi 
deciziile indrumătorilor spirituali, cât şi pe cele ale uce- 
nicilor acestora. Tot în această perioadă, Sfinţii Varsanu- 
fie şi loan, reprezentanții unei tradiţii în care se sublinia 
importanța discernământului personal, a prezenţei haris- 
matice a părintelui sufletesc şi a rolului său ziditor în via- 
ţa spirituală a credincioşilor, atrăgeau atenția asupra di- 
namicii îndrumării duhovniceşti şi a riscurilor la care se 
expuneau povățuitorii spirituali. Oferind poveţe şi sprijin 
sufletesc numeroşilor vizitatori veniţi din afara Gazei, ei 
respingeau, în același timp, imaginea idealizată a părinte- 


Chryssavgis şi Robert Penkett, va fi în curând publicată de Cistercian 
Publications, Kalamazoo, Michigan. 

„lui duhovnicesc care se extinsese treptat în creștinismul ră- 
săritean, devenind aproape normativă. Aceşti doi înţelepţi 
nu pretindeau că sunt experți în domeniul povățuirii spiri- 
tuale şi nici nu le cereau celor ce-i căutau să-și deschidă 
sufletul dintr-odată. Nu aveau soluții pentru toate proble- 
mele oamenilor şi nu dădeau „rețete” de comportament ni- 
mănui. Ceea ce-i caracteriza pe ei, ca şi pe restul viețuito- 
rilor din deşertul egiptean, era flexibilitatea specifică Du- 

* hului lui Dumnezeu, care „suflă unde voiește” (loan 3, 8). 


(îi) Părinţii pustiei revizitaţi 


a. Patericul egiptean: document sau naraţiune? 


Când vorbim despre Apofiegmele Părinților pustiei (Pa- 
tericul sau Matericul), trebuie să luăm în considerare faptul 
că relația dintre părintele duhovnicesc și credincioși este o 
relație confidențială şi că spovedania este o Sfântă Taină. 
Ca orice document sau ca orice naraţiune, aceste Apofieg- 
me, fie ele pozitive sau negative, ziditoare sau mai puţin zi- 
ditoare, nu sunt o dezvăluire a discuțiilor de taină dintre pă- 
rinții duhovniceşti și credincioși, ci o relatare a parcurgerii 
unor itinerare spirituale — şi de aceea trebuie studiate cu 
atenția cu care studiem o hartă înainte de a pleca la un 
drum lung: 


„Cel ce urcă pe un munte pentru prima dată trebuie 
să urmeze o rută bine stabilită şi e indicat să fie însoţit 
de un ghid sau o călăuză, de cineva care a fost pe acel 
munte mai înainte şi care cunoaşte drumul”. 


! Kallistos Ware, Episcop de Diokleia, „The Spiritual Father in 
Orthodox Christianity”, în Cross Currents 24, 1974, p. 296; vezi şi 

În secolul al IV-lea, vieţuitorii asceţi ai deșertului egip- 
tean înțelegeau foarte bine tensiunile și dificultățile spe- 
cifice îndrumării duhovniceşti; de aceea, este regretabil 
că cei ce le-au editat spusele ne-au transmis doar conclu- 
ziile la care au ajuns aceşti părinți și povăţuitori, în loc să 
se ocupe mai mult de dinamica vieții spirituale şi de pro- 
funzimea sufletească a acestora. Ceea ce ne-a parvenit no- 
uă după veacuri întregi de istorie creştină e o versiune dis- 
tilată a unui breviar de înţelepciune, fără nicio descriere a 
procesului complex prin care Părinţii pustiei au atins înal- 
ta lor înțelepciune. Așa cum observa Columba Stewart: 
„Trecerea de la o manieră directă de comunicare, bazată 
pe povestiri pline de învățături, la o formă statică scrisă a 
presupus numeroase modificări de ordin lingvistic sau 
stilistic”. Revizuirea şi restructurarea apoftegmelor Pă- 
Tinţilor pustiei de-a lungul a multe generaţii a dus în mod 
inevitabil la o diluare a esenței lor — și chiar la o distor- 
sionare a tradiţiei orale originale, care ne-ar fi împărtășit 
o viziune mai comprehensivă a stilului lor de viaţă, cu Îi 
minile și umbrele ei, şi a literaturii ascetice creştine. 
prezent, ne confruntăm cu aceeași problemă care îi prec 


Inner Kingdom, pp. 127-151. În Wisdom, p. xiii, B. Ward afirma că 
este conştient de dificultatea de a traduce nu cuvintele lăsate de Pă- 
rinţii pustiei despre îndrumarea duhovnicească, ci atitudinea lor faţă 
de ea: „Monabii copţi erau oameni simpli şi felul lor de a înţelege o 
relație duhovnicească e greu de digerat de către o societate atât de 
sofisticată ca societatea noastră”. 

1 CE. Columba Stewart, 7he World of the Desert Fathers, Oxford, 
SLG Press, 1986, pp. xi-xii. Nu se cunoaşte data exactă când a fost inau- 
gurată tradiția scrisă, se ştie doar că la sfârşitul sec. al IV-lea exista deja 
un corpus rudimentar de scrieri duhovnicești; cf. Sf. Evagrie, Tratatul 
practic 91-100, în ed. A & C. Guillaumont, Sources Chretiennes 171, 
Paris, 1971, pp. 692-710. 

cupa şi pe cititorii Apoftegmelor în secolele precedente — 
şi anume, ce trebuie să facem atunci când o relație du- 
hovnicească suferă un eşec, din moment ce din sursele 
primare lipsesc învățături explicite legate de o asemenea 
situație? 

Desigur, Apoflegmele Părinților pustiei sau Geronti- 
kon (cum sunt ele denumite în limba greacă) includ multe 
naraţiuni despre îndrumarea duhovnicească și cuprind 
evocări ale unor figuri legendare, expresii memorabile și 
pilde remarcabile. Aceste narațiuni trebuie înțelese în 
contextul lor istoric pentru că niciunul dintre Părinţii pus- 
tiei nu s-a declarat o autoritate duhovnicească sau un ora- 
col de înțelepciune!. Aceşti părinți sufleteşti aparţineau 
unei vechi tradiții, potrivit căreia autoritatea spirituală şi 
îndrumarea duhovnicească erau strâns legate de titlul de 
„abba” sau „amma”. La rândul lor, erau şi ei discipolii al- 
tor părinți. În studiul său intitulat Cerarea pustiei, Derwas 
Chitty scria că se poate vorbi despre un adevărat „arbore 
genealogic al autorității spirituale” în sensul că, alături de 
„succesiunea apostolică”, exista o „succesiune harismati- 
că”; compatibile până la un punct, ele se intersectau?, 

Conştientizarea caracterului sacru al acestei tradijii îi 
ajuta pe povăţuitorii spirituali să înțeleagă că aveau o res- 
ponsabilitate uriaşă faţă de fiii lor sufleteşti, pentru care 
vor da seama mai întâi în fața lui Dumnezeu şi apoi în fa- 
ța propriilor părinți duhovniceşti, prin care şi de la care 


1 Cf. P. Rousseau, Ascetics, Autority and the Church in the Age of 
Jerome and Cassian, Oxford, Oxford University Press, 1978, p. 25. A se 
vedea Partea 1, capitolul II, „Maeștrii şi discipolii”, pp. 19-32. 

2 Derwas Chitty, The Desert A City, Mowbrays, 1966, pp. 67-68. 
Tradiţia călăuzirii duhovniceşti în deşertul egiptean este subiectul unui 
interesant articol scris de A. Hamilton, intitulat „Spiritual Direction in 
the Apophthegmata” şi publicat în Colloquium XV, 2, 1983, pp. 31-38- 

primiseră darul autorităţii spirituale. Responsabilitate a po- 
Văţuitorilor sufleteşti şi capacitatea lor de a veni în întâm- 
pinarea nevoilor duhovniceşti ale discipolilor lor îi res- 
ponsabiliza şi pe aceştia din urmă, transmiţându-le forța de 
a se lupta cu întunericul stihiilor lăuntrice. Fiind conştienţi 


de limitele lor omeneşti, povăţuitorii spirituali știau că Du-, 


hul lui Dumnezeu este Cel care-i „va învăța” ce trebuie să 
spună (Luca 12, 12) atunci când îi vor sfătui pe fiii lor su- 
fleteşti. Cuviosul Pahomie le amintea discipolilor săi: 


„Atunci când Domnul Dumnezeu Îşi acoperă faţa Sa 


şi nu ni se mai arată, noi nu suntem decât oameni obiş- | 


nuiţi, întocmai oricărui om” . 


b) Idoli ai puterii sau icoane ale iubirii? 


Cititorii Patericului şi admiratorii contemporani ai 
monahismului eremitic au tendinţa să idealizeze vieţile şi 
comportamentul asceţilor trăitori în deşertul egiptean. E 
bine să ne ferim de o asemenea tentaţie, pentru că a idea- 
liza înseamnă a idolatriza — şi atât tradiţia biblică, cât ş 
cea patristică interzic orice „închipuiri ale vreunui idol” 
Discernământul sau deosebirea gândurilor, o virtute deo- 
sebit de prețuită de Părinţii pustiei, trebuie practicată și 
de creştinii zilelor noastre, astfel încât adevăratul sens al 
autorităţii spirituale şi povăţuirii duhovniceşti săpoată fi 
descoperit în profunzimile lui?. 


! Viaţa Fericitului Pahomie, ed. cit., p. 48. 

2 CE leşirea 20, Deuteronomul 4, 16 și 5. A se vedea, de asemenea, 
doctrina Sfântului Grigore de Nyssa despre creşterea duhovnicească ne- 
încetată care continuă în veșnicie, în Viaţa lui Moise, PG 44: 397-405. 

? CE Pentru Ava Antonie 8, Pentru Ava Agathon 5, Pentru Ava loan 
Colov 34 şi Pentru Maica Singlitichia 17 („Trebuie să ne ocârmuim su- 
fletul cu dreaptă socoteală”). 

Abstracţie făcând de unele excentricități şi excese as- 
cetice, Părinţii pustiei au fost oameni obișnuiți. Povestiri- 
le şi maximele lor ne vorbesc despre faptul că strădania 
lor neobosită de a-i transforma pe discipolii lor în oameni 
integri şi intensitatea iubirii lor pentru Dumnezeu consti- 
tuiau cele două coordonate majore ale existenței lor. Ce- 
ea ce valora cel mai mult pentru ei nu erau neapărat pos- 
turile aspre sau faptele miraculoase, ci principiul iubirii și 
discernământul sau dreapta chibzuință!. Acest lucru are o 
importanță capitală în evaluarea autorității lor spirituale 
şi a modului în care reuşeau ei să se ferească de abuzuri 
de putere. Asceţii pustiei nu erau nici pe departe idoli ai 
unei puteri supreme, ci icoane ale unei iubiri sublime: 

„Se spune despre Ava Macarie cel Mare că devenise, 
precum este scris, dumnezeu pe pământ; că după cum 
Dumnezeu ocroteşte lumea, la fel și el acoperea lipsurile 
oamenilor; pe cele ce le vedea, ca şi cum nu le-ar fi văzut, 
iar pe cele pe care le auzea, ca și cum nu le-ar fi auzit?. 

Pe deplin conştienţi de propriile limite, Părinţii pustiei 
au demonstrat multă îngăduință şi compasiune față de 
slăbiciunile oamenilor. Deşi ne cuprinde un fel de ame- 
țeală când citim aceste maxime, înțelegând că noi nu 
vom ajunge niciodată la înălțimea virtuţilor lor, le con- 
templăm realizările şi ne plecăm în faţa smereniei lor în 
relaţiile cu credincioșii. 


! Pentru Ava Moise 2, Pentru Ava Pimen 92 și 109. A se vedea 
D. Burton-Christie, „The Call of the Desert: purity of heart and po- 
wer in early Christian monasticism”, în Pro Ecclesia VII, 2, 1998, 
pp. 216-234. 

? Sf. Macarie Egipteanul, Omilii duhovniceşti, E.L.B.M.B.O.R., Bu- 
cureşti, 1992, p. 63. Vezi şi Patericul egiptean, Pentru Ava Macarie 31. 

c. Terminologia ascetică 


Pentru a fi pe deplin înțeleşi, unii termeni folosiţi de as- 
ceții trăitori în pustie se cer explicați!. Aceşti termeni con- 
stituie o parte a moștenirii legate de dinamica îndrumării 
duhovnicești transmise nouă de-a lungul veacurilor de lite- 
ratura ascetică a deșertului egiptean. În cele ce urmează, 
vom examina doi dintre ei: „ascultare” și „nepătimire”. 

Ascultarea ocupa un loc esenţial în viața şi învăţături- 
le Părinților pustiei (cf. Evrei 13, 17). Spre pildă, ea este 
cea care l-a determinat pe Ava loan Colov să ude un 
lemn uscat timp de trei ani la îndemnul părintelui său du- 
hovnicesc, după care lemnul cel uscat a înflorit şi a dat 
rod2. În completarea celor discutate în capitolul anterior, 
îngăduiți-mi să repet că ceea ce ne cer ei să lepădăm nu 
este liberul arbitru, ci propria voință. Asceţii nu precu- 
peţeau niciun efort în scopul de a-şi tăia voia căzută și in- 
dividualismul provocat de căderea adamică, și de a se în- 
credinţa întru totul voii Domnului. Extremismul, de orice 
fel ar fi el, nu face decât să reflecte faptul că omul s-a în- 
Străinat întru totul de Dumnezeu. Neîndoielnic, lepădarea 
de propria voie e un proces lent și dureros, comparat cu 
purtarea crucii (Luca 22, 42). Este „înmormântarea voii” 
şi primul pas spre „învierea smereniei” şi spre o viaţă no- 


"Tito Colliander, The Way of the Ascelics, Londra & Oxford, New 
Ed., 1983. 

2 Patericul egiptean, Pentru Ava loan Colov 1. A se vedea şi Ava 
Antonie 36, Ava Agathon 28, Ava loan, ucenicul Sfântului Pavel, 1, 
Ava Marcu 1, Ava Pimen 103, Ava Pamvo 3 — unde ascultarea este 
aşezată mai presus de post, sărăcie și milostenie — Ava Ruf 2, unde ea 
este elogiată drept „mântuire a tuturor credincioşilor, născătoarea tutu- 
ror faptelor bune, aflătoarea Împărăției, hrănitoarea tuturor sfinţilor, 
împreună-locuitoare cu îngerii”, Ava Sisoe 10, Ava Saio 1 şi Maica 
Singlitichia 16. A se vedea, de asemenea, Wisdom, ed. cit., pp. 45-47. 

vă!, De fapt, voința proprie nu este ucisă, ci înmormânta- 
tă — de vie, am putea spune — iar mormântul ei e premer- 
gătorul sau precursorul pântecelui care aduce la lumină o 
viaţă nouă?, 

Se impune să renunţăm la noţiunea modernă de „„liber- 
tate a individului”, aşa cum a fost ea preconizată în speci- 
al în secolul al XIX-lea, și să urmăm pilda vieţuitorilor 
deșertului egiptean, pentru care conceptul de „liber arbi- 
tru” se împletea cu cel de interdependență a membrilor 
obştii din care făceau parte. Distincția dintre convingerile 
personale şi cele comunitare este o distincție dificilă, mai 
ales atunci când este vorba despre comunităţile monahale 
în care evlavia şi ascultarea ocupau un loc de frunte. Du- 
pă ce învăţăturile singulare ale lui Origen au fost respinse 
şi tradiţia monahală a deşertului egiptean a întors spatele 
ideilor sale intelectualizante, conceptul de voinţă indivi- 
duală şi-a pierdut farmecul și forța sa persuasivă. În anul 
325, Sinodul de la Niceea a trasat cu claritate coordona- 
tele teologice ale distincției dintre creație și Creator; de 
atunci, a apărut concepția conform căreia transmiterea 
harului are loc pe căi instituționale mai degrabă decât pe 
căi individuale. După cum semnalează Susanna Elm în 
studiul său intitulat Fecioarele Domnului: întemeierea 
ascetismului la sfârşitul antichității, tot de atunci, semni- 
ficaţia puterii publice a devenit mult mai importantă de- 


! CE. SE. loan Scărarul, Scara Raiului, ed. cit, Cuvântul IV, p. 
100 şi Ava Sisoe 3, Ava Zaharia 3, Ava Yperehie 8. 

2 Aici este vorba despre un joc de cuvinte. Aşa cum arătam în 
Capitolul |, în Ib. engleză, cuvintele „mormânt” (tomb) şi „pântece” 
(womb) sunt foarte apropiate și se întrepătrund paronimic, oferind 
teologilor, filosofilor, poeţilor şi literaţilor, în general, prilejul de a 
face o interesantă asociaţie de idei între sfârșituri şi începuturi (n.17.). 

cât autoritatea voinței proprii!. Deşi, luaţi în parte, Părin- 
ţii pustiei nu erau toți afiliați formal rânduielilor monaha- 
le, fondatorii monahismului răsăritean, Cuviosul Pahomie 
Şi Sfântul Vasile cel Mare, ca și întemeietorii monahismu- 
lui apusean, Fericitul Augustin și Sfântul Benedict, erau 
direct conectaţi la ele. E posibil ca şi cei ce au redactat 
textul Apofiegmelor să fi fost influenţaţi de totala transfor- 
mare care avusese loc în acele timpuri pe plan instituțio- 
nal. Însă, cu riscul de a mă repeta, aş dori să atrag atenția 
asupra faptului că Părinţii pustiei nu insistau asupra obser- 
vării rânduielilor. Deşi vorbeau despre ascultare drept mij- 
loc de îmbogăţire a relației neofitului cu părintele duhov- 
nicesc, ei nu o impuneau ca regulă strictă şi imperioasă. 

În adâncul deșertului egiptean, porunca biblică „Nu 
deveniți robi ai oamenilor” (1 Corinteni 7, 23) era cu ade- 
Vărat respectată. Ascultarea nu însemna nici supunere 
umilitoare, nici servilism. În acelaşi timp, nu numai uce- 
nicul trebuia să facă ascultare, ci şi părintele duhovnicesc 
— şi nu era vorba numai despre ascultarea poruncilor, ci şi 
despre ascultarea de o altă persoană — toate acestea în 
contextul /radiției autorităţii spirituale la care ne-am refe- 
rit la începutul capitolului. Ava Mios spunea: 


„Ascultarea răspunde la ascultare, nu la stăpânire”? 


Potrivit tradiţiei pustiei, preoţii erau îndemnați să se 
ferească de ambiţie pentru a evita pericolul de a se mani- 
festa în mod tiranic şi exclusivist. Concepută ciclic, co- 


' Susanna Elm, Virgins of God. The Making of Asceticism in Late 
Antiguiy, Clarendon Press, 1994, pp. 372-385. 
2 Ava Mios 1. De asemenea, Ava Pimen 65, Ava Sisoe 45, Ava 
Psentaisie |. 
3 Pachomian Koinonia, Cistercian Publications, Michigan, 1980. A 
se vedea şi Ava Vasile 1. 

munitar și nicidecum liniar-instituțional, funcţia primor- 
dială a principiului ascultării era aceea de a-i integra pe 
monahi în comunitatea Bisericii în duhul responsabilități 
reciproce, nu al monologului moralizator. 

Părinţii duhovniceşti și discipolii lor urmează aceleași 
porunci şi răspund în fața lui Dumnezeu pentru felul în 
care le-au împlinit. Ei călătoresc împreună pe calea spre 
mântuire, deşi nu se află intotdeauna pe picior de egalita- 
te din punct de vedere al nivelului duhovnicesc!. Din ne- 
fericire, așa cum observam mai înainte, literatura deşertu- 
lui nu ne oferă îndrumări suficient de explicite în legătură 
cu situaţiile dificile cu care ne confruntăm, lată de ce citi- 
torii Patericului egiptean pot rămâne cu impresia greşită 
că orice problemă poate fi „rezolvată” rapid prin practi- 
carea ascultării față de părintele duhovnicesc, a supunerii 
față de autoritatea acestuia și a obedienței față de oare- 
cum copleșitoarea povară a tradiţiei urmate de-a lungul 
veacurilor creştine. 

Un alt termen care necesită clarificare este aparheia, 
îndeobște tradus prin „nepătimire” sau „eliberare de pa- 
timi”. Conotaţia ascetică a acestui termen sugerează în- 
frânarea patimilor și purificarea vieții prin ascultare, iar 
conotația scolastică este aceea de „cer al minții înlăuntrul 
inimii”, implicând „o înviere a sufletului care o precede 
pe cea a sufletului”, transfigurarea voii căzute şi contem- 
plarea lui Dumnezeu?. Spre deosebire de filosofia stoică 
din Grecia antică, în filosofia creştină apatheia nu în- 
seamnă detaşare sau indiferenţă, ci eliberare de patimile 


1 Cf. J. Aumann, Spiritual Theology, Christian Classics, Westminster, 
Maryland, 1987, pp. 391-393. 


? Cf. Scara Raiului, Cuvântul XV, pp. 172, 179 şi Cuvântul XXIX, 
pp. 284-285. 

distructive şi de suferințele provocate de ele. Aşa cum 
spunea Ava Avraam, ea nu presupune suprimarea defini- 
tivă a patimilor, ci „stăpânirea” lori. Bineînțeles, nu nu- 
mai discipolilor li se cere autodisciplină şi autocontrol, ci 
şi părinţilor duhovniceşti, care trebuie să exercite „lepă- 
darea” (apotage) de bunurile materiale şi îmbrăţişarea ce- 
lor spirituale pentru a-i călăuzi pe fiii şi fiicele lor sufle- 
teşti pe calea spre mântuire. O astfel de apatheia nu are 
nimic de-a face cu „apatia”, aşa cum este ea înțeleasă în 
mod obișnuit, ci, dimpotrivă, este expresia supremă a 
empatiei față de cei din jur. Cel mai mare dar pe care-l: 
poate face un părinte duhovnicesc fiilor săi sufleteşti este : 
acela de a nu se amesteca în problemele lor sau de a nu-şi 
impune propria voință, ci de a-i lăsa să se conducă sin- 
guri. Prin urmare, nepătimirea este izvorul compasiunii și 
se înrudeşte îndeaproape cu iubirea de oameni: 

„Este de trebuință să arătăm şi căile Părinților care 
au călătorit mai înainte de noi şi pe acelea să umblăm şi 
noi. Căci multe sunt cele făcute şi zise de ei bine, între 
ele şi aceasta o zice unul dintre dânşii: «Mâncarea mai + ,, 
puţină şi vieţuirea aspră, împreunate cu dragostea, duc 
pe monah mai repede la limanul nepătimirii»”2. * 

În tradiţia ascetică creştină, nepătimirea (apatheia) nu 
este o virtute statică, ci o putere dinamică şi creatoare, pro- 
prie celor cu inima deschisă, generoasă, plină de energie 
divină și de milostivire, nu celor a căror inimă este rece și 


! Ava Avraam 1. Ava Teofil subliniază dimensiunea eshatologică 
a nepătimirii, care este opusul zbuciumului şi al neliniştii. 

? SE. Evagrie Ponticul, Capete despre trezvie 3, în Filocalia, vol. 1, 
pp. 88-89. Cf. Alan Jones, Exploring Spiritual Direction, Harper and 
Row, San Francisco, 1982, pp. 77-79 şi Sf. loan Scărarul, Scara Raiu- 
lui, Cuvântul XXX, pp. 288-289. 

indiferentă. Acest fapt îi conferă nepătimirii o semnificație 
complexă şi incitantă. Ea nu mai poate fi percepută drept 
un obiectiv egoist, orientat spre propria persoană, ci se 
identifică cu dragostea, constituind cealaltă faţă a iubirii, 
de care nu se deosebeşte „decât după nume”. 


d. Un model proeminent 


Despre Ava Agathon se spune că era „de sine stătător 
în toate privințele”?. Această afirmaţie nu se referă doar 
la independenţa sa în domeniul muncii manuale şi a ne- 
voilor materiale, ci mai ales la libertatea lui spirituală. 
Rolul povățuitorului duhovnicesc este de a acorda fiilor 
săi sufleteşti dreptul de a se folosi de propria judecată, de 
a-şi afirma propria voință și acela de a lua propriile hotă- 
râri, încurajându-i în acest sens. lată un exemplu grăitor 
luat din viaţa Avei Pimen: 


„Un frate l-a întrebat pe Ava Pimen: «Îmi voi pierde 
sufletul dacă voi mai sta lângă părintele meu duhovni- 
cesc. Să rămân lângă el?» Ava Pimen i-a răspuns: «Ră- 
mâi, dacă vrei». Şi fratele s-a întors la părintele lui şi a 
rămas în continuare cu el. Apoi a venit iar şi a zis: «Îmi 
pierd sufletul. Să plec de lângă el?» Însă Ava Pimen nu 
i-a spus: «Pleacă!» şi fratele s-a întors din nou la părin- 
tele lui duhovnicesc. A venit fratele a treia oară la Ava 
Pimen şi a zis: «Să ştii, Ava, că nu mai pot să rămân 
acolo, Plec». Atunci, Ava Pimen a spus: «Vezi, te-ai 
vindecat! Acum du-te, nu mai sta cu ep. 


1 Scara Raiului, Cuvântul XXX, p. 288. 

2 Ava Agathon 10 — a se citi în contextul celor spuse anterior. 

3 A se vedea G. Gould, 7he Desert Fathers on Monastic Community, 
Clarendon Press, 193, pp. 73-74. Acest text a apărut în colecția îngrijită 
de J.C. Guy, Recherches sur la tradition grecque de Apophthegmata 
Patrum, Subsidia Hagiographica 36, Bruxelles, 1962 şi 1984, pp. 29-30. 


142 


DINAMICA ÎNDRUMĂRII DUHOVNICEŞTI 


Această întâmplare nu reflectă numai libertatea de a se 
desprinde de o relație duhovnicească nocivă, ci limitarea 
autorității unui părinte duhovnicesc nevrednic şi ocroti- 
rea spaţiului spiritual al discipolului. În situația dată, Ava 
Pimen s-a ferit să hotărască el în locul fratelui, preferând 
să-i arate acestuia cum să-şi exercite propria judecată şi 
propria voință. Ava Pimen ştia că vindecarea nu se poate 
înfăptui prin ceea ce fac alții în locul nostru, ci numai 
prin ceea ce lucrăm noi înşine în adâncul nostru. El l-a 
ajutat pe discipol să-şi asume responsabilitatea vindecării 
şi să-și respecte propriile hotărâri! 


(ii) Din Egipt în Palestina: Cuviosul Isaia Pustnicul 


a. Asceza sensibilităţii 


Inspirându-se dintr-o bogată tradiție monahală privind 
rânduielile de viețuire într-o obște cenobitică? şi din învă- 
țăturile evanghelice despre grija de a ne purta cu oamenii 
aşa cum dorim să se poarte ei cu noi (Matei 7, 12; Luca 
6, 31), Ava Isaia stabileşte clar hotarele respectului față 
de ceilalți şi față de sine însuşi. Cuvintele ascetice ale 
Avei debutează cu o explicaţie fermă, care aproape că are 
rezonanţa unei porunci: principala îndatorire a monahilor 
este aceea de a se feri să-i judece sau să-i admonesteze pe 


! Ava Pimen 174. 

2 Cf. Fericitul Pahomie, Canoanele 8 şi 9, PG:40, 948, Sf. loan 
Cassian, PL 28, 860 şi Paladie, /storia Lausiacă 7, PG:34, 1019. 
Toate trimiterile la cuvintele ascetice ale Cuviosului Isaia Pustnicul 
sunt luate din Douăzeci și nouă de cuvinte, în Filocalia, vol. 12, şi 
vor fi citate între paranteze, specificându-se paginile unde apar cita- 
tele respective. 

ceilalți (Cuvântul 1, p. 40). Este exact ceea ce afirma şi 
Ava loan Colov despre nevoitorii spre desăvârșire închi- 
noviaţi în schituri: 

„Aceasta era lucrarea schitioţilor, să dea osârdie ce- 


lor ce erau luptaţi şi să se silească pe ei înşişi, ca să se 
câştige unii pe alții spre bine”! 


Mai departe, el îi îndeamnă pe părinții duhovnicești 
care vor să se îmbogăţească în virtuţi să-și pună sufletul 
în slujba discipolilor, în duhul iubirii necondiționate: 


„Unde nu este iubire, nici desăvârşire a virtuţilor nu 
este” (Cuvântul XXI, p. 167). 


Este sernnificativ faptul că Ava Isaia face această ob- 
servaţie la începutul tratatului său, întrucât, după cum se 
ştie, dragostea şi sensibilitatea părintelui duhovnicesc față 
de fiii şi fiicele sale sufleteşti sunt strâns legate de virtutea 
lepădării de patimi, care este prima treaptă a scării spi- 
ritualității ascetice a Sfântului loan Scărarul sau Sinaitul. 
Lepădarea de patimi este prima strădanie a unui atlet du- 
hovnicesc, prima luptă a tuturor celor „ce întreprind urca- 
rea spre cez”?, 

Sensibilitatea în relațiile frăţeşti reprezintă o parte inte- 
grantă a desprinderii de patimi; ea este o renunțare totală 
la orice posesiune personală. Țelul suprem al renunțării este 


" Ava loan Colov 18. 

? Cf. Sf. Zoan Scărarul, Scara Raiului, Cuvântul I. Observaţi că 
treapta a treia a Scării Raiului sau Cuvântul III, intitulat „Despre în- 
străinare”, precede treapta a patra sau Cuvântul IV, intitulat „Despre 
ascultare”, Cuv. Isaia Pustnicul spunea: „Să tăiem voia inimii noastre 
i să iubim înstrăinarea de ea (...)” (Cuvântul XXV, pp. 213-214). A se 
vedea şi E. Clarke, Reading Renunciation: Asceticism and Scripture in 
Early Christia niţy, Princeton University Press, Princeton, 1999. 

de a deprinde dăruirea de sine. Ava Isaia îi îndemna stărui- 
tor pe asceţii trăitori în deşertul egiptean să se îndepărteze 
de orice preocupări de ordin lumesc şi trupesc: 

„Este cu neputinţă să se sfințească numele lui Dumne- 
zeu în noi atât timp cât suntem stăpâniți de patimi. Pă- 
rinţii noştri cei vechi spuneau că retragerea din lume este 
o fugă de cele ce ţin de trup” (Cuvântul XXV, p. 228). 

Poveţe precum: „părăseşte-ți voia înaintea lui Dumne- 
zeu”, „înstrăinează-te de oameni pentru Dumnezeu”, 
„leapădă-te de toate lucrurile” abundă în Cuvintele Asce- 
tice ale Cuviosului Isaia (în special în Cuvântul IV, pp. 
50-67). Puterea îndepărtării de cele lumești este „putere 
Câștigată în chilia ta” (Cuvântul IV, p. 55); renunțând la 
vorbirea „cu cei ce nu te folosesc”, îi sfătuieşte Ava Isaia 
pe monahii tineri, „intră în chilia ta și fă lucrarea ta” (Cu- 
vântul III, p. 46). Fără supunere necondiționată față de 
voia lui Dumnezeu, slujirea omului este deșartă şi ostene- 
lile lui sunt zadarnice. 


b. Puterea voinţei 


„Este un lucru mare pentru om să-şi lase voia şi îndrep- 
tăţirea sa, pe care o socotește conformă cu Dumnezeu, şi 
să păzească cuvântul celui ce-l învață după voia lui 
Dumnezeu” (Cuvântul VIII, pp. 90-91). 

Scopul lepădării de patimi este supunerea faţă de voia lui 
Dumnezeu, „bucuria de a te vedea în voia lui Dumnezeu” 
(Cuvântul XVI, p. 120), în timp ce lupta cu patimile este 
o luptă acerbă numai din pricina învârtoşării voii inimii 
noastre: 

„Prin voință, tot omul se leagă el însuşi de gheenă sau 
se dezleagă, căci nimic nu e mai rigid ca voința omului, 

fie în aplecarea spre moarte, fie în aplecarea spre viaţă” 
(Cuvântul XVII, p. 144). 


Pocăinţa este o renaştere binecuvântată şi „binecuvân- 
tat este cel ce o iubeşte pe aceasta şi-şi pune grumazul 
sub jugul voinței ei, până se va naşte din nou de sus, du- 
pă voia lui Dumnezeu” (Cuvântul XXV, p. 216). Pocăința 
este o „adiere a înnoirii” (Cuvântul XXIX, p. 250), „lumi- 
na (...) care mistuie toate voile noastre cele trupeşti (...), 
prin care rupem de pe noi ştergarul întunericului” şi plân- 
gem înaintea Mântuitorului „ca să învie pe Lazăr, adică 
mintea noastră legată în multele fâșii ale voilor proprii” 
(Cuvântul XXI, p. 168). Pocăinţa este o alegere persona- 
lă, opțiunea noastră de a merge pe drumul vieții sau pe 
drumul morţii, pe drumul „spre împărăție” sau pe drumul 
„spre pedeapsa veşnică”, pe cel ce duce spre „dulceaţa 
dumnezeirii” şi „slava lui Dumnezeu” sau pe cel ce duce 
spre „răutatea vrăjmașului”, pe cel al iubirii sau pe cel al 
urii (Cuvântul XXI, pp. 151-152). 

Asceza nu presupune respingerea liberului arbitru, a 
vieţii sau „a dorinței de a trăi”!, ci eliberarea de patimi, 
reorientarea dorințelor, transformarea puterilor lăuntrice 
şi transfigurarea opțiunilor proprii. Asceza devine cale 
certă spre încrederea nestrămutată în Dumnezeu și supu- 
nerea față de EI întru credință, armonie interioară şi bună 
înțelegere cu semenii noștri. 

Înţelegem acum de ce smerenia şi supunerea faţă de 
voia lui Dumnezeu nu reprezintă o perpetuare a puterii 
structurilor autorității lumeşti, ci un protest împotriva 


! Vezi P. Van Ness, „Asceticism in Philosophical and Cultural- 
Critical Perspective”, în vol. Asceticism, vol. îngrijit de V. Wimbush 
şi R. Valantasis, Oxford University Press, Oxford, 1995, p. 590. 

acestora, un dezacord între rolul instituțional al puterii şi 
forțele lăuntrice ale omului. În profunzime privind lucru- 
rile, nimic nu este mai potrivnic oricărei forme de domi- 
nare şi nimic nu o zdruncină mai tare decât vulnerabilita- 
tea supunerii. Ascultarea nu înseamnă slugămicie sau 
servilism, ci forța şi măreţia de a te opune stăpânirii rău- 
lui. Cuviosul Isaia spunea: 
„Cel ce ascultă este cel mare” (Cuvântul III, p. 48). 


„Prin urmare, cel mai vulnerabil e cel mai puternic — 
iar în viața ascetică, vulnerabilitatea se măsoară prin măr- 
turisirea cinstită a gândurilor. 


c. Mărturisirea gândurilor 


În timp ce ascunderea vieții lăuntrice față de părintele 
duhovnicesc este un păcat, descoperirea cu smerenie şi 
încredere a gândurilor noastre (Cuvântul XVI, p. 124) 
este o virtute: 

„Să nu ascundeți niciun gând şi niciun necaz, nicio 
voie şi nicio bănuială, ci descoperiţi-le cu respect față 
de părintele vostru duhovnicesc și în toată libertatea, iar 
apoi siliți-vă cu toată credința să împliniţi ceea ce veţi 
auzi de la el” (Cuvântul I, pp. 40-41). 

Strădaniile spirituale sunt zădărnicite de ascunderea 
gândurilor; „fie că sunt bune, fie că sunt rele”, gândurile 
trebuie mărturisite părintelui duhovnicesc, „căci duhurile 
[rele] nu găsesc loc decât în omul care tace despre gân- 
durile lui” (Cuvântul IV, p. 57). Ava Pimen ne asigură că 
„de nimic nu se bucură vrăjmaşul atât de mult aşa cum se 
bucură de cei ce nu-şi arată gândurile lor”!. Două veacuri 


1 Cf, Patericul egiptean, Ava Pimen 101. 

mai târziu, Sfântul loan Scărarul relata pilduitorul caz al 
unui bucătar dintr-o mănăstire egipteană, care purta „0 
mică tăbliță (scil. camnețel) ce-i atârna de cureaua cu care 
era încins şi pe care-și însemna gândurile din fiecare zi, 
pe care apoi le mărturisea păstorului”!. În viața duhovni- 
cească, ne încredințează Cuviosul Isaia, orice gând as- 
cuns în întunericul nemărturisirii şi al tăcerii se împotri- 
veşte iluminării mântuitoare a minții şi a inimii (Cuvântul 
V), căci, spune el: „Nici vrăjmașul nostru nu tace, ci mereu 
încearcă să ne amăgească cu vorbe deşarte şi cu gânduri 
rele (...), căci el nu încetează să ne vâneze, voind să ră- 
pească sufletele noastre” (Cuvântul XXI, pp. 154-163). 


Ezitarea de a ne mărturisi gândurile constituie un ob- 
stacol în calea mântuirii: 


„Când tăcerea te oprește să-ți exprimi gândurile, te 
faci vădit ca unul ce cauţi cinstirea lumii și slava urâtă a 
ei, care nimicește rodul ostenelilor tale. Iar cel ce îndrăz- 
neşte să-și descopere gândurile Părinților lui alungă; aces- 
te gânduri [lumești] de la e!” (Cuvântul XVI, p. 124). 


Ava Isaia identifica mărturisirea făcută părintelui du- 
hovnicesc cu mărturisirea făcută Tatălui ceresc: 


„Orice lucru voieşti să faci să fie după voia lui Dum- 
nezeu și să-i mărturiseşti [părintelui duhovnicesc] pricina 
lucrului şi apoi să faci ceea ce se cuvine înaintea lui 
Dumnezeu. Şi astfel mărturisindu-te în toate lucrurile tale 
lui Dumnezeu, vei avea multă apropiere de EI şi multă 
îndrăznire faţă de EI” (Cuvântul XXVII, pp. 235-236). 


' Vezi Scara Raiului, Cuvântul IV, p. 110. 

2 Tăcerea care ne împiedică să ne mărturisim gândurile părintelui 
duhovnicesc nu are nimic comun cu tăcerea smereniei sau a adâncirii 
în rugăciune. 

Gândurile noastre sunt rănile noastre. Ele ne inhibă şi 
ne împiedică să avem relaţii armonioase cu Dumnezeu și 
cu oamenii. Dezvăluindu-ne gândurile medicului nostru 
duhovnicesc, facem un prim pas spre încredere și comu- 
niune. Descoperirea gândurilor este atât un mod de a ne 
aborda trecutul, cât și o manieră de a ne modela viitorul. 


d. Conceptul de ascultare 


Lepădarea de voia proprie şi renunțarea la înălțarea 
inimii (Cuvântul 111, pp. 47-49) ne sunt înlesnite de prac- 
tica ascultării. Ca și în cazul mărturisirii gândurilor, mo- 
nahului i se cere să nu ia nicio hotărâre fără să ceară per- 
misiunea părintelui său duhovnicesc și să-l asculte întru 
totul, chiar atunci când e vorba despre situații în care i se 
pare că nu trebuie să ceară voie, pentru că ceea ce inten- 
ționează să facă va fi spre folosul său: 

„De sunt Părinţi care-ţi grăiesc cuvântul lui Dumne 
zeu, întreabă pe Ava al tău: «Rămân să aud sau intru în 
chilie»? Şi fă ceca ce îţi va spune Ava al tău” (Cuvântul 
LU, p. 47). 

Cuviosul Isaia cunoştea foarte bine tradiția ascetică 
egipteană, conform căreia ascultarea deplină era proba de 
foc a tuturor monahilor. Să ne amintim că Ava Marcu, 
ucenicul lui Ava Siluan, fiind trimis la o ascultare de 
acesta, deși tocmai scria slova O („omega”), a lăsat con- 
deiul său „de îndată ce a auzit glasul bătrânului și a sărit 
afară” din chilie pentru a-și împlini ascultarea sal. Şi Ava 
Antonie cel Mare stăruia asupra faptului că trebuie să-i 
destăinuim părintelui nostru duhovnicesc absolut totul: 
„Câţi paşi face călugărul sau câte picături bea în chilia sa 


! Patericul egiptean, Ava Marcu, ucenicul lui Ava Siluan, 1. 

trebuie să le vestească bătrânilor cu îndrăzneală, ca nu 
cumva să greşească întru dânsele”!. Cuviosul Isaia a pre- 
luat tradiția ascultării şi a sădit-o în solul Palestinei, îm- 
podobind-o cu înțeleptele sale sfaturi practice: 


„De voieşti să mergi la un lucru străin, spune-i lui 
[părintele tău duhovnicesc] unde voieşti să mergi şi ce 
trebuință ai de acel lucru. Şi când îţi spune ce să faci, 
nici nu adăuga ceva, nici nu omite ceva din ce îţi va 
spune e!” (Cuvântul III, p. 47); 


„De te va chema fratele tău [să-l ajuţi] la orice lucru, fie 
înlăuntru, fie în afară, să nu-i spui «Ai răbdare până termin 
ce am început», ci ascultă-l repede” (Cuvântul V, p. 73); 


„Să ne facem ascultători părinţilor noştri după Dum- 
nezeu în toate, tăind voia noastră până ce ne vom supu- 
ne lor, ca să rămână binecuvântarea lor cu noi” (Cuvân- 
tul XXV, p. 215); 


„la aminte la tine cu amănunțime ca să te dovedeşti 
mai întâi pe tine însuți ca cel mai mic în tot ce voieşti să 
grăieşti sau să faci; de te întâlneşti cu cineva sau de mă- 
nânci sau de bei sau de dormi sau orice alt lucru voieşti 
să-l faci, să fie după Dumnezeu; să mărturiseşti pricina 
lucrului şi apoi să faci ceea ce se cuvine înaintea lui 
Dumnezeu” (Cuvântul XXVII, p. 235). 


Rodul deplinei ascultări nu este anihilarea conştiinţei, 
ci amplificarea ei pe plan duhovnicesc (Cuvântul IV). As- 
cultarea nu subminează integritatea persoanei, ci o con- 
solidează. Aşa cum am mai afirmat, în viziunea Cuviosu- 
lui Isaia, „Cel ce ascultă este cel mare” (Cuvântul III, p. 


! Patericul egiptean, Ava Antonie 40. 
2 CE. şi Sf. Varsanufie 305, în Filocalia, vol. 11, p. 328. 

48), sau, în context biblic, „cel se va smeri pe sine va fi 
înălțat” (Matei 23, 12). 
| Ascultarea nu este o disciplină de viaţă, ci o atitudine 
liber consimțită, o opțiune personală: 
„Tot omul să se supună aproapelui pentru Dumnezeu 
(..), nu numai celui cu care se înțelege, ci și celui care i 
se opune” (Cuvântul VIII, pp. 88-89). 
Ascultarea ne transformă întreaga viaţă, sfinţind fieca- 
re făptuire și fiecare detaliu al activităţilor noastre: 


. „Iubirea de cele materiale tulbură mintea şi sufletul, 
iar supunerea le înnoiește” (Cuvântul XVI, p. 124). 


e. Rolul părintelui duhovnicesc 


E Cuviosul Isaia era un adept convins al tradiției ascul- 
tării de părinții duhovniceşti. După cum am mai spus, po 
veţele lui privitoare la ascultare sunt deosebit de ferme: 

„Fă ceea ce îţi va spune Ava al tău. (...) Şi când îţi spu- 
ne ce să faci, nici nu adăuga ceva, nici nu omite ceva 
din ce îţi va spune el” (Cuvântul III, p. 47). 
Ascultarea de părintele sufletesc se cuvine să fie liber 
consimţită şi plină de încredere: 
„Descoperă-i lui gândurile tale în libertate şi cu în- 
credere” (Cuvântul IV, p. 50). 

ş Desigur, părintele duhovnicesc se află pe o treaptă spi- 
rituală superioară ucenicilor săi. Drept aceea, cel ce este 
Stăpânit de slăbiciuni şi păcate nu trebuie să-şi asume răs- 
punderea de a-i călăuzi pe alţii — fiindcă-i poate duce la 
pieire (Cuvântul V, p. 70). Părintele duhovnicesc este un 
prieten de nădejde care rămâne lângă noi atât timp cât du- 
rează lupta noastră cu patimile, oricât ar fi ea de acerbă. 

În privinţa numărului părinților cărora ne putem adresa 
pentru a le cere îndrumare duhovnicească, Cuviosul Isaia 
era foarte flexibil, dat fiind că înțelegea bine că viața mo- 
nahilor şi a mirenilor nu poate fi o viață izolată, fiind în 
mod firesc presărată cu multe întâlniri. De pildă, el spunea: 


„Descoperă gândurile tale Părinților tăi [a se observa 
pluralul, n. a.], ca harul lui Dumnezeu să te acopere. (...) 
Predă inima ta spre ascultarea Părinților tăi și harul lui 
Dumnezeu va locui în tine” (Cuvântul LX, pp. 96-97). 


Această practică de a avea mai mulţi părinţi duhovni- 
ceşti era răspândită nu numai în veacul al IV-lea, în tim- 
pul vieţii Cuviosului Isaia, ci şi în veacurile al V-lea şi al 
VI-lea (pe timpul părintelui Serid, întemeietorul şi stare- 
țul mănăstirii din sudul Gazei, și al Avei Dorotei, care au 
beneficiat de o „dublă îndrumare duhovnicească”! — atât 
de cea a lui Varsanufie, supranumit „marele bătrân”, cât 
şi de cea a lui loan, supranumit „proorocul”). Obiectivul 
era acela de a nu fi niciodată în situaţia de a se conduce 
singur (cf. Cuvântul XII), ci de a urma întotdeauna sfatu- 
rile părinţilor duhovniceşti: 


„Primeşte tot timpul sfatul Părinților tăi și vei trăi tot 
timpul tău odihnit de griji” (Cuvântul XVI, p. 126). 


N Expresia îi aparține lui L. Regnault şi apare în studiul său intro- 
ductiv la lucrarea sa, intitulată Maitres Spirituels au Desert de Gaza: 
Barsanuphe, Jean et Dorothee, Solesmes, 1967. Trad. în lb. engl. a 
corespondenţei dintre Sfinţii Varsanufie și loan, realizată de John 
Chryssavgis şi Robert Penkett, este în curs de finalizare şi va fi pu- 
blicată de Cistercian Publications, Kalamazoo, Michigan. 

2 Același lucru îi sfătuia şi Sf. Simeon Noul Teolog pe ucenicii 
săi, pe care-i îndemna să-şi dezvăluie gândurile unui frate în care 
aveau încredere, chiar dacă acesta nu era starețul mănăstirii. Vezi |. 
Hausherr şi G. Horn (editori), Un grand mystique byzantin. La Vie 

Departe de a fi ceva neobişnuit, împărțirea bunurilor 

personale cu ceilalți era un aspect esenţial al vieții asceți- 
lor egipteni. Monahul învață mereu cum să împartă tot ce 
are cu semenii lui, deprinzându-se să renunţe la toate bu- 
nurile personale în contextul vieţii comunitare — nu pen- 
tru a fi dependent de ceilalți, ci pentru a dobândi desprin- 
derea de voia proprie. Căile de învăţare a virtuţii lepădă- 
rii de sine sunt complexe şi variate. 
: Cuviosul Isaia a fost unul dintre primii părinţi care au 
introdus în mediul monahal din Palestina şi Gaza un stil 
de viață care a dăinuit de-a lungul a câtorva generații, în- 
florind în special în prima jumătate a veacului al VI-lea, 
în timpul vieţii Sfinților Varsanufie și loan. Din chilia sa, 
Sfântul Varsanufie a călăuzit destinele spirituale ale mi- 
renilor care i se adresau prin scrisori, dar şi pe cele ale 
aparţinătorilor obștii mănăstirii întemeiate de părintele 
Serid la sud de Gaza şi aflate formal sub conducerea 
acestuia. Este posibil ca Varsanufie să fi deprins modul 
său specific de îndrumare duhovnicească de la Cuviosul 
Isaia și de la ucenicul său, Ava Petru, de care era foarte 
apropiat (și despre care se crede că a fost o perioadă de 
timp conducătorul administrativ al mănăstirii). Prin ur- 
mare, Varsanufie şi loan, dimpreună cu renumitul lor dis- 
cipol, Dorotei din Gaza, iar înaintea lor, Cuviosul Isaia şi 
ucenicul său, Ava Petru, reprezintă cele patru generații 
de asceţi a căror înrudire spirituală a constituit moșteni- 
rea duhovnicească a deșertului egiptean. 

Revenind la deplina ascultare de părintele sufletesc, 
trebuie subliniat faptul că Isaia Pustnicul o considera des- 
prinsă dintr-o lungă tradiție spirituală isihastă (a se vedea 


de S. Symeon le Nouveau Thologien par Nicetas Stehatos, în Ori- 
entalia Christiana 12, Roma, 1928, pp. xlix-xIxx. 

Cuvântul XXVI, p. 229), care avea calitatea de a păzi ob- 
ştile monahale de inerenta primejdie a apariției unor în- 
drumători duhovniceşti care se socoteau pe ei înşişi vred- 
nici de a-şi conduce fraţii înainte de a se fi lepădat de 
voile proprii și de alte slăbiciuni ale sufletului, înainte de 
a fi dobândit „ascultarea şi smerenia şi răbdarea” (Cu- 
vântul XVII, p. 139): 


„Inima care vrea să fie de sine naşte iubirea conlu- 
crării cu lumea, naşte pornirea de a căuta cele ce nu se 
deosebesc de tine, naşte pornirea de a-ţi preda auzul ce- 
lui ce vorbeşte pe alții de rău, naşte pornirea de a auzi 
cuvinte şi de a le transmite altuia, naşte pornirea de a 
căuta cele ale lumii, naște pornirea de a-l învăța pe cel 
ce nu întreabă (...) şi naște multe alte rele” (Cuvântul XVII, 
pp. 140-141). 


Cu excepţia părintelui duhovnicesc următor tradiţiei 
spirituale isihaste, nimeni altcineva nu trebuia să ofere 
învățături sau îndrumări. Monahii egipteni erau conştienţi 
de faptul că a râvni la demnitatea de părinte duhovnicesc 
în afara parametrilor acestei tradiții constituie o mare is- 
pită şi o primejdioasă înălțare de sine. 


fi Ispita de a-i povăţui pe ceilalți 


În Stăpânul inelelor, unul dintre nemuritori spiriduşi 
ai lui J.R. Tolkien ne încredințează că: 


„Spiridușii arareori dau sfaturi nechibzuite, căci sfa- 
turile sunt daruri periculoase chiar atunci când un înțe- 
lept le oferă altui înțelept şi toate acțiunile pot sfârşi 
prost”. 


Cuviosul Isaia ne previne cu fermitate şi în repetate 
rânduri asupra ispitei de a-i povățui pe ceilalți: 

„larăşi spunea despre dorința de a-i învăța pe alții, că 
trebuie avut frică de a nu cădea alături de ceea ce îi în- 
Văţăm pe aceştia (adică, de a nu cădea în ceea ce e con- 
trar), Căci câtă vreme cazi [în păcat], nu poți învăţa pe 
nimeni” (Cuvântul XXVI, p. 231). 

Nu putem să-i instruim sau să-i sfătuim pe alții în legă- 
tură cu patimi de care nu ne-am eliberat noi înşine și de 
Care suntem încă stăpâniți (Cuvântul XXVI, pp. 225-227): 

„Este cu neputinţă să se sfinţească numele lui Dum- 
nezeu în noi, atât timp cât suntem stăpâniţi de patimi” 
(Cuvântul XXVI, p. 229). 


Ava Isaia nu era de acord cu încrederea exagerată în 
sine însuşi a părintelui duhovnicesc sau cu îndreptăţirea 
de sine. Cum ar putea, oare, cel ce se bizuie „pe părerea 
ştiinţei lui” (Cuvântul VIII, p. 89) să le arate altora calea 
spre mântuire? Mai întâi, spunea el, să-și recunoască fie- 
care păcatele sale, şi să se căiască de ele şi numai după 
aceea să-i îndrume pe alții: 

„Cel convins de dreptatea lui şi care ține la voia lui nu 
poate scăpa de dușmănie, nici nu se poate odihni, nici nu 
poate vedea ceva din cele ce-i lipsesc. (...) inta tuturor 
ostenelilor tale trebuie să fie să stăruieşti în Dumnezeu cu 
toată inima ta şi cu toată puterea ta, să ai milă de toți, să 
plângi pentru păcatele tale şi să te rogi lui Dumnezeu 
pentru ajutorul şi mila Lui” (Cuvântul VIII, p. 89). 

Unul dintre adevărurile axiomatice cele mai îndrăgite 
de Părinţii pustiei era faptul că îndrumătorul duhovnicesc 
trebuie să fie o pildă, un model pentru ceilalți, nu un în- 
văţător sau un legiuitor!. Preferau să fie ei cei îndrumați, 


ME A NN a aia 
Patericul egiptean, Pentru Ava Pimen 174. 

nu să îndrume ei pe alții, iar atunci când acceptau res- 
ponsabilitatea de a călăuzi sufletele altora, „nu-i căutau ei 
pe cei în cauză, ci erau ei căutați de aceştia” — se afirmă 
într-un text bizantin scris mai târziu?. . 

Pe de altă parte, dacă un ucenic nu ascultă poveţele 
părintelui său duhovnicesc, acesta din urmă nu trebuie să 
insiste sau să-şi impună voia sa, ci să renunțe şi să se în- 
depărteze de cel care „n-a folosit nimic” din cele ce i-au 
fost spuse. Ucenicul neascultător poate să omoare sufle- 
tul părintelui său duhovnicesc?. Bineînţeles, toate acestea 
trebuie înțelese în contextul vieții de mănăstire, unde cel 
ce învaţă pe altul investeşte în acesta nu numai multă în- 
credere şi energie sufletească, ci chiar întreaga sa ființă: 


„A-l învăţa pe aproapele este o cădere a sufletului şi 
a voi să-l readuci la firea cea bună este o mare zdrobire 
a sufletului” (Cuvântul VIII, p. 92). 


În viaţa unei comunități monahale, arată Cuviosul Isa- 
ia, se cuvine ca fraţii să participe la suferințele celorlalți 
ca și cum ar fi suferințele lor — numai astfel vor dobândi 
blândețea, îndelunga răbdare şi smerita cugetare la care 
râvnesc pentru ca „acoperământul odihnei lui Dumne- 
zeu” să vină asupra lor (Cuvântul VIII, p. 94). Căci, spu- 
nea Cuviosul Părinte: 


„Toţi suntem ca într-un spital. Unul e bolnav de ochi, 
altul are o bubă, și câte alte slăbiciuni mai sunt! Şi unele 
din răni se vindecă mai repede, iar altele cer o îngrijire 


" A se vedea Vita Patrum V, 81 PL73:967 şi Patericul egiptean, 
Pentru Ava Sisoe 16; Pentru Ava Macarie Egipteanul 2. 

2 Diaconul loan, Viaţa Sfântului Iosif imnograful 7 PG 105:945. 

3 CE. Cuv. Isaia Pustnicul, Cuvinte ascetice, Cuvântul VIII, p. 90. 
Vezi şi Patericul egiptean, Pentru Ava Theodor al Fermei 20. 


156 


DINAMICA ÎNDRUMĂRII DUHOVNICEȘTI 


mai îndelungată a medicului. (...) Cei din spital, suferind 
de diferite neputinţe, nu trebuie să strige despre boala lor, 
pentru că alţii vor spune: «De ce strigi numai despre boa- 
la ta și te gândeşti doar la ea»?” (Cuvântul VIII, p. 93). 


8. Calea smereniei şi a cunoaşterii propriilor limite 


Ava Isaia Pustnicul era un fin cunoscător al inimilor, 
al semnificației autodisciplinei şi al necesităţii conştienti- 
zării propriilor limite, imperfecțiuni şi neputinţe. Una din 
expresiile lui preferate era typoson seauton („fă slujirile 
tale cu măsură” — Cuvântul IV, pp. 54-55). Astfel, ascetul 
se va păzi de excese sau exagerări, pe care Cuviosul Pă- 
rinte le considera imbolduri ale celui rău. Spre pildă, el 
îşi îndemna cu blândețe ucenicii să postească disciplinat 
şi cu măsură: 

„Primeşte să mănânci dând ceea ce e de trebuință tr 
pului tău, ca să te susțină în împlinirea slujirii tale şi ca 
nu voieşti să o părăseşti pe aceasta” (Cuvântul IV, p. 54, 

Prin urmare, se impune ca toate acţiunile noastre să fie 
moderate, nu exagerate (Cuvintele IV, X, XVII) sau extre- 
miste. În viziunea Cuviosului Isaia, la temelia spirituali- 
tății ascetice stau „măsura și cunoștința” (Cuvântul IV, p. 
55). Orice exces, chiar dacă e vorba despre darul lacrimi- 
lor — un dar ales pe care Cuvoiosul Părinte îl îndrăgea 
foarte mult — este apanajul vrăjmaşului; și pentru că am 
ajuns în acest punct, am dori să precizăm că Ava Isaia 
vorbea cu blândeţe chiar şi despre demoni. 

Cuviosul Părinte avea reputaţia de a poseda mult dis- 
cernământ. Era modest şi echilibrat, dar nicidecum medi- 
ocru în privința disciplinei şi a doctrinei, mai ales pentru 
că în veacul al IV-lea, Egiptul constituia un teren de în- 
cercare a numeroase stiluri de viață monahală şi a multor 

străduinţe ale unor nevoitori însetaţi de a-l sluji lui Dum- 
nezeu, săvârşind neîncetat voia Lui. În veacul al V-lea, 
monahismul egiptean a devenit „cale împărătească”, ur- 
mată atât în Orientul Mijlociu (Palestina şi Gaza), cât şi 
în Occident (Roma şi Galia). În timp ce Sfântul loan 
Cassian s-a ostenit să-i obişnuiască pe apuseni cu asceza 
egipteană, Cuviosul Isaia Pustnicul a transmis Palestinei 
moştenirea spirituală a deșertului egiptean!. 

Cunoaşterea propriilor limite, buna rânduială și cum- 
pătarea sunt strâns legate de respectul față de ceilalţi; să 
ne ferim de nevoinţe care depășesc puterile noastre (Cu- 
vântul IV, p. 54), să nu ne lipsim trupurile de hrana cea 
de trebuință (/bidem, p. 54) sau de odihnă (Jbidem, p. 
55), să nu rănim pe nimeni și să ne purtăm cu blândeţe cu 
toți oamenii. Asceza presupune dragoste. lată de ce Cu- 
viosul Isaia vorbea despre înfrânare, post și priveghere în 
ntroducerea sa la discursul despre prietenie. Asceza este 
agape, iar înfrânarea este cealaltă faţetă a conceptului nu- 
mit „respect”. 

Cunoașterea propriilor limite ne ajută să aspirăm la 
atingerea măsurii „vârstei deplinătății lui Hristos” (Efe- 
seni 4, 13). Ceea ce poate să pară ciudat, însă, este faptul 
că pentru Ava Isaia, aceasta nu era vârsta maturității, ci a 
copilăriei. În ultimă instanță, nu ni se cere să atingem co- 
te înalte şi complexe de spiritualitate, ci să dobândim cât 
mai multă naturalețe, puritate şi simplitate. Scopul asce- 
zei este de a ajunge „la măsurile copilului”, la „măsura 
sfintei copilării” (Cuvântul XXV, p. 198). În viziunea Cu- 
viosului Părinte, sfânta inocenţă este cheia care ne ajută 
să intrăm „în împărăţia cerurilor” (Matei 18, 3) şi cheză- 


! C. Stewart, Cassian the Monk, Oxford University Press, Oxford, 
1998. 

şia unei călăuziri spirituale eficiente, al cărei succes de- 
pinde mai mult de încrederea plină de nevinovăție a uce- 
nicului decât de maturitatea duhovnicească a părintelui 
său sufletesc. Însăși eficacitatea rugăciunii depinde de 
credința, smerenia şi ascultarea ucenicului, am adăuga 
noi, în mai mare măsură decât de puterea spirituală şi ha- 
rismele părintelui duhovnicesc. 

În obştile monahale, ascultarea şi disciplina se împle- 
tesc între ele şi nu pricinuiesc „sminteli conştiinţei” (Cu- 
vântul IV, p. 60). În ultimă instanţă, ele îi păzesc pe cei 
ce „s-au plecat sub acoperământul lui Dumnezeu, cerând 
ajutorul Lui” (/bidem, p. 66), urmând voia Lui şi dăruin- 
du-l Lui voința lor. A asculta de părintele duhovnicesc 
înseamnă a viețui la hotarele supunerii, de unde se poate 
zări spațiul nelimitat al libertății. 

Ascultarea este un dar ales, aşa cum este şi deschide- 
rea inimii ucenicului față de părintele său duhovnicesc; 
tot un dar sunt fineţea şi perspicacitatea acestuia din ur- 
mă şi comuniunea dintre el şi fiii lui sufleteşti, însă ce/ 
mai mare dar este libertatea interioară. Relaţia dintre as- 
cultare şi libertate este o relație paradoxală: cu cât sun- 
tem mai supuşi, cu atât devenim mai liberi, tot astfel 
cum, „fiind pe pragul morţii”, începem de fapt să trăim 
cu adevărat (II Corinteni 6, 9): . 


„Ceea ce pricinuieşte îndreptarea este înfrânarea. lar 
ceea ce păzeşte înfrânarea este osteneala trupească. Şi prin 
acestea se eliberează (...) omul, care aduce mulțumire lui 
Dumnezeu, zicând: «Eu singur nu pot nimic, dar Tu eşti 
ajutorul meu din neam în neam»” (Cuvântul IV, p. 65)!. 


1 A se vedea, de asemenea, Cuvintele XVII şi XXVII, unde se face 
analogia între ascultare, înfrânare şi nepătimire. 

(iv) Tradiţia palestiniană 


a. Sfinţii Varsanufie şi loan: 
doi mari părinţi duhovnicești 


Monahismul palestinian constituie legătura dintre mo- 
nahismul egiptean din secolele III şi IV şi cel bizantin, 
care a înflorit mai târziu, în secolele VII și VIII. Viaţa 
monahală a Palestinei s-a dezvoltat de-a lungul secolelor 
V şi VI şi a fost curmată în 638, an în care Ierusalimul a 
căzut în mâinile musulmanilor arabi, iar vetrele monaha- 
le s-au mutat în Occident şi în Asia Mică. 

Cele două regiuni în care a înflorit viața monahală din 
Palestina au fost Iudeea (care se întindea de la Ierusalim 
nână la Marea Moartă) şi Gaza. La începutul veacului al 

T-lea, Varsanufie, un călugăr venit din Egipt, s-a stabilit 

Gaza și s-a retras într-o chilie din apropierea mănăstirii 

emeiate de monahul Serid. Din acea chilie, el a condus 
obştea mănăstirii prin intermediul Avei Serid, singura per- 
soană căreia îi deschidea ușa chiliei sale. Prin 524-525, un 
alt pustnic, loan — despre care știm mult mai puțin decât 
despre Varsanufie — s-a stabilit într-o chilie alăturată, vie- 
ţuind şi el în aceleași condiții eremitice. La mijlocul vea- 
cului al VI-lea, în jurul anilor 542-543, Varsanufie, Ioan și 
Serid au trecut la Domnul. 

Varsanufie şi loan trăiau închişi fiecare în chilia lui și 
comunicau cu oamenii prin scrisorile pe care le dictau 
Avei Serid, egumenul mănăstirii. Aceste scrisori erau 
răspunsurile lor la întrebările care le erau adresate, bine- 
înţeles tot în scris, a căror menire era aceea de a oferi în- 
drumări duhovniceşti atât aparținătorilor obștii mănăsti- 
reşti, cât şi mirenilor care locuiau în aproprierea sfântului 
lăcaș. Cunoscut drept „marele bătrân”, Varsanufie era 

mai duhovnicesc în răspunsurile sale, în timp ce loan, nu- 
mit, mai simplu, „celălalt bătrân”, oferea în principal sfa- 
turi de ordin practic. Se susțineau reciproc, se preţuiau în 
mod deosebit şi deseori îi sfătuiau pe cei ce li se adresau: 
„Du-te şi întreabă-l pe celălalt bătrân”. 

Cercetătorii contemporani au tendința de a-i aprecia 
mai mult pe vieţuitori trăitori în pustie înaintea Sfinţilor 
Varsanufie şi loan, elogiindu-le calitatea de excelenți po- 
Văţuitori, şi nu consideră că cei doi au atins culmi ale spiri- 
tualității sau ale taumaturgiei!. Deși Varsanufie şi Ioan nu 
au împins asceza dincolo de limitele posibilului? şi nici nu 
au excelat ca vizionari harismatici”, ei au oferit credincio- 
şilor învățături folositoare, încurajându-i când aveau de în- 
fruntat necazuri şi îndemnându-i să nu-şi piardă nădejdea 
atunci când erau încercați de diverse amărăciuni. 

Ne-au rămas opt sute şi cincizeci de scrisori din ampla 
corespondenţă întreținută de Sfinţii Varsanufie şi loan cu 
diferiţi credincioşi“, care le adresau întrebări legate de di- 
Verse aspecte ale vieții lor spirituale sau ale activităților 
de zi cu zi; întrebările veneau atât din partea monahilor şi 
a mirenilor, cât și din partea preoţilor sau a ierarhilor vre- 
mii. Conţinutul scrisorilor este foarte variat, incluzând 
subiecte precum ispite personale, relații interpersonale, 
bucurii duhovnicești, dar şi tristeți sau depresii sufletești, 
PRONO A ANL CA i o 3 

! Au existat, totuși, unele minuni atribuite lor: vezi Răspunsurile 1, 
43, 47, 124, 171, 227, 510, 581 şi 781. 

Aceasta nu înseamnă că cei doi părinți nu au dus o viaţă asceti- 
că riguroasă şi disciplinată: vezi Răspunsurile 72, 73, 78 şi 97. 

Cu toate acestea, în Răspunsurile 1, 27, 31, 54, 163, 777 şi 800 
aflăm situaţii în care Sfinţii Varsanufie şi loan au dat dovadă de clar- 
viziune sau străvedere duhovnicească. În privinţa experiențelor mis- 
tice, cf. Răspunsul 110. 

* Scrisorile adresate celor doi părinți duhovniceşti erau scrise 
doar de bărbaţi — nu există nicio scrisoare din partea vreunei femei. 

probleme de ordin practic privind proprietăți individuale 
sau servicii publice, aspecte sociale privitoare la relațiile 
creştinilor cu evreii şi cu păgânii, superstiții, chestiuni le- 
gate de practicarea magiei, chestiuni teologice şi liturgi- 
ce, cum ar fi, de pildă, permisiunea de a vorbi în Biserică 
sau de a se ruga în timp ce se face baie!. , 
Înţelepciunea duhovnicească a Sfinților Varsanufie şi 
loan a fost rodul a două veacuri de experienţă ascetică a 
Părinților pustiei. Spiritualitatea lor era o continuare a 
moştenirii lăsate de pustnicii trăitori în deşertul Nitriei, al 
Sciţiei și Kelliei. În studiul său introductiv la ediția în 

limba franceză a scrisorilor, Lucian Regnault scria: 
„Ceea ce Apoftegmele Părinților pustiei [Patericul 


egiptean) ne lăsau doar să întrevedem în câteva licăriri 
fugitive se desfăşoară aici sub ochii noștri ca un film”. 


" Scrisorile au fost scrise în limba greacă, deși Varsanufie era de 
origine coptă. Textul grecesc citat de S. Schoinas este Biblos Barsanu- 
phiou, Volos, 1960, îngrijit mai întâi de Sfântul Nicodim Aghioritul, 
eruditul monah din Muntele Athos, și publicat la Veneţia, în 1816; o 
traducere incompletă în lb. engleză, intitulată Barsanuphius and John: 
Questions and Answers, a fost efectuată de regretatul D.J. Chitty şi pu- 
blicată în Patrologia Orientalis, Paris, 1966; trad. în lb. franceză, înso- 
țită de un studiu introductiv, îi aparține lui L. Regnault și poartă titlul 
de Barsanuphe et Jean de Gaza: Correspondance, Abbaye de Solesmes, 
1972. În acest capitol, ne-am folosit de ed. în Ib. gr., Schoinas/Volos a 
sorisorilor, care diferă de cea publicată de Regnault. O interesantă ana- 
liză a vieţii celor doi sfinţi şi a scrisorilor lor ne-a fost oferită de D.J. 
Chitty în cartea sa, The Desert 4 City, Mowbrays, 1966, pp. 132-142, 
unde autorul ne informa, p. 133, că lucra intens la o „ediţie critică” a 
întrebărilor şi răspunsurilor, proiect întrerupt de moartea sa neaștepta- 
tă, survenită în 1971. 

2 Citat de P. Brown, în The Body and Society: Men, Women and 


Sexual Renunciation in Early Christianity, Londra, Faber and Faber, 
1990, p. 233. 

b. Călăuzire şi supunere: un curs prin corespondenţă 


In Scrisorile lor, cei doi Sfinți Părinţi au explicat foar- 
te deslușit necesitatea călăuzirii spirituale şi a supunerii 
față de un povățuitor duhovnicesc. Toţi avem trebuință 
de o călăuză — nimeni nu poate călători singur spre mân- 
tuire. Ava Dorotei din Gaza, discipolul lor, preluând 
această învățătură de la ei, spunea: 

„Cunoști pe vreunul care a căzut? Află că s-a încre- 
zut în sine. Nimic nu e mai primejdios, mai pierzător, 
decât a se încrede cineva în sine însuşi. M-a acoperit 
Dumnezeu şi m-am temut totdeauna de primejdia aceas- 
ta. Când eram în mănăstirea de obşte, toate [gândurile 
mele) le încredințam bătrânului Ava loan. Niciodată nu 
sufeream să fac ceva fără sfatul lui” 

Sfinţii Varsanufie şi loan au stăruit asupra ideii de des- 
prindere de propria voie, care nu se poate realiza decât 
prin predarea ei în mâinile părintelui duhovnicesc; drept 
aceea, cei doi Sfinţi Părinţi ne sfătuiesc să nu facem nimic 
fără a-l întreba pe părintele nostru duhovnicesc”, Aceasta 
este calea sigură spre mântuirea sufletului”. 


! Ava Dorotei din Gaza, Diferite învățături de suflet folositoare, V, 

6, în Filocalia, vol. 9, p. 533. Este interesant de ştiut că, în contextul vie- 
ţii Sfinților Varsanufie și Ioan, existau mai multe niveluri de călăuzire 
spirituală: cei doi „bătrâni” văţuiau pe monahii din Mănăstirea Tha- 
watha, aflată în apropierea chiliilor unde locuiau ei; mănăstirea avea, însă, 
un părinte stareţ, pe Ava Serid, pe care cei doi îl aleseseră drept ocârmui- 
tor duhovnicesc al obștii; la rândul său, Ava Dorotei fusese numit de Se- 
rid ca povăţuitor spiritual al monahului Dositei, un mare nevoitor, a că- 
rei viaţă Ava Dorotei a şi scris-o, ulterior, intitulând-o Viaţa lui Dositei. 
Vezi ed. în lb. fi. a Scrisorilor lui Varsanufie și loan, în trad. lui L. 
Regnault, Sources Chrătiennes, vol. 92, Paris, 1963, pp. 122-145. 

pei Răspunsurile 344, 356, 551, 558, 583, 694, 703. 

> Cf. Răspunsurile 144, 242, 243, 614 şi Răspunsurile 192, 209, 
227, 262, 263. 

În același timp, Sfinții Varsanufie şi loan n-au omis să 
menţioneze strădania şi efortul (spoude) care le sunt ne- 
cesare părinţilor duhovniceşti pentru a face față îndatori- 
rilor lor!. Această vocaţie presupune o viață de rugăciune 
neîncetată?, un temperament liniştit, „îndelung răbdător 
şi străin de orice supărare”, căci un părinte sufletesc și un 
învățător duhovnicesc „nu se lasă nicidecum stăpânit de 
supărare” 5, dar mai ales o fire caldă, blajină şi iubitoare: 


„Voia lui Hristos este să nu fie rănit aproapele, căci 
El a venit să mântuiască pe oameni cu multă blândeţe şi 
duioşie”! 

Să nu ne grăbim să considerăm pe cineva părinte duhov- 
nicesc, nici să-l alegem în mod pripit sau nechibzuit, ci să 
aşteptăm să ni-l dăruiască DumnezeuS. Sfântul Varsanufie 
scria, aproape tânguindu-se: 

„Eu nu voiesc să fiu Avă cuiva, şi nici învățător. Căci 
am ca mustrător pe Apostolul, care zice: «Cel care-l înveţi 
pe altul, pe tine însuţi nu te înveţi?» (Romani 2, 21)” 

Ispititor dar primejdios lucru este pentru un părinte du- 
hovnicesc să nu dea atenţie propriei mântuiri şi să se con- 
centreze în exclusivitate asupra rolului său de povățuitor 
spiritual. Îndreptându-și vigilența spre cei ce-i sunt dați în 
grijă, dar neglijând lupta cu propriile patimi şi ocupându-se 
de slăbiciunile lor nesocotindu-le pe ale sale — este o meto- 
dă duhovnicească ineficientă şi chiar autodistructivă: 


1 Cf. Răspunsurile 109 şi 106. 
3 Răspunsurile 17, 80, 109, 129, 208, 216, 235, 255, 353, 365, 645. 
) Răspunsul 23,p.47. 
“ Răspunsul 26, p. 50. 

* Răspunsul 570, p. 526. 

* Răspunsul 66, p. 98. 

„Dumnezeu ştie că dacă nu port grijă de mântuirea 
mea, de unde să am putere să vă ajut vouă?”! 
__ Aceşti doi înţelepţi mânuitori ai condeiului și smeriţi 
învățători duhovniceşti acordau o deosebită importanţă re- 
Ciprocității necesare relației dintre povățuitorul spiritual şi 
ucenicul său; părintele duhovnicesc trebuie să arate res- 
pect față de ucenicul său? şi să dorească să înveţe de la el: 


„Frate, îţi vorbesc ca sufletului meu. Căci Domnul a 
legat sufletul tău de al meu, spunându-mi: «Nu te des- 
părți de el». De aceea, nu mi-a fost mie să te învăţ pe 
tine, ci să învăţ eu de la tine”. 


Unitatea sufletească dintre învăţător şi discipol nu se 
limitează la această viață şi nu se încheie odată cu moar- 
tea unuia dintre ei, ci continuă în viața veşnică“. În ceea 
ce-l priveşte pe părintele duhovnicesc, gradul de identifi- 


' Răspunsul 148, p. 189. 

? Răspunsul 208. Vezi şi Răspunsurile 1, 119, 121. În articolul 
său intitulat „A Form of Charismatic Authority”, publicat în Eastern 
Churches Review VI, 1 (1974), pp. 52-65, F. Neyt exemplifică acest 
echilibru al reciprocii în relaţia duhovnicească dintre părinte şi 
ucenic prin referirea la relația dintre Ava Dorotei din Gaza şi Sfinţii 
Varsanufie şi loan, pe de o parte, şi la relaţia sa cu Ava Serid, pe de 
altă parte, subliniind nevoia de ascultare și „deschidere a inimii” pe 
care o avea Ava Dorotei, care era el însuşi un părinte duhovnicesc. 
Neyt, însă, idealizează noţiunea de autoritate duhovnicească: „Nu 
este cazul să spunem că cel ce face ascultare înfăptuieşte acest lucru 
orbește. Cel ce se află sub ascultarea unui părinte care are străvedere 
harismatică nu se consideră pe el însuşi nesocotit sau despersonali- 
zat”, p. 56. Această perspectivă a lui F. Neyt izvorăşte din sfatul dat 
Avei Dorotei de Sf. loan „Proorocul”, şi anume: „Trebuie să asculți 
în toate, chiar dacă ți se pare că lucrul poruncit e un păcat” (vezi Răs- 
punsul 280, p. 320). 

> Răspunsul 68, p. 100. 

“ Răspunsurile 5, p. 30 şi 305, p. 328. 

care interioară cu discipolul său trebuie să fie mai im- 
portant decât autoritatea sa spirituală asupra acestuia - 
având grijă să nu-l silească, ci să-l povățuiască!. De-a 
lungul întregii corespondențe purtate de cei doi Sfinți Pă- 
rinți, se recomandă să nu se stabilească reguli în privința 
vieţii duhovniceşti. Nici povățuitorii spirituali, nici uceni- 
cii lor nu trebuie să fie constrânși de canoane rigide să-și 
dirijeze comportamentul şi reacțiile proprii într-o situație 
sau alta. Sfântul Varsanufie amintea mereu de accentul 
pus de Domnul şi Mântuitorul nostru pe libertatea de voin- 
ță a omului (Matei 16, 24; Marcu 8, 34; Luca 9, 23): 
„Să nu sileşti voinţa cuiva, ci seamănă cu nădejde. 
Căci Domnul nostru n-a silit pe pimeni, ci a binevestit. 
Şi dacă cineva a voit, a ascultat”? 


Respectul profund faţă de liberul arbitru al omului re- 
| se şi din faptul că Sfinții Varsanufie şi loan nu legau şi 
Im dezlegau voia nimănui”, sfătuindu-l pe povățuitorul 
duhovnicesc să fie un suflet-prieten pentru ucenicii săi şi 
să fie „lipit de iubirea” acestora „pentru dragostea lui 
Hristos”, socotindu-i „de un suflet” cu el: 


„Frate, supunându-mă iubirii tale, ţi-am dat un sfat. 
(...) Nu socoti, însă, în inima ta că ţi-am dat o poruncă; 
nu € o poruncă, ci un gând de frate” 

Sfaturile nu au cum să fie convenţionale și superficial, 
pentru că părintele duhovnicesc își învaţă fiii şi fiicele 
sufleteşti îi în primul rând prin puterea exemplului perso- 
nalS, care validează autoritatea cuvintelor sale. 


1 Răspunsul 92, p. 126. 

2 Răspunsul 35, p. 58. 

= Răspunsul 51, p. 73. 

“ Răspunsul 64, pp. 95-96. 
* Răspunsul 344, p. 356. 

Sfântul Varsanufie avea ferma convingere că acest mod 
de ascultare — care presupune în primul rând a ne deschi- 
de harului lui Dumnezeu, nu a ne conforma legilor ome- 
neşti! — este propriu sfinților, care răspund numai în fața 
lui Dumnezeu pentru faptele lor, nu şi în fața oamenilor, 
confirmând astfel faptul că autoritatea lor vine de la EI: 


„Sfinţii nu grăiesc de la ei, ci Dumnezeu e Cel ce 
grăieşte în ei după voia Lui, uneori mai umbrit, alteori 
mai limpede”. 

Având inima deschisă spre comuniunea cu Dumnezeu 
prin rugăciune şi spre comunicarea cu fiii şi fiicele lui 
sufleteşti prin grija pe care le-o poartă, părintele duhov- 
nicesc poartă o responsabilitate deplină faţă de sufletele 
care i-au fost încredințate, purtând uneori chiar şi povara 
păcatelor ucenicilor acestora: 


„Frate, măcar că-mi ceri un lucru peste puterile mele, 
îţi voi arăta măsurile iubirii care se forțează să se ridice la 
cele mai presus de măsurile ei. Te preţuiesc mult şi sunt 
uimit de cererea ta, dar primesc să o port [să port păcatele 
tale], cu condiția să porţi şi tu cuvintele şi poruncile mele 
şi să le păzeşti, căci sunt mântuitoare”. 

În unele cazuri, părintele duhovnicesc îşi asumă în- 
treaga răspundere pentru greșelile ucenicilor săi“, iar în 
altele, răspunderea sa e doar parțială”. Există și situaţii în 
care părintele duhovnicesc acoperă cu aripile iubirii sale 
păcatele ucenicilor săi din copilărie, sau chiar pe cele „de 


! Ibidem. 

? Răspunsul 778, p. 657. 

? Răspunsul 270, p. 310. 
* CE. Răspunsurile 48, 169, 231, 239, 614. 
5 Răspunsul 72, pp. 107-108. 


167 


REÎNTREGIREA SUFLETULUI 


la naştere şi până acum”!. În toate circumstanţele, grija sa 
iubitoare față de fiii şi fiicele sale sufleteşti trece de hota- 
rele vieţii acesteia: 


„Nu te voi lăsa nici în veacul acesta, nici în cel vi- 
itor, cu harul lui Hristos”2 


Dragostea şi compasiunea care vibrează într-o relație 
duhovnicească biruie nu numai vinovăția produsă de pă- 
cate, ci însăși puterea morţii. Acesta este motivul pentru 
care părintele duhovnicesc refuză să intre în împărăția 
cerurilor dacă ucenicii săi nu sunt mântuiți. Să aşezăm la 
inimă minunatele cuvinte ale Sfântului Varsanufie: 

„Stăpâne, sau du împreună cu mine și pe copiii mei 
[duhovniceşti] în împărăţia Ta, sau șterge-mă şi pe mine 
din cartea Ta”. 

Această atitudine de transfer afectiv şi de asumare a 
vieţii celor iubiţi, care este rodul impactului spiritual ex- 
traordinar pe care-l are părintele duhovnicesc asupra 
existenţei lăuntrice a ucenicilor săi, izvorăşte din comu- 
niunea transcendentă dintre părintele duhovnicesc şi fiii 
şi fiicele sufleteşti. Deschiderea inimilor acestora spre el, 
care e unit cu Hristos în comuniunea iubirii, înlesnește 
intrarea lui Dumnezeu în vieţile lor. Reintegrarea omului 
în circuitul iubirii dumnezeieşti presupune împăcarea lui 
cu Creatorul Suprem; căința duce la închegarea unei rela- 
ţii mai puternice decât moartea. Această relație duhovni- 
cească este o relație necondiționată şi nemărginită. lată 
de ce părintele duhovnicesc îi poate asigura pe fiii săi su- 


1 Cf. Răspunsurile 202 şi 210. 
20$ Răspunsurile 239, p. 274 şi 647, p. 600. 
3 Răspunsul 187, p. 217. 

fleteşti că el se îngrijește de ei mai mult decât o pot face 
ei înşişi — pur şi simplu pentru că el este înfrățit cu 
Hristos, Cel ce le poartă cel mai mult de grijă!! 


(5) Concluzii 


Dacă aspectele generale ale îndrumării duhovnicești 
constituie structura centrală a acestor remarcabile scrieri 
ale Sfinţilor Părinți, figura povățuitorului spiritual este 
unul dintre cele mai sensibile şi mai delicate aspecte ale 
călăuzirii spirituale. În monahismul răsăritean, tradiția 
privitoare la necesitatea prezenţei unui părinte duhov- 
nicesc în viața fiecărui nevoitor însetat de desăvârșire nu 
e o tradiţie instituționalizată, așa cum este ea cunoscută și 
practicată în Apus, ci una strict personală. În timp ce în 
creştinismul apusean monahii sunt integrați unei comuni- 
tăți sau unui ordin monastic, în cel răsăritean ei sunt pre- 
ocupați de căutarea unui ocârmuitor spiritual. Dintotdea- 
una, creştinii răsăriteni au vizitat mănăstirile pentru a în- 
tâlni părinți rugători cu o experienţă duhovnicească pro- 
fundă — nu pentru a se sfătui cu cărturari prestigioşi sau 
cu intelectuali de excepție. Acesta a fost, este și va fi ro- 
lul social esenţial al mănăstirilor răsăritene. 

De aceea, e dificil de înţeles de ce au subliniat atât de 
mult scriitorii creştini răsăriteni numai binefacerile călău- 
zirii spirituale, neglijând mai mereu problemele care se 
ivesc în contextul acesteia. De-a lungul veacurilor, ei au 
preferat să scoată în evidenţă foloasele relaţiei duhovni- 
cești dintre un părinte sufletesc și ucenicii săi, camuflând 
neajunsurile — motiv pentru care figura părintelui duhov- 


' Răspunsul 39, p. 61. 

nicesc a fost în mod constant idealizată, iar autoritatea sa 
spirituală învăluită într-o aură romantică, ignorându-se 
una din convingerile cele mai puternice ale asceților pus- 
tiei, izvorâte din experiențele lor personale: „de la aproa- 
pele ne vine şi viața şi moartea”!, 

Potrivit adevărurilor implacabile desprinse din relații- 
le sociale specifice tradiției ascetice creştine, Părinții 
pustiei percepeau ascultarea și supunerea drept potențiale 
calități reintregitoare de suflet pentru ucenicii care, însu- 
şindu-li-se, le puneau în practică, şi, în același timp, drept 
potenţiale virtuți năruitoare de suflet pentru povăţuitorul 
duhovnicesc, dacă acesta nu era pe deplin conştient atât 
de limitele personale în relaţia sa cu Dumnezeu, cât şi de 
granițele relațiilor sale cu fiii şi fiicele lui sufleteşti (al 
căror liber arbitru trebuie întotdeauna respectat). 

Sfinţii Părinţi palestinieni făceau o distincție clară în- 


tre „poruncă” şi „sfat”. Sfântul loan Proorocul scria: 


„Altceva este sfatul simplu după Dumnezeu și altce- 
va porunca după Dumnezeu. Sfatul este o îndrumare 
care nu obligă [s.a.], arătând omului calea cea dreaptă. 
Porunca, însă, e un jug de nelepădat”? 

Ei înțelegeau autoritatea şi ascultarea în lumina conti- 
nuității tradiţiei îndrumării duhovniceşti şi în contextul 
comuniunii dintre povăţuitor şi povăţuit. Cuviosul Isaia 
Pustnicul identifica autoritatea mai degrabă cu predarea 
puterii celor ce o râvnesc decât cu dominarea celorlalți. 
În același mod, Sfinții Varsanufie şi loan situau corelația 
dintre părintele duhovnicesc şi ucenici în contextul im- 
portanţei sfătuirii şi al evitării constrângerii. Din acest 


! Patericul egiptean, Pentru Ava Antonie 11. 
2 Răspunsul 368, p. 373. 

unghi privind lucrurile, tradiția palestiniană nu a consti- 
tuit o inovaţie în domeniul literaturii spirituale a pustiei, 
nici o deviere de la modul de viaţă al nevoitorilor pustiei. 
Învățăturile duhovniceşti din veacul al VI-lea au fost o 
continuare a practicilor spirituale specifice veacurilor al 
IV-lea şi al V-lea. lată cum sintetiza Sfântul Varsanufie 
această minunată tradiţie: 
„Nu te-am legat, frate, nici nu ţi-am dat o poruncă. 
i-am dat doar o părere. Tu, însă, fă precum voieșşti 
[s.a.]”. 


" Răspunsul 56, p. 77. 

VII 
Ascultare şi autoritate 


Dimensiunile bisericii 
structurate ierarhic 


(î) Introducere 


Autoritatea eclezială nu a fost niciodată un monopol 
deţinut de câțiva aleși (Efeseni 4, 11-12) — fie ei episcopi 
sau clerici de rând. Ea este responsabilitatea tuturor. 4 
aceeaşi ordine de idei, ascultarea nu e o obligație a 
laicatului sau a clerului, ci o necesitate pentru toți credin- 
cioşii, indiferent dacă sunt membri ai clerului sau mireni. 
În istoria creştinismului, veacuri întregi de clericalism in- 
stituționalizat urmate de o „revoluție laică” atât în interi- 
orul bisericilor conservatoare, cât şi în cel al bisericilor 
care resping structurile ierarhice, au transformat concep- 
tele de autoritate şi ascultare în concepte problematice, 
controversate şi uneori chiar desconsiderate. Cu toate 
acestea, clericii şi mirenii nu pot exista unii fără ceilalți, 
părintele duhovnicesc şi fiii/fiicele lui sufleteşti sunt uniți 
existenţial în Hristos. Împreună, ei formează Trupul Viu 
al lui Hristos; împreună, ei trăiesc misterul hristic. Orice 
diferenţă dintre ei este sau funcțională sau temporară — în 
niciun caz esențială. Ceea ce este esențial e relaţia de dra- 

goste şi încredere dintre ei, care se hrăneşte din dragostea 
lui Hristos şi din jertfa Lui pentru noi toți. Unitate în di- 
versitate — iată una dintre făgăduințele lui Dumnezeu pri- 
vind Biserica Sa. Prin urmare, orice formă sau expresie de 
autoritate nu trebuie să reflecte orgolii omenești, ci smere- 
nie duhovnicească, fiind o copie fidelă a ierarhiei divine şi 
o expresie a supunerii față de voia Tatălui nostru Cel din 
ceruri (Matei 23, 9). Nu bunăstarea (bene esse) constituie 
adevărata esenţă (esse) a umanității, ci ascultarea. lerarhia 
bisericească există pentru a aduce la lumină „preoția împă- 
rătească” (1 Petru 2, 9) și vocația spirituală a tuturor oame- 
nilor într-o lume minunat întocmită de Creatorul ei. 


(ii) Calea asceților 


„Ascultarea este bună, dar numai dacă se face pentru 
Dumnezeu”. 


În tradiţia ascetică a Bisericii, ascultarea este „bunul 
cel dintâi în toate virtuțile începătoare, fiindcă nimiceşte 
părerea de sine şi naște în noi smerita cugetare”?. Pentru 
monahi, deplina ascultare, înțeleasă ca renunțare la voia 
proprie şi deşertare de sine (vezi Filipeni 2, 8), este o 
parte integrantă a tuturor strădaniilor ascetice. Fără ea, 
viața monabală ar fi de neconceput“. 


1 Citat din Apoftegmele Părinților pustiei, în Western Asceticism, ed. 
de O. Chadwick, Library of Christian Classics XII, SCM, 1958, p. 155. 

2 Cf. Sf. Diadoh al Foticeii, Cuvânt ascetic 41, în Filocalia, vol. 
1, p. 407. 

> CE. SE. Vasile cel Mare, Predici ascetice 11, 2 PG 31:8884B; 
Sf. loan Scărarul, Scara Raiului, Cuvântul IV. 

4 A se vedea articolul Arhimandritului Sofronie în The Orthodox 
Ethos, ed. de A Philippou, Holywell Press, Oxford, 1964, p. 270. 

În limba greacă, termenul thelema („voinţă”) derivă din 
cuvintele /peein lian, care denotă „viziunea clară” a unei 
persoane care doreşte să obțină ceva; pe de altă parte, the- 
lema poate fi un derivat al expresiei theletou lemma, care 
implică împlinirea unei dorinţe”. În ambele cazuri, însă, 
este vorba despre educarea și călăuzirea voinţei, nu despre 
anihilarea ei. Fiind făpturi ale Dumnezeului Treimic, „sun- 
tem fiii (...) voii Lui”?, Atât timp cât e rodul unei alegeri 
proprii libere și raționale, exercitarea facultăţii voinţei, 
orientată spre împlinirea poruncilor lui Dumnezeu, este un 
atribut esențial al umanităţii”. Sfântul Ignaţiu din Antiohia 
scria: 

„Ce faci, să faci de bunăvoie şi ţi se va face şi ție la 
fe. 

În scrierile patristice, numai diavolul nu are voință”. 
Voința e o condiție necesară mântuirii. Ea presupune îm- 
preună-lucrarea omului cu Dumnezeu: Dumnezeu alege 
de bunăvoie riscul de a-l iubi pe omul cel pierdut şi de a 
porni în căutarea lui, iar omul răspunde inițiativei divine 


! Vezi Sf. Atanasie, Definiţii 2 PG 28:281 şi Ava Atanasie Sinai- 
tul 2 PG 89:61. 

2 Sf. Clement Alexandrinul, Stromata III, 7, PG 8:1161, Sf. Ma- 
xim Mărturisitorul, Ambigua, PG 91:1085, Sf. Atanasie, Împotriva 
arienilor IL, 64, PG 26:457 și Sf. Grigorie al Nyssei, Împotriva lui 
Eunomie VIII, 2 PG 45:781. 

3 Vezi Sf. Atanasie Sinaitul 2, PG 89:64D, Sf. Maxim Mărturisi- 
torul, Opuscula, PG 91, 153A şi Sf. Clement Alexandrinul, Frag- 
ment 40, PG 9:752A. 

1 Romani VIII, .. Pentru o mai bună înțelegere a lepădării de sine 
şi a ascultării, vezi M. Mclntosh, Christology from Within: Spirituality 
and the Incarnation in Hans Urs von Balthasar, University of Notre 
Dame Press, 1996, pp. 59-87. 

$ A se vedea Iraclion, în PG 14:628C. 

printr-o totală reciprocitate a iubirii și căutării — pentru 
că, iubindu-L pe Dumnezeu, pleacă şi el în căutarea Lui, 
printr-un act de voință. 

Am subliniat în capitolul precedent faptul că Sfinții 
Părinți nu vorbesc despre ascultare ca despre o normă ab- 
solut necesară. Ascultarea transcende supunerea, cu care 
este confundată de obicei. Virtutea ascultării se manifestă 
în contextul 'iubirii şi al încrederii, al relației personale 
întru Hristos dintre doi oameni, relaţie care, în ea însăşi, 
le revelează acestora prezența lui Hristos (Matei 18, 20). 
În afara acestei relaţii, autoritatea se transformă în orgo- 
liu, iar ascultarea în vinovăţie — atitudini care subminează 
ființa spirituală a Bisericii şi structurile sale ierarhice. 

Biserica lui Hristos este o biserică cu o structură ie- 
rarhică; ierarhia, care „corespunde imitării lui Hristos”, 
reflectă ordinea vieţii „chiar şi printre făpturile cereşti”. 
Aceasta nu înseamnă că harul Duhului Sfânt se revarsă 
doar asupra ierarhiei bisericeşti, adică asupra slujirii și 
lucrării ei; harul Sfântului Duh se revarsă asupra /uturor 
oamenilor. Fiecare credincios este considerat împărat, 
preot și profet, iar darurile Duhului Sfânt sunt multe şi 
felurite (1 Corinteni 12, 28-30), fără a fi rezervate clerului 
hirotonit și nici reduse la o totală obediență din partea 
credincioşilor (1 Tesaloniceni 5, 19-20). Să ne amintim 
de influența exercitată în creștinismul răsăritean de mo- 
nabii nehirotoniţi, „laici”, care s-a dovedit a fi mult mai 
pregnantă decât influenţa ierarhilor. Autoritatea sacra- 
mentală a ierarhilor a existat dintotdeauna alături de au- 
toritatea duhovnicească a sfinților, revendicându-se una 
de la cealaltă şi condiționându-se reciproc. La modul ideal, 
ele lucrează împreună și se întrajutorează întocmai celor 


! Sf. Dionisie Areopagitul, Ierarhia cerească IL. 
176 


2459 
ASCULTARE ȘI AUTORITATE 


două aripi ale unei păsări, echilibrându-se și completân- 
du-se între ele. Dimensiunea ierarhică şi dimensiunea du- 
hovnicească a Bisericii nu pot fi corect interpretate decât 
în relație cu slujirea preoțească şi profetică a tuturor fiilor 
şi fiicelor lui Dumnezeu (1 Petru 2, 9) — fie ei clerici sau 
mireni!. 

Autoritatea bisericească se identifică cu suflarea de 
viaţă dătătoare a Duhului; prin urmare, ea este sinergică, 
nu tiranică — așa cum afirmă unii exegeți. Pe de altă par- 
te, rolul sfântului nu poate înlocui rolul episcopului, care 
e chemat să se afle în fruntea credincioşilor și să fie o pil- 
dă pentru ei în privinţa purtării crucii iubirii şi libertății 
în Hristos. Ortodoxia nu a încercat niciodată să rezolve 
acest aparent paradox bidimensional; credința ortodoxă 
nu poate fi redusă nici la câteva personalități duhovni- 
ceşti harismatice, nici la câţiva episcopi de excepție. 
Dimpotrivă, atât sfinții cât și episcopii personifică di- 
mensiunea comunitară a Bisericii, constant afirmată în 
fiecare dintre lucrările și slujirile ei. 

Încă de la începuturile timpurilor apostolice se rece 
manda mirenilor să-i asculte pe clerici. Sfântul Ignaţi 
din Antiohia îi încuraja pe tralieni să se supună: 

„episcopilor ca şi lui lisus Hristos (...), preoților ca şi 
apostolilor (...), şi să-i respecte pe diaconi (...), pentru că 
acolo unde se află unii ca aceștia, acolo se va afla și 
Biserica”?, 


1 Mitr. loan Zizioulas al Pergamonului, Being as Communion. 
Studies in Personhood and the Church, St. Vladimir's Seminary Press, 
New York, 1985, pp. 214-225. 

16£ Epistola către tralieni UI şi II. Vezi şi Epistola către efeseni 
XX, 2, Epistola către magnezieni |, Didahia IV şi Scrisoare către 
Policarp V, 3. 

e... 

O astfel de supunere nu este ușor de realizat nici în te- 
orie, nici în practică. Sfântul Clement Alexandrinul afir- 
ma răspicat că voința omului nu e ceva cu care acesta se 
naşte, ci o trăsătură de caracter care se învață în timp. 
Pentru a se ajunge la cunoaşterea lui Dumnezeu, e nece- 
sar ca voința umană să parcurgă anumite stadii pedagogi- 
ce de dezvoltare! Ascultarea ţine de voința rațională au- 
tentică a credinciosului; ea este rațiune înfiptă în crucea 
sufletului, „precum ai înfige nicovala în lemn ca să reziste 
la toate loviturile, la toate ispitele, la toate zgomotele ocă- 
rilor, calomniilor, batjocoririlor şi nedreptăților cu care, 
una după alta, poate să fie ciocănită; astfel mintea nu slă- 
beşte defel, nici nu pătimeşte vreo zdrobire, ci rămâne me- 
reu liniştită şi nemişcată”?. 


(iii) Valoarea supremă a libertăţii 


„Libertatea măririi fiilor lui Dumnezeu” (Romani 8, 
21) este o libertate dobândită prin asceză. Cred sincer că 
alegerea, opţiunea personală, este cel mai extraordinar 
dar făcut omului. Deşi libertatea poate deveni o sursă de 
autodistrugere pentru unii oameni, ea rămâne, în mod 
esențial, un privilegiu unic acordat umanității; iată moti- 
vul pentru care de-a lungul capitolului de față am sublini- 
at noţiunea de libertate adevărată obținută prin ascultare 
în Biserică. Ea constituie un aspect vital al relaţiilor in- 
terumane, deși riscă să fie ignorată din pricina trâmbiţării 
utilitarismului şi a oportunismului — caracteristice tuturor 
timpurilor. 


" Stromata VII, 11 PG 9:485. 
2 Cf. Sf. loan Scărarul, Scara Raiului, Cuvântul IV, p. 109. 

În privinţa conceptului de autoritate şi a felului în care 
se împletește cu ascultarea, iată definiția lui oferită de 
Dicţionarul teologic (ediţia 1965); 

„[Autoritatea este] încredințarea palpabilă, demon- 
strabilă, sau revendicarea drepturilor unei persoane (...) 
capabile de a convinge pe altcineva de validitatea unui 
adevăr sau a unui ordin și de a-l obliga pe acesta să-l ac- 
cepte, chiar dacă nu este evident. Acceptarea unui ordin 
din partea unui for de autoritate se numeşte ascultare; 
acceptarea unui adevăr din partea unui for de autoritate 
se numeşte credință. Ambele sunt moduri de recunoaş- 
tere indirectă, bazată pe autoritatea unui intermediar” . 


Într-o epocă în care mişcările de apărare a drepturilor 
Omului au ameliorat vizibil condiţiile de viaţă, în care 
„arhipelagul gulag”, abuzurile comise asupra copiilor şi 
vârstnicilor neajutoraţi, și exploatarea resurselor Terrei 
au lăsat lumea în stare de şoc, într-o perioadă în care se 
pune un accent deosebit asupra libertăţii de gândire şi ex- 
primare şi în care imperialismul și totalitarianismul sunt 
puse la îndoială și respinse la tot pasul, autoritatea nu ar 
trebui să fie nici acceptată orbește, nici preluată în mod 
neanalitic pentru a fi apoi instituţionalizată şi turnată în 
tipare obiective, în timp ce reprezentanții diverselor ei 
Structuri își arogă un statut de „infailibilitate”. Oriunde 
ne-am afla pe acest pământ, suntem martorii prăbuşirii 
structurilor autoritare şi paternaliste. Datoria creştinilor 
este de a se angaja într-un dificil proces de căutare: 

„a unei noi realități în lumina Revelaţiei treimice (...). 
În esenţă, revolta contemporană împotriva figurii pater- 


1 K. Rahner şi H. Vorgrimler (editori), Herder — Burns şi Oates, 
1965, p. 44. 

ne nu e o negare a paternității în sine, ci o căutare a pa- 
ternităţii trinitare în duhul iubirii și al respectului reci- 
proc, pentru ca Duhul Sfânt Cel de viață dătător să poa- 
tă fi împărtășit tuturor”! 

Valoarea supremă a libertăţii este greu de înțeles. În- 
trupată şi fără de sfârşit, ea determină limitele Bisericii. 
Există ispita de a obiectiva această libertate, de a idolatri- 
za autoritatea unei instituţii sau a unei persoane. De ace- 
ea, se pune problema de a defini limitele libertăţii perso- 
nale și a discerne între autoritatea autentică şi cea utilita- 
ristă. Cel mai potrivit limbaj prin care se poate descrie li- 
bertatea este acela al iubirii altruiste, necondiționate, di- 
namice, desăvârşite, totdeauna pregătite să-l îndemne pe 
credincios să găsească un lepros, să-i dea trupul său şi 
să-l ia pe al lui”. 

Dorința de a ajuta pe om să regăsească în el însuși chi- 
pul lui Dumnezeu, după care a fost creat dintru început, îl 
determina pe Sfântul Isaac Sirul să ne îmbie următoarele 
poveţe: 


„Să nu înfrunţi pe nimeni pentru vreo greşeală, ci să 
te socoteşti pe tine însuți pricina greșelii şi răspunzător 
în toate. (...) Fereşte-te de discuţii despre dogme ca de 
un leu înfuriat. Să nu intri în acestea nici cu credincioșii 
Bisericii, nici cu cei străini” > 


! Citat din articolul intitulat „Purification by Atheism”, de Olivier 
Clement, în Orthodoxy and the Death of God, ed. de A.M. Allchin, 
1971, pp. 33-34. 

2 Cf. Patericul egiptean, Pentru Ava Agathon 26. 

9 St. Isaac Sirul, Cuvinte despre sfintele nevoințe, Cuvântul VII, în 
Filocalia, vol. X, pp. 58-63. Acest pasaj este citat de C. Yannaras în The 
Freedom of Morality, St. Vladirnir's Press, Crestwood, New York, 1984, 
p. 272. Prof. C. Yannaras nu descrie moralitatea ca pe o ascultare a unor 

Mai presus de orice, acesta este un îndemn de a ne 
identifica cu aproapele nostru şi de a ne feri să emitem 
judecăţi morale la adresa lui, chiar dacă este vorba despre 
un păcătos. 

Credincioșii ortodocşi nu trebuie să caute un „refugiu” 
în convingerea simplistă că autoritatea supremă se află în 
mâinile patriarhului sau episcopului locului, ale sinoade- 
lor sau consiliilor ecumenice. Deşi atari convingeri nu 
sunt întru totul eronate, ele sunt limitate, amenințând să 
instituționalizeze Biserica, transformând-o într-un obiect. 
Episcopii și sinoadele reprezintă instrumente ale autorită- 
ţii bisericeşti care operează, în principal, în caz de necesi- 
tate sau atunci când se ivesc conflicte, adică în situaţii 
anormale — cum ar fi înlăturarea ereziilor şi restabilirea 
ordinii, disciplinei şi armoniei pastorale. În ultimă instan- 
ță, autoritatea eclezială nu poate fi definită cu exactitate, 
pentru că ea nu se va limita niciodată la un anumit individ 
sau la un grup de indivizi, la un consiliu local sau la un 
sinod. Autoritatea eclezială este experierea Dumnezeului 
cel tainic, revelat în lisus Hristos prin Duhul Sfânt care 
călăuzește Biserica: 

„Această realitate întrupată se manifestă ca o subor- 
donare reciprocă a iubirii rezultate din împărtăşirea cu 
Viaţa tainică şi mântuitoare a Bisericii. lată în ce constă 
autoritatea eclezială cea adevărată şi atot-transcendentă; 
ea se află dincolo de orice fel de structură organizatori- 
că şi de orice fel de instituţie”. 


canoane exterioare, ci ca pe o împlinire a firii omeneşti, adică o revenire 
la ceea ce este cu adevărat omul în adâncurile lui. Tema acestei cărți a lui 
Yannaras este aflarea drumului spre libertate (cf. II Corinteni 3, 17). 

1 N. Nissiotis, Interpreting Orthodoxy, Light and Life, pp. 29-30. 
A se vedea, de asemenea, A. Khomiakov în vol. intitulat Ultimate 

Prin urmare, să nu identificăm Biserica cu autoritatea, 
deoarece autoritatea este o structură lumească complet 
străină de ființa Bisericii. 


(iv) Spiritualitatea libertăţii 


Din nefericire, autoritatea este deseori confundată cu 
puterea, prin care se înțelege capacitatea de a-i constrân- 
ge pe alții să facă un anumit lucru. Ceea ce li s-a întâm- 
plat lui Adam şi Evei, care au distrus armonia perfectă a 
relațiilor interumane, s-a extins și asupra poporului lui IS- 
rael, în cazul căruia armonia unui popor ales, călăuzit în 
întregime de voia lui Dumnezeu, a degenerat în neascul- 
tare și necredință. Prin analogie, deci, ceea ce are loc în 
mod frecvent în relaţiile dintre bărbaţi şi femei are loc şi 
în Biserică, ascultarea transformându-se în obediență şi 
dominare. Dar a fi ascultător sau obedient (yp-akouo în 
greceşte) nu înseamnă a se supune voinței celui care este 
mai puternic decât noi, ci a se cuceri lui Dumnezeu, a-L 
asculta (în grecește akouo) şi a-L auzi, a fi numai urechi, 
cum se spune. A asculta de cineva înseamnă a-l iubi. 

Prin urmare, pentru cei aflați în poziţii de autoritate, 
cărora aceste poziţii le-au fost încredințate de către alții, 
ascultarea € o virtute esenţială. De cele mai multe ori, îi 
ajutăm pe ceilalţi printr-o prezență calmă, liniştită şi prin- 
tr-o ascultare atentă a cuvintelor pe care le rostesc ei, nu 
prin ceea ce le spunem noi sau prin ceea ce-i sfătuim să 
facă. Arta de a-i asculta pe ceilalţi nu e deloc uşor de do- 
bândit, aşa cum poate presupun unii dintre noi; potrivit 


Questions; Anthology of Modern Russian Religious Thought, vol. 
editat de Alexander Schmemann şi publicat de Holt, Rinehart şi 
Winston, New York, 1965, p. 50 passim. 

Sfinților Părinţi şi preceptelor spiritualității ascetice, ea e 
la fel de rar întâlnită ca și practica rugăciunii neîncetate. 
Din nefericire, autoritatea spirituală se manifestă adesea 
printr-o revărsare de vorbe care în loc să scoată la lumină 
Cuvântul revelat în :sihie, Îl estompează cu desăvârșire. 

Privind lucrurile prin prisma iubirii necondiționate şi a 
rugăciunii isihaste, obiectivul fundamental al oricărei au- 
torități este împărtăşirea din potirul înțelegerii adâncimii 
lui Dumnezeu. Dumnezeu nu constrânge pe nimeni, El îi 
îndreaptă pe cei răi. Deşi vorbește cu autoritate, EI nu-Şi 
impune niciodată voinţa — nici măcar asupra celor care-L 
resping, ÎI osândesc, ÎL trădează, Îl biciuiesc şi-L răstig- 
nesc. Dumnezeu nu doreşte să aibă robi sau slugi, ci prie- 
teni (ct. loan 15, 14-15). Întreaga viaţă şi slujire a Bisericii 
trebuie să se bazeze pe persoana lui Hristos, al cărui Trup 
ÎL reprezintă în spaţiu și timp. De-a lungul istoriei, persoa- 
nele (sfinţii) au fost cei ce şi-au impropriat atitudinea hris- 
tică. Ei şi-au asumat răspunderea pentru semenii lor, slu- 
jindu-le acestora „din toată inima” lor și „din tot sufletul” 
lor şi „din toată puterea” lor şi „din tot cugetul” lor (Luca 
10, 27). Mai presus de orice, însă, autoritatea înseamnă „să 
iubeşti pe aproapele tău ca pe tine însuţi” (Marcu 12, 31) — 
nu dominându-l, ci devotându-i-te lui, chiar şi celui mai 
mic dintre cei „foarte mici” (Matei 25, 45). 

Din nefericire, autoritatea frecvent manipulată în Bi- 
serică. Scopul ei — spre pildă, necesitatea de a-i învăţa pe 
oameni şi dorința acestora de a-și spiritualiza viața — e 
adeseori întrebuințat pentru a binecuvânta” mijloacele şi 
a-şi justifica subordonarea față de dimensiunea lumească. 
Unii clerici manipulează sufletele care le-au fost încre- 
dințate, distorsionând doctrina creştină şi învățăturile du- 
hovniceşti pentru a le „adapta” unor așa-zise „tipare de 

spiritualitate”. Desigur, fiecare credincios e liber să-și 
aleagă părintele duhovnicesc dintre cei ce manifestă o 
adevărată înţelegere față de nevoile lui, dar structurile bi- 
sericești sunt adeseori atât de autoritare încât rămâne 
foarte puţin loc pentru libertatea și iscusința de a-i deose- 
bi pe povăţuitorii duhovniceşti sănătoşi de cei bolnavi. 

În viața spirituală, copiii neserioși sau superficiali de- 
vin adulți neserioși sau superficiali; nefiind în stare să 
gândească profund şi să ia decizii majore, rămân indife- 
renți faţă de viața duhovnicească. Dar oamenii sunt che- 
maţi la dragoste activă, pusă în practică, nu la indiferen- 
ță. Este regretabil că preoții preferă să-i ridice în slăvi pe 
mai-marii ierarhiei bisericeşti în loc să-i respecte pe mi- 
reni. Este regretabil, de asemenea, că preoții nu sunt în sta- 
re să accepte critica celor aflați în poziții inferioare lor; 
iată consecințele negative ale noțiunii de „indestructibilita- 
te” sau „permanență” a hirotoniei. Însemnătatea tradiției ar 
trebui să fie crucială în creștinismul ortodox numai atunci 
când e aplicată într-un climat de încredere reciprocă, dra- 
goste față de aproapele, comuniune sinceră şi dezinteresa- 
tă. Folosirea greşită a autorității pastorale ascunde multe 
primejdii, dintre care cea mai mare e aceea de a-L ignora 
pe Dumnezeu, a-L lăsa deoparte sau a-L trimite „în înaltul 
cerului” — de unde nu mai e accesibil credincioșilor decât 
dacă aceştia reuşesc să depășească straturi întregi de ob- 
stacole ridicate de oameni pentru oameni. Cel mai mare 
abuz de autoritate pastorală este transformarea vigilenţei 
duhovniceşti în constrângere spirituală. 

Oamenii se simt mai în siguranță atunci când nu ies 
din cuvântul „părinților duhovniceşti” (idolii lor), fără să 
facă vreo distincţie între cei actuali şi cei din vechime, 
pentru că nu acceptă să recunoască deschis slăbiciunile 

clericilor şi ale ierarhilor zilelor noastre. De altfel, care 
dintre defectele Sfinţilor Părinţi au fost sau sunt prezen- 
tate cinstit sau admise cu ușurință? Cu toate acestea, aşa 
cum am precizat în capitolul despre slujirea pastorală și 
sfășierile lăuntrice ale omului, și slăbiciunile ar trebui să 
fie o parte integrantă a moştenirii lăsate nouă de Sfinții 
Părinţi şi de Sfânta Tradiţie. De exemplu, de ce nu subli- 
niem faptul că anumite defecte de caracter sau de com- 
portament ale ierarhilor, ca şi unele erori doctrinare, pot 
fi pozitive şi creatoare? Atunci când un episcop al zilelor 
noastre păcătuieşte, el îşi pierde întreaga credibilitate, în 
timp ce dacă aflăm despre păcatele unuia dintre sfinții 
din trecut, acestea sunt imediat justificate, într-un fel sau 
altul. A înţelege, accepta și respecta complexitatea făptu- 
rii umane — aşa cum ne înțelege, ne acceptă şi ne respectă 
Dumnezeu pe noi toţi — e o sarcină formidabil de grea, 
Facem mare caz de „infailibilitatea” slujitorilor lui Dum- 
nezeu în virtutea faptului că sunt trimiși „de sus”, în loc 
să căutăm să-L cunoaştem pe Dumnezeu prin ascultarea 


faţă de un păstor adevărat (loan 10, 14-15). Astfel, în loc + 


să ne maturizăm prin cultivarea spiritului analitic şi în loc 
să punem întrebări, am ajuns să considerăm că viaţa creş- 
tină trebuie să fie o încadrare mecanică în tiparele unui 
spirit de turmă care ne infantilizează şi depersonalizează. 
Să fie adevărat, oare, că autoritarismul Bisericii domină şi 
înăbuşă toate celelalte aspecte dinamice ale vieţii creştine? 


(v) Concluzii 


Această analiză a conceptului de autoritate în viața şi 
spiritualitatea Bisericii nu intenționează să conteste sem- 
nificaţia autorităţii necesare unei bune desfăşurări a vieţii 

religioase sau a teologiei Bisericii Creştine. Ca sursă a 
autenticității și identității ecleziale, aşa cum a fost ea 
exprimată dintru începuturi în preoția Mijlocitorului „în- 
tre Dumnezeu și oameni: Omul Hristos lisus” (1 Timotei 
2, $), structura sacramentală a sacerdoţiului este o struc- 
tură demnă de tot respectul. 

Aş dori să precizez că nu sunt un partizan al ideii de 
„revoluţie” în Biserică sau de „emancipare” a structurilor 
ei. Ceea ce doresc eu să subliniez este că o libertate afir- 
mată ca reacție la o autoritate „căzută” e o libertate la fel 
de „căzută” sau o pseudolibertate. Aşa cum afirma părin- 
tele Alexander Schmemann, nu există libertate adevărată 
în afara Bisericii. 

Scopul capitolului de față este de a atrage atenţia asu- 
pra unor deficiențe fundamentale în procesul de înţelege- 
re a noțiunilor de autoritate şi ascultare, aşa cum sunt pu- 
se ele în practică de diverse instituții şi structuri contem- 
porane. Soluţiile care se cer aplicate în cazuri de criză 
trebuie căutate atât în sursele slujirii preoțești puse în lu- 
mină de Domnul și Mântuitorul nostru, cât și în docu- 
mentele-mărturii ale felului în care s-a desfășurat această 
slujire de-a lungul istoriei creștinismului. Un studiu critic 
al structurilor ecleziale prezente și trecute nu poate decât 
să ducă la o perspectivă mai clară în legătură cu ceea ce 
reprezintă Biserica. Instituţiile ecleziologice existente nu 
trebuie desființate, ci trebuie să devină mai puţin tiranice, 
să-şi aroge mai puține aere de superioritate şi, mai presus 
de toate, să aducă mai multe roade întru slujire. 

În societățile apusene contemporane, oamenii cer ega- 
litate, drepturi de tot felul, dar mai ales eliberare de asu- 


1 CE. Alexander Schmemann, Church World Mission, St. Vladimir's 
Press, Crestwood, New York, 1979, p. 184 passim. 

prire şi nedreptate. Dacă Biserica nu cere şi ea aceleași 
drepturi, ar trebui ca oamenii să o determine să le ceară. 
Ajunși în acest punct, ar fi poate necesar să revizuim 


principalele aspecte practice ale structurilor existente. În - 


primul rând, ar fi necesară restaurarea unui echilibru teo- 
logic sănătos în relaţiile ierarhice și duhovniceşti, prin în- 
curajarea unei mai intense cooperări şi comunicări între 
părți, adică printr-o comuniune mai autentică şi mai pro- 
fundă între ele. Koinonia („comuniunea”) e o dimensiune 
esențială a Bisericii. În al doilea rând, ar trebui ca autorita- 
tea eclezială să fie înțeleasă ca o slujire, nu ca o guvernare, 
şi să se împletească cu diakonia („slujirea”) şi cu dialogul, 
nu cu dominarea, iar credincioșii să fie percepuți drept po- 
porul lui Dumnezeu și darul Său — nu manipulați ca niște 
obiecte aflate la dispoziţia cuiva sau ca o „turmă de oi”. 
Libertatea personală nelimitată acordată de Duhul Sfânt 
(loan 3, 34) se cuvine să constituie etalonul tuturor relaţi- 
ilor în Biserică, sursa comună a autorității și ascultării. În 
acest fel, întreaga dialectică a autorităţii şi libertăţii poate 
deveni adevăr, viaţă, frumuseţe și bucurie. Sfântul Serafim 
de Sarov, minunatul sfânt rus din veacul al XIX-lea, spu- 
nea următoarele: 


„Când Duhul lui Dumnezeu coboară asupra noastră 
şi ne acoperă cu preaplinul revărsării Lui, sufletul ome- 
nesc e inundat de o bucurie negrăită, pentru că Duhul 
lui Dumnezeu umple de bucurie tot ce atinge” . 


Biserica se cuvine să fie un tărâm al realității, unde as- 


cultarea Celui ce „S-a smerit pe Sine, ascultător făcân- 
du-se până la moarte — și încă moarte de cruce” (Filipeni 


" Citat de G. Fedotov (editor), în A Zreasury of Russian Spirituality, 
Harper Torchbooks, New York, 1965, p. 275. 

2, 8) şi dragostea întreolaltă transcend o dată pentru tot- 
deauna dualismul autoritate-libertate. Dacă vrem să fim 
adepții unei analize creatoare a autorității şi ascultării, să 
clarificăm mai întâi felul în care înțelegem faptul că noi, în 
calitate de Biserică, suntem chemați să devenim o comuni- 
tate mereu mai plină de iubire și mereu mai necondiţionat 
dăruite slujirii. Să nu uităm că ascultarea este o taină dez- 
văluită de Duhul Sfânt şi experiată ca o Sfântă Taină în 
viața Bisericii. 

Realităţile şi structurile prezente vor continua să exis- 
te. Pentru, ca Duhul Sfânt să fie mai activ în ele, noi tre- 
buie să ne deprindem să fim mai deschişi. De-a lungul 
slujirii Sale, Hristos Domnul a fost deseori întrebat cu ce 
autoritate acționa. Adevărul este că El nu a dat niciodată 
un răspuns explicit la această întrebare; a răspuns, însă, 
prin modul Său de viaţă, adică prin autoritatea iubirii în- 
trupate. În afara acestei iubiri, orice autoritate e o tiranie 
arbitrară. Autoritatea trăită în duhul jertfirii propriei vieți 
pentru aproapele (cf. loan 10, 11) e singura autoritate 
creatoare şi dătătoare de viață. 


VIII 


Folosirea improprie a 
autorității duhovniceşti 


Conduita inadecvată a preoților 


(i) Introducere 


În capitolele anterioare, am analizat fenomenul abuzu- 
lui de libertate personală în procesul de îndrumare du- 
hovnicească. În capitolul de față, vom discuta despre fo- 
losirea eronată a autorității spirituale în interiorul structu- 
rilor instituționale ale Bisericii. În relațiile socio-familiale, 
abuzul de autoritate nu este recunoscut de cei în cauză de- 
cât cu mari eforturi şi cu nespusă dificultate. Din nefericire, 
acelaşi fenomen de negare se manifestă și în Biserică. 

Problema abuzului duhovnicesc nu a fost abordată pe 
larg, ca obiect de studiu sau de cercetare, în bibliografia 
ortodoxă de specialitate. Există un număr infim de statis- 
tici şi detalii, dar ele nu sunt accesibile, poate pentru a se 
evita riscul ca instituţiile sacre, precum parohia, preoția 
sau monahismul să nu-și piardă prestigiul, avându-se în 
vedere faptul că, de obicei, „detractorii” Bisericii stigma- 
tizează instituțiile ecleziale, umblând după ştiri senzaţio- 
nale pentru a provoca scandal. Drept aceea, înainte de 

anii '80 nu au existat studii sau scrieri care să înfăţișeze 
problematica abuzului duhovnicesc privit din perspectivă 
ortodoxă, procedându-se ca și în cazul problemelor lega- 
te de incest și de alte abuzuri comise împotriva copiilor — 
probleme escamotate de familie şi de societate până nu 
de mult: știm toţi că asemenea fapte reprobabile există, 
dar nu dorim ca ele să devină publice. Din informaţiile pe 
care le deţinem, e limpede că nu avem de-a face doar cu 
situaţii izolate de „conduite imorale” sau „perversiuni”, 
ci în primul rând cu abuzuri de autoritate spirituală şi cu 
o totală lipsă de responsabilitate duhovnicească. De fapt, 
orice formă de abuz, fie ea fizică sau emoțională, este în 
esență o problemă spirituală. Este imperios necesar ca 
Biserica să rupă tăcerea provocată de reticenţa și jena 
care o împiedică să abordeze acest subiect în mod des- 
Chis, pentru că ea trebuie să se afle în fruntea instituțiilor 
care apără drepturile celor lezați, nu să-i sprijine pe cei ce 
vor să ascundă fapte reprobabile. În esenţă, responsabili- 
tatea morală a părinţilor duhovniceşti şi a stareţilor nu di- 
feră de cea a celorlalte profesii cu profil social care se fo- 
calizează pe metode de însănătoșire a oamenilor — indife- 
rent de cât de impropriu sau incomplet ar fi să ne referim 
la activitatea clericilor ca la o „meserie” sau „profesie”. 
Toate celelalte domenii de activitate socială — învățămân- 
tul, psihologia, psihiatria, medicina, asistența socială și 
diferitele forme de consiliere terapeutică — se desfăşoară 
conform unor precepte morale care le definesc clar /imi- 
tele profesionale. În paginile următoare, vom oferi o 
smerită abordare a acestui subiect, împreună cu o descri- 
ere a rolului pe care fiecare dintre noi îl are (sau ar trebui 
să-l aibă) în Biserică. 

Fiecare familie, grup etnic, naţiune și civilizație are 
puncte comune de acord şi puncte comune de dezacord. 

Unele aspecte sau detalii ale acestora sunt recunoscute 
deschis și sincer, altele sunt camuflate ori evitate. În ace- 
laşi mod, există şi în Biserică anumite „secrete” de ordin 
personal sau general, care, dacă ar fi dezvăluite, ar atrage 
consecințe neplăcute. Una dintre regulile tăinuite este 
aceea că nimănui nu-i e permis să pună la îndoială validi- 
tatea acestor reguli. Această conspirație a tăcerii e în ea 
însăşi o dovadă de vinovăţie. Pe deasupra, faptul că în zi- 
lele noastre, mai mult decât în trecut, Biserica e aspru 
criticată atât dinlăuntrul ei, cât și dinafara ei, este o invi- 
tație de a analiza aspectele mai profunde ale realităţii şi 
semnificaţiilor ei. Dacă ne concentrăm în exclusivitate 
asupra progreselor şi succeselor vieţii bisericeşti, fără a 
îngădui şi a încuraja o atitudine critică judicioasă şi con- 
structivă față de Biserică, înseamnă că ignorăm cu bună 
Ştiinţă realitatea și semnificaţiile ei. A venit momentul să 
încetăm de a mai nega realitatea şi a ne asuma responsa- 
bilitatea față de nereuşitele sau chiar eșecurile din sânul 
instituţiilor bisericeşti. Este singurul mod în care putem 
contribui la o schimbare a lucrurilor. Din păcate, deşi am 
dobândit o oarecare experiență în identificarea și con- 
fruntarea neajunsurilor din societate, încă nu am învățat să 
înțelegem şi estimăm racilele existente în Biserică. Adevă- 
rul este că, atât timp cât nu depistăm şi expunem răul în 
mod categoric, nu putem nutri nădejdea de a-l birui. 
Nu intenționez să învinuiesc pe nimeni. Avertismentul 
lui Hristos Domnul este suficient de clar şi teribil: 
„Cel fără de păcat dintre voi să arunce cel dintâi pia- 
tra asupra ei” (loan 8, 7). 
Într-un alt loc, citim că „Rahela îşi plânge copiii şi nu 
vrea să se mângâie, pentru că nu mai sunt” (Matei 2, 18). 
Aceste cuvinte, deși se adresează celor care au fost loviți 


191 


REÎNTREGIREA SUFLETULUI 


de o nenorocire, şi nu celor care sunt tentaţi să osândeas- 
că pe aproapele lor, sunt la fel de clare și de teribile. 
Odată şi odată, tăcerea trebuie spulberată. Rândurile care 
urmează sunt dedicate Rahelei pe care am cunoscut-o, 
Rahelei care a fost maltratată cu cruzime de cei în care a 
avut încredere. Ele sunt de asemenea dedicate tuturor Ra- 
helelor, cunoscute sau necunoscute, care au trebuință de 
mângâiere sau consolare. 


(ii) Preoția şi ştiinţa vindecării — 
0 moştenire bizantină 


O scurtă trecere în revistă a moştenirii sacerdotale bi- 
zantine ne va ajuta să înțelegem mai bine realitatea tim- 
purilor noastre; mai precis, ne va ajuta să explorăm rela- 
ţia dintre autoritatea spirituală pastorală şi pregătirea pro- 
fesională cerută în cazul profesiilor laice legate de trata- 
rea şi vindecarea bolilor sufleteşti în perioada bizantină. 
Care erau criteriile prin care se deosebea în acele timpuri, 
îngrijirea medicală laică de cea pastorală? 

Deşi potrivit jurisdicției ecleziale, Biserica bizantină 
era autocefală, ea nu era, totuşi, o organizaţie indepen- 
dentă. În Bizanţ, Biserica avea contacte directe şi apropi- 
ate cu celelalte segmente ale societății!. Autoritatea gu- 
vernamentală depindea de consensul oamenilor, ale căror 
exigențe morale îndreptate spre conducătorii lor nu erau 
neapărat de ordin metafizic“. Cu alte cuvinte, în Bizanț 
exista un „acord” sau o „cooperare” (Justinian, Instituțiile 


UE doi Mango, Byzantium: The New Roman Empire, trad. în lb. 
engl. de D. Tsoungarakis, Atena, 1988, pp. 99-111. 

2 Cf. Hans-Georg Beck, The Byzantine Millenium, trad. în lb. engl. 
de D. Courtovic, Atena, 1992, p. 52. 

divine IV) între împărăția lumească şi ierarhia cerească, 
care avea menirea să delimiteze autoritatea fiecăreia din- 
tre părți. Acest factor definea atribuţiile şi competențele 
monarhiei şi patriarhiei, reglementând în mod judicios 
atât activităţile societății, cât şi pe cele ale Bisericii. Oda- 
tă cu căderea Constantinopolului, care a avut loc în anul 
1204, şi cu prăbuşirea Imperiului Bizantin, care a urmat, 
hotarele statului şi ale Bisericii au încetat să mai fie res- 
pectate — statul începând să revendice multe dintre prero- 
gativele Bisericii. Cu câteva secole mai înainte, mai pre- 
cis, în secolul al V-lea, legislaţia imperiului pe vremea 
împăratului Valentinian III cuprindea directive clare în 
privința clericilor angajați în chestiuni care nu priveau 
Biserica, adică în chestiuni de ordin laic. Se pare că de-a 
lungul istoriei Bizanțului au existat mulți clerici implicați 
în profesii laice — în special în domeniul juridic şi în cel 
medical. Conform legislaţiei în vigoare, ei nu aveau pri- 
vilegii speciale, nici nu beneficiau de drepturi acordate în 
exclusivitate clerului; dacă se constata vreo neregulă în 
privinţa felului în care-şi desfășurau activitatea laică, ei 
intrau sub incidența cazurilor civile judecate la tribunale- 
le din perioada aceea, întocmai mirenilor. 

Religia şi medicina erau strâns legate între ele, în prin- 
cipal datorită faptului că sănătatea fizică şi cea spirituală 
se întrepătrund şi se completează reciproc. Conform tra- 
diției iudaice preluate în epoca elenistică, în epoca bizan- 
tină omul era perceput ca o făptură psihosomatică. Încă 
din secolul al IV-lea, Sfântul Vasile cel Mare pusese ba- 
zele teologiei medicinii — considerată ştiinţa vindecării 
prin excelenţă, iar Biserica din acele timpuri recunoștea 
competențele medicale ale multor preoți, care tratau atât 
afecțiunile sufleteşti ale credincioşilor, cât şi pe cele tru- 


193 


PREIEI e ete SN e Se ee ee 


REÎNTREGIREA SUFLETULUI 


peşti. Din inițiativa şi simţul de prevedere al unor condu- 
cători religioși creştini de talia Sfinților Vasile cel Mare, 
loan Gură de Aur, Andrei Criteanul şi loan cel Milostiv, în 
Capadocia, Constantinopol, Grecia şi Alexandria au fost 
înființate spitale şi instituții filantropice de prestigiu. 

Dintre cei zece „sfinți fără de arginți”, vestiți pentru 
măiestria cu care practicau știința medicală, șapte aveau 
studii medicale şi profesaseră ca medici; au existat și patri- 
arhi care au practicat medicina — de pildă, cei din scaunul 
patriarhal al Alexandriei. La sfârșitul secolului al XII-lea, 
din cauză că Biserica le interzisese preoţilor să mai prac- 
tice medicina, preoții-medici au început să dispară trep- 
tat-treptat. Până atunci, însă, legislația civilă includea nu- 
meroase articole care se refereau detaliat la responsabilită- 
țile specifice ale clericilor care prestau servicii medicale în 
cadrul instituțiilor ecleziale de asistență socială. 

Fie că bolile erau psihosomatice sau nu, călăuzitorul 
duhovnicesc nu avea menirea de a se ocupa de aspectele 
fiziologice ale acestora, de care se ocupau medicii laici. 
Aflaţi din punct de vedere administrativ sub conducerea 
autorităților ecleziale, preoții sau monahii angajați în su- 
pravegherea duhovnicească a credincioșilor nu aveau 
permisiunea să trateze bolile trupeşti decât dacă beneficiau 
de o pregătire medicală corespunzătoare — nu numai pen- 
tru că exista o strânsă cooperare între Biserică și stat, aşa 
cum arătam în cele de mai sus, ci şi datorită coresponden- 


A se vedea Pr. D. Constantelos, Byzantine Philanthropy and Social 
Weljare, New York, 1991, pp. 113-139 și Poverty, Society and Philan- 
thropy in the Late Medieval Greek World, New York, 1992, de acelaşi 
autor, pp. 123-128, iar pentru bibliografia de specialitate în acest subiect, 
existentă în Grecia, Pr. D. Constantelos, Moștenirea Bizanțului, Ed. 
Damaskos, Atena, 1990, pp. 99-111. 

țelor de fond dintre profesii precum sacerdoțiul, medicina 
generală, farmacologia și psihiatria. Prin urmare, nu vom 
exagera deloc dacă vom afirma că, în perioada bizantină, 
Răsăritul a depășit Apusul în sfera medicinii şi, în general, 
în tot ce ţinea de ştiinţele terapeutice. 

Biserica bizantină era foarte vigilentă în privinţa res- 
ponsabilităţilor sale față de societate. De aceea, ea căuta 
totdeauna să fie expresia conştiinţei sociale a credincioşi- 
lori. Practicile terapeutice holiste ale Sfinţilor Părinţi ur- 
măreau integrarea responsabilităților pastorale în sfera 
exigenţelor sociale, pentru a nu izola Biserica de societa- 
te, şi armonizarea îndatoririlor spirituale ale clericilor cu 
interesele şi atribuţiile sociale ale credincioșilor, pentru a 
nu-i aliena pe credincioşi de societatea în care trăiau. In- 
tegritatea persoanei se poate menţine nealterată numai 
dacă e integrată într-un circuit spiritual adecvat la struc- 
turarea căruia contribuie toate ştiinţele terapeutice. 


(iii) Despre alegerea şi cinstirea 
conducătorilor Bisericii 


Biserica este Trupul și Mireasa lui Hristos, Dumne- 
zeu-Omul. În împărăția iubirii Lui, toți suntem stăpâni 
pentru că toți suntem una întru El. Drept simbol şi cheză- 
şie a împărăției lui Dumnezeu pe pământ, Biserica se cu- 
vine să fie locul unde predomină iubirea şi egalitatea. Pa- 
radigma Bisericii este Sfânta Treime. Relaţia armonioasă 
dintre Tatăl, Fiul şi Duhul Sfânt trebuie să se reflecte şi 
să ființeze în viața Bisericii în lume. Deşi există distincţii 
între cele trei Ipostasuri ale dumnezeirii — Tatăl este fără 


1 Pr. C. Constantelos, Moştenirea Bizanțului, p. 111. 

de început, Fiul Unul-Născut este deoființă cu Tatăl, iar 
Sfântul Duh purcede de la Tatăl - Ei sunt un singur 
Dumnezeu în trei fețe. 

Prin întruparea, viața, moartea și învierea Domnului 
nostru lisus Hristos, umanitatea este potențial incorporată 
în viața dumnezeirii. Prin împărtăşirea cu Trupul și Sân- 
gele Mântuitorului Hristos Cel înviat, noi primim viața 
cea veşnică. În ultimă instanţă, niciun credincios al Bise- 
ricii nu e subordonat autorităților lumești, care sunt supu- 
se imperfecțiunii; toți suntem subordonați lui Hristos, 
Capul Bisericii. El este Domnul nostru. EI e „vița cea 
adevărată”, iar Tatăl ceresc e „lucrătorul” viei. El ne cere 
să rămânem în EI, întru iubirea Lui, și să-l îngăduim să 
rămână în noi, iubindu-ne unii pe alții precum ne-a iubit 
EI, pentru a aduce „roadă multă” și „laudă multă” să adu- 
cem Tatălui ceresc (loan 15, 1-17). 

Pietatea ortodoxă îi cinsteşte în mod deosebit pe sluji- 
torii hirotoniți ai Bisericii cărora li s-au încredințat locuri 
de frunte în ierarhia bisericească, rugându-se neîncetat 
pentru ei. Slujirea pastorală în numele lui lisus Hristos 
este atât de importantă şi responsabilitatea ei e atât de 
mare, încât nu se poate să nu le datorăm respect şi recu- 
noştință tuturor celor ce și-au dedicat viața acestei sfinte 
lucrări. A-i cinsti pe ierarhii noștri devine o datorie de 
onoare, cu atât mai mult cu cât diaconii și preoții îi cin- 
stesc şi ei, la rândul lor, demonstrând astfel că sunt în- 
strumente autentice ale iubirii şi păcii dumnezeieşti pe 
care le dăruiesc credincioșilor pentru a le înfrumuseța și 
călăuzi viața de zi cu zi. 

Cu toate acestea, aspectele formale ale cinstirii ierar- 
hilor îi pot uneori îndepărta atât pe ei, cât şi pe diaconii şi 
preoții care-i însoțesc în slujire de credincioșii pe care 

Sunt chemați să-i iubească și să-i slujească. Unii dintre 
noi au impresia că ierarhii sunt așezați undeva sus, pe un 
fel de soclu, fiind desprinși de realitățile zilnice şi inacce- 
sibili oamenilor de rând. Pe de altă parte, dacă unii dintre 
ei nu-şi refuză nimic şi-şi satisfac toate gusturile, ajung 
să creadă că fac parte dintr-o categorie superioară, cu to- 
tul privilegiată, căreia i se cuvin drepturi speciale. O ase- 
menea atitudine contravine învățăturilor lui Hristos și 
spiritului hristic de comuniune întru iubire, smerenie şi 
slujire. 

Din nefericire, tradiţia şi pietatea creştină i-a aşezat pe 
păstorii Bisericii pe un piedestal prea înalt, făcându-i 
aproape inabordabili pentru majoritatea oamenilor, asu- 
pra cărora își exercită o teribilă și indisputabilă autoritate. 
Adeseori, credincioşii elavioşi îi consideră înzestrați cu 
puteri supraomeneşti, „egali cu îngerii” — pentru a-l cita 
pe Sfântul loan Gură de Aur. Este extrem de periculos 
pentru un păstor bisericesc să se considere pe el însuşi 
deasupra celorlalți oameni. Puterea clericilor este, ori- 
cum, foarte mare, având în vedere faptul că au acces la 
tainele sufletului omenesc, această zonă extrem de vulne- 
rabilă a făpturii umane, şi că sunt preocupaţi de felul în 
Care se raportează credincioşii la Dumnezeu. Desigur, 
clericii sunt icoana calității de preot a lui Hristos şi a slu- 
jirii Sale de arhiereu, dar aceasta nu-i absolvă de a lua 
aminte la limitele lor personale şi interpersonale, fizice și 
spirituale. Întorcându-ne la Sfântul loan Gură de Aur, 
precizăm că el respingea cu hotărâre orice formă de „an- 
gelolatrie” în viaţa şi lucrarea preoțească?. 


! Despre preoție UI, 4-5. 2 
2 PG 48:651. Vezi şi Sf. Grigorie al Nyssei, Despre cum se supune 
Fiul Tatălui, PG 44:1304-1325, unde autorul face o paralelă între su- 

Unii presupun în mod eronat că părinții duhovnicești 
au atins stadiul de desăvârşire umană, fiind întru totul 
vindecaţi de păcat. Ce bine ar fi dacă ar fi așa! Dar, oare, 
nu ne-a prevenit Hristos Domnul: „Scoate mai întâi bârna 
din ochiul tău și numai atunci vei vedea să scoţi paiul din 
ochiul fratelui tău” (Matei 7, 5)? 

Alţii consideră că cele trei trepte ale sacerdoțiului — 
diaconia, preoția și episcopatul — corespund celor trei ni- 
veluri ale evoluției spirituale: purificarea, iluminarea şi 
desăvârşirea!. Ar fi ideal dacă toţi cei ce râvnesc să fie 
diaconi, preoţi sau episcopi ar atinge cele trei stadii de 
dezvoltare spirituală înainte de a fi hirotoniți! Un aseme- 
nea deziderat, însă, e foarte dificil de realizat în contextul 
vremurilor noastre. Cum s-ar putea stabili și evalua aces- 
te trepte de evoluţie spirituală? Există suficienți candidați 
calificați să împlinească exigenţele duhovniceşti ale Bi- 
sericii din zilele noastre? 

Chiar dacă un candidat la preoție a atins un anumit 
grad de catarsis spiritual, aceasta nu înseamnă că este pe 
deplin purificat pentru restul vieții sale, fiindcă se va afla 
într-o luptă neîncetată cu firea umană căzută până la ră- 
suflarea cea de pe urmă (1 Corinteni 9, 27). Evoluţia spi- 
rituală este un proces continuu care se desfășoară de-a 


punerea autentică și libertatea vieții Sfintei Treimi, precum și între 
Hristos şi membrii Trupului Său în lume, adică ai Bisericii. 

" A se vedea Sf. Dionisie Areopagitul, Jerarhia cerească. Trad. în Ib. 
engl. a scrierilor Sfântului Dionisie Areopagitul este inclusă în vol. inti- 
tulat Pseudo-Dionysius: The Complete Works, ed. de C. Luibheid şi P. 
Rorem, din seria Classics of Westem Spirituality, Paulist Press, New 
York, 1987. Un studiu remarcabil al teologiei Sfântului Dionisie, intitu- 
lat Denys the Areopagite, ne este oferit de A. Louth, Morehouse-Barlow, 
Wilton, Connecticut, 1989. 

lungul întregii vieți; ea începe cu mult înainte de hiroto- 
nie, continuă după ce ne-am asumat responsabilităţile pas- 
torale şi durează până în ultimul moment al vieţii noastre 
pământești. 

Desigur, cu cât ne vom sfinți mai mult prin comuniu- 
nea cu Dumnezeu şi printr-o smerită fuziune cu lumea pe 
care a creat-o EI, cu atât mai bine ÎL vom sluji pe Dumne- 
zeu, Biserica şi lumea. Acesta este sensul în care trebuie 
înțeleasă chemarea de a ne purifica, ilumina și desăvârși, 
drept condiție necesară hirotoniei. Atât exigenţele cano- 
nice privitoare la hirotonie, cât şi practica de a alege pă- 
rinți duhovnicești din rândul clericilor trebuie să fie per- 
cepute în această lumină. 

Din nefericire, acolo unde „secerișul e mult, dar lucrăto- 
rii sunt puţini” (Matei 9, 37), vor fi cazuri în care alegerea 
părinţilor sufleteşti nu se va putea face cu succes. Cu toate 
acestea, lucrarea Bisericii se cuvine a fi îndeplinită — şi pen- 
tru a fi o lucrare autentică şi bineplăcută lui Dumnezeu, ea 
trebuie să fie o preamărire a Sfintei Treimi. Superficialitatea 
şi excesiva încredere în sine cu care unii clerici privesc slu- 
jirea pastorală săvârșită în numele lui lisus Hristos și grija 
faţă de sufletele care le-au fost încredințate dovedesc lipsa 
unei conștiințe preoțești adecvate, 

Toţi suntem căzniți de patimi și slăbiciuni — unii mai 
mult, alţii mai puţin. Întocmai celorialți oameni, şi diaco- 
nii, preoţii, stareţii sau episcopii sunt păcătoşi care au ne- 
voie de vindecare. Dacă cei ale căror răni nu sunt încă pe 
deplin tămăduite ajung în poziţii de autoritate, se va am- 
plifica riscul ca afecțiunea lor spirituală să-i lezeze pe al- 
ţii sau chiar să se transmită altora, așa cum se transmit vi= 
rușii. Este de asemenea posibil ca ei să se înconjoare de 
persoane care suferă de aceleași afecțiuni. Verificarea 

atentă a candidaţilor la preoție are o importanță deosebi- 
tă. Biserica trebuie să se orienteze spre cei cu o spirituali- 
tate matură, echilibraţi psihic, înzestrați cu smerenie şi 
discernământ, fără să precupeţească niciun efort în alege- 
rea şi pregătirea lor, ajutându-i apoi să-i instruiască pe 
cei pe care-i conduc — pe tărâm educativ, psihologic și, 
mai presus de toate, spiritual. „Vrednic este!” să nu fie 
rostit decât atunci când cel ce urmează să fie hirotonit a 
atins un înalt nivel duhovnicesc. 

Revenind la cele afirmate mai înainte, să reținem că ori- 
cât de riguros ar fi procesul de alegere, hirotonie și numire 
a ierarhilor, preoților, stareților, starețelor, duhovnicilor, 
consilierilor eparhiali și a personalului ecleziastic, chiar şi 
cei mai buni dintre ei sunt departe de a fi atins perfecțiunea 
și au nevoie de îndreptare: „Nimeni nu este drept, nu e 
drept niciunul!” (Romani 3, 10). Tot omul e supus ispitei şi 
trebuie să se lupte cu firea umană căzută. Unul singur este 
desăvârşit, Unul singur este sfânt (| Petru 1, 16). 

Nimeni nu se poate vindeca fără ajutorul medicului. 
Toţi avem nevoie de un tămăduitor duhovnicesc. Aceasta 
este învățătura lipsită de echivoc a Sfinţilor Părinți, aşa 
cum arătam în capitolele anterioare. Uităm prea ușor că 
şi preoții, duhovnicii și episcopii au aceeași trebuință de 
terapie neîncetată ca şi mirenii. Cine poate pretinde că a 
atins perfecțiunea? Cu toate acestea, există ipoteza tăinu- 
ită că părinţii duhovniceşti au fost deja întru totul vinde- 
caţi. Necesitatea de purificare permanentă a clericilor a 
fost subliniată de Sfântul Grigorie Teologul: 


„Curăţeşte-te pe tine însuţi înainte de a căuta să-i cură- 
țeşti pe alții; dobândeşte înțelepciunea dacă vrei să-i înveți 
pe alții; fii tu însuți lumină dacă vrei să străluceşti pentru 

alții; atinge-i pe ceilalți după ce L-ai atins pe Dumnezeu; 
sfințeşte-te pe tine însuți pentru a-i sfinţi pe ceilalţi”. 

Toţi suntem făpturi imperfecte chemate la desăvârşire 
prin harul lui Dumnezeu, care este împreună-lucrător cu 
propria noastră voinţă. Toţi avem trebuință de cineva ca- 
re să mijlocească pentru noi pentru a dobândi iubirea dum- 
nezeiască cea atotvindecătoare. Se cuvine ca toți să avem 
un părinte duhovnicesc, un povăţuitor spiritual — fie că 
suntem mireni, diaconi, preoți, monahi, monahii, stareți, 
stareţe, duhovnici, episcopi, arhiepiscopi, mitropoliți sau 
patriarhi. Pe drumul spre sfințenie, conducătorii Bisericii 
călătoresc împreună cu credincioşii. Este o călătorie co- 
mună. Niciunul dintre noi nu se desăvârşeşte singur, nici- 
unul nu se mântuieşte singur. Toţi avem trebuință de ru- 
găciunile celorlalți, de dragostea lor, de sprijinul lor, de 
comuniunea cu ei, care să ne ocrotească și să ne încuraje- 
ze, să susțină ceea ce e bun în noi şi să ne atragă atenţia 
asupra defectelor pe care trebuie să le corectăm. lată ce 
înseamnă a aparţine Trupului lui Hristos. 


(iv) Păcatul instituționalizat şi harul instituționalizat 


Chiar dacă folosirea improprie a autorității în Biserică 
ne poate priva de comuniune, nu trebuie să ajungem nici- 
odată să ignorăm mila, compasiunea, compătimirea celor 
aflați în suferință. Orice abuz de putere trebuie demascat 
imediat şi recunoscut ca atare. Chiar dacă păcatul e o rea- 
litate a vieții, el nu e adevărul ei. Noi, însă, preferăm să 
ascundem prezența păcatului în relațiile Bisericii cu oa- 


1 Cf. Sf. Grigorie Teologul, Discurs teologic |, 3. Vezi şi Sf. Vasile 
cel Mare, Despre Sfântul Duh 9 PG 32:108. 

menii şi să scoatem în evidență prioritatea harului. În 
timp ce „harul instituționalizat” e proclamat triumfalist, 
„păcatul instituționalizat” e rareori spovedit — ceea ce în- 
seamnă a abuza atât de noțiunea de păcat, cât şi de no- 
țiunea de har, deoarece, dincolo de dimensiunea lor per- 
sonală şi cosmică, păcatul şi harul au şi o dimensiune so- 
cială. Să nu ne ocupăm doar de nelegiuirile şi nedrep- 
tățile care au loc în economie şi în ecologie, ci să ne 
amintim că păcatele şi abuzurile pot exista şi în instituții 
tradițional identificate cu lucrarea harului dumnezeiesc 
sau pot fi chiar provocate de ele uneori. 

Acest aparent contrast nu constă în diferenţele dintre 
instituție şi inspirație sau dintre lege şi har, ci în discre- 
panța dintre „harul divin” şi „instituţiile păcătoase”, din- 
tre elementele harismatice ale Bisericii şi manifestările 
abuzive ale autorității instituţionale. Am menţionat deja 
că Biserica lucrează pe două niveluri complementare, ca- 
re păstrează integritatea Evangheliilor: cel ierarhic (vă- 
zut) şi cel duhovnicesc (nevăzut), cel exterior şi cel inte- 
rior, cel administrativ și cel profetic. Între aceste două as- 
pecte nu se cuvine să existe nici juxtapunere, nici opozi- 
ție. Structurile ecleziale trebuie să înceteze să mai facă 
abuz de har şi să nu capituleze niciodată în fața păcatului, 
pentru a nu provoca suferințe credincioşilor. 

Unul dintre motivele care stau la baza folosirii impro- 
prii a autorității ecleziale este demarcaţia dintre har şi pă- 
Cat, trasată cu multă stricteţe şi convingere de acei con- 
ducători ai Bisericii care decretează că harul se află sub 
controlul şi în posesia Bisericii, iar păcatul ține de lumea 
secularizată. Dar, aşa cum afirmam şi în capitolele prece- 
dente, harul nu trebuie izolat de firea umană (care e supu- 
să păcatului), după cum nici păcatul nu trebuie identificat 

cu întunericul — deoarece el constituie o provocare ce 
poate duce, în ultimă instanță, la purificarea lăuntrică a 
păcătosului şi poate fi o sursă de iluminare a acestuia. 
Cei ce manipulează puterea eclezială, pretinzând că dețin 
autoritatea asupra harului divin, întruchipează abuzul spi- 
ritual: pentru unii ca aceştia, ascultarea şi supunerea ga- 
rantează dobândirea harului, în timp ce neascultarea duce 
în mod automat la „căderea din har” şi atrage după sine 
excomunicarea, nici mai mult, nici mai puţin. 

Spre deosebire de abuzurile fizice, care provoacă răni 
trupului omenesc, şi de abuzurile comise asupra mediului 
înconjurător, care provoacă răni naturii, abuzurile spiri- 
tuale lasă răni permanente în sufletele credincioșilor şi 
asupra trupului Bisericii. Acest lucru se întâmplă atunci 
când harul e drămuit de cineva din afara noastră, în loc 
să fie un dar obţinut prin lucrarea propriului discernă- 
mânt, şi atunci când păcatul devine un prilej de a fi mora- 
lizaţi, în loc să fie identificat de noi înşine, arătat celor ce 
au competența duhovnicească necesară, iar apoi tămăduit 
prin harul lui Dumnezeu. 

Nu intenționez să sugerez că toţi cei ce deţin autorita- 
tea spirituală distorsionează realitatea harului şi a păcatu- 
lui, dar cred că puterea poate uneori să orbească conştiin- 
ţa; rezultatul este că cei ce nu folosesc autoritatea spiri- 
tuală aşa cum se cuvine nu recunosc că-i domină pe sub- 
ordonaţii lor sau că-i tratează cu asprime, ci consideră că 
acționează în numele harului primit la hirotonie. A acţio- 
na potrivit harului divin înseamnă a avea grijă de ceilalţi 
şi a le împărtăși greutăţile şi necazurile. Pentru a evita 
abuzul de putere şi har, e bine ca cei aflați în poziţii de 
autoritate să se îngrijească să demonstreze responsabilita- 
te și un respect izvorât din dragoste și smerenie. E para- 

doxal faptul că, în multe locuri, Biserica promovează un 
tip de conducere fundamental opus compasiunii şi comu- 
niunii. Riscul de a păcătui şi de a-şi folosi autoritatea în 
mod eronat ar trebui să-i determine pe cei în cauză să se 
analizeze cinstit şi să-şi modifice atitudinea incorectă şi 
comportările nepotrivite: aceasta ar fi o dovadă a faptului 
că instituția pe care-o reprezintă e un organism sănătos. 
În cazul în care ei resping autoanaliza critică, înseamnă 
că avem de-a face cu un organism bolnav. 

Din nefericire, harul divin, care este infinit, e redus la 
dimensiunile instituționale ale Bisericii şi identificat cu 
reprezentanţii Bisericii, care socotesc că el acționează 
„mecanic” şi că numai modul lor de a-l administra e cel 
„Corect”; cu alte cuvinte, în concepția lor, Biserica este 
un fel de „vrăjitor din Oz” pe tărâmul căruia harul lucrea- 
ză în mod magic. 

Refuzul unora dintre preoți sau ierarhi de a accepta că 
atât ei, cât şi instituțiile ecleziologice, sunt supuse păca- 
tului dovedeşte pierderea harului. Numai activarea con- 
Ştiinţei în direcția recunoaşterii propriilor păcate ne poate 
apropia de harul divin; în caz contrar, păcatul se va trans- 
mite de la o generație la alta, instituționalizându-se. Des- 
chiderea spre har este demonstrată de exprimarea sinceră 
a mâhnirii faţă de instituționalizarea harului. Prin urmare, 
se cuvine ca atât instituțiile, cât și cei ce se află în fruntea 
acestora să se străduiască să-şi redobândească sensibilita- 
tea şi capacitatea de a-şi înțelege şi accepta vulnerabilită- 
țile, deplângându-și învârtoșarea inimii (Evrei 3, 8). 

(v) Idealizarea preotului şi 
fenomenul de „transfer de imagine” 


Biserica trebuie să se ferească de a-și idealiza sau ido- 
latriza conducătorii, transformându-i în zei şi venerân- 
du-i. Nu avem decât un singur Stăpân suprem — aceasta e 
realitatea pe care o mărturiseşte întreaga Biserică în fieca- 
re duminică, înainte de celebrarea Sfintei Euharistii. Dacă 
îi vom idealiza pe păstorii noştri, îi vom așeza într-o cate- 
gorie singulară, excluzându-i, de fapt, din comunitate. În 
orice situaţie, idealizarea echivalează cu o dezumanizare. 
Preoții sau ierarhii nu mai au prilejul să înveţe din propri- 
ile greşeli, pentru că, idealizaţi fiind, nu le e permis să fa- 
că nicio greşeală! Ei sunt obligaţi să fie desăvârşiţi. Din 
pricină că niciunul dintre noi, oamenii, nu e desăvârşit, 
unii simt nevoia de a-şi ascunde slăbiciunile, pretinzând, 
„de dragul credincioşilor”, că sunt mai virtuoşi decât sunt 
în realitate. În felul acesta se insinuează în ei ipocrizia, 
iar rănile lor lăuntrice se infectează şi se agravează. Să-i 
privim pe preoți şi pe episcopi ca pe nişte oameni ca toți 
oamenii, cu defecte și calități — păcătoşi şi sfinţi ca orica- 
re dintre noi. 

Într-un remarcabil studiu despre conduita sexuală ina- 
decvată a unora dintre clerici, Candace R. Benyei anali- 
zează fenomenul de idealizare a păstorilor Bisericii, adu- 
Când în discuţie conceptele psihologice de „transfer” şi 
„contratransfer” sau „transfer secundar” de personalitate: 


„Atunci când un credincios sau o credincioasă ape- 
lează la un preot, cerându-i ajutorul, ei îl percep pe aces- 
ta, prin natura poziției sale, drept o persoană înțelegă- 
toare, cumsecade, puternică, plină de bunătate şi sensi- 
bilitate, care a suferit mult şi a cărui aşezare sufletească 

este cu adevărat dumnezeiască. Este o imagine generoa- 
să, care se numeşte «transfer de personalitate» şi care 
poate să corespundă sau nu individualităţii reale a preo- 
tului respectiv. Preotul, în calitatea sa de recipient al 
acestei proiecții pozitive, se simte eficient, competent i 
apreciat, indiferent dacă este sau nu capabil să se ridice, 
în mod obiectiv, la înălțimea ei; reacţia lui se numeşte 
«contratransfen» sau «transfer secundan». Deoarece afec- 
țiunea, grija şi prețuirea fac parte din activităţile care-i 
incită cel mai mult pe oameni din punct de vedere se- 
xual, aceste transferuri și contratransferuri se transformă 
rapid într-un surogat de iubire — acel sentiment cald, si- 
ropos, plin de voioşie, care umple singurătatea şi dă o 
falsă senzaţie de protecţie şi siguranță, cu puternice co- 
notații sexuale, şi pe care cultura noastră ni-l îmbie 
drept dragoste adevărată. Nu putem sublinia îndeajuns 
teribila forță de atracţie sexuală care poate decurge din- 
tr-un astfel de surogat. Transferurile şi contratransferu- 
rile de iubire sunt alcătuite din toate pasiunile iraționale, 
toate falsele iubiri şi toate experiențele afective nereuşi- 
te ale unei persoane sau, mai precis, din dorința avidă de 
a poseda obiectul unei afecțiuni imaginare. Adevărata 
dragoste, însă, nu poate exista decât într-o relație auten- 
tică, atunci când cele două persoane implicate într-o re- 
laţie de afecţiune au încetat de a mai avea iluzii unul de- 
spre celălalt, chiar dacă acest fapt poate fi uneori dure- 
ros, nu văzându-se «ca prin oglindă, în ghicitură» [1 Co- 
rinteni 13, 12], ci văzându-se față către faţă, aşa cum 
sunt ei în realitate. Nu este deloc greu pentru un preot 
surmenat și lipsit de afecțiune să cadă în capcana de a 
crede că puternicele sentimente induse prin aceste feno- 
mene de transfer şi contratransfer sunt indiciile unei iu- 
biri de care n-a avut niciodată parte și pe care, în sfârşit, 
a dobândit-o — o iubire adevărată, căreia i se abandonea- 

ză fără să se gândească câtuşi de puţin la consecințele 
unui astfel de abandon”!. 

Idealizarea preotului sau fenomenul de „transfer de 
imagine” trebuie recunoscut ca atare. Să veghem cu toată 
grija ca nu cumva amabilitatea, îngăduința, concesiile şi 
vulnerabilitatea preoţilor, pe de o parte, şi admiraţia cre- 
dincioşilor față de aceştia sau chiar idolatrizarea lor de 
către credincioşi, pe de altă parte, să ajungă să constituie 
temeiuri de manevrare a oamenilor de către unii condu- 
cători spirituali care-şi urmăresc satisfacerea ambițiilor 
personale, a setei lor de putere sau a dorinţei de a fi iu- 
biţi. Ajunşi aici, aș îndrăzni să definesc abuzul de autori- 
tate spirituală drept diferența categorică dintre cei ce-l 
slujesc lui Dumnezeu şi credincioşilor cu smerenie și 
dragoste jertfelnică şi cei ce-şi impun voința asupra aces- 
tora din urmă, profitând de naivitatea lor şi exploatându-i 
din punct de vedere fizic, afectiv sau duhovnicesc. 


(vi) Responsabilitățile conducătorilor Bisericii 


În trecut, atât creştinii răsăriteni, cât şi cei apuseni 
considerau taina preoţiei drept suprema formă de slujire 
întru iubire?. Neîndoielnic, misiunea povățuitorilor spiri- 
tuali este aceea de a afirma, consolida și susține „câte sunt 
adevărate, câte sunt de cinste, câte sunt drepte, câte sunt 
curate, câte sunt vrednice de iubire, câte sunt cu nume 


1 Candace R. Benyei, Understanding Clergy Misconduct in Religious 
Systems: Scapegoating, Family Secrets and the Abuse of Power, The 
Haworth Pastoral Press, Binghamton, New York, 1998, pp. 70-71. 

2 A se vedea Sf. loan Gură de Aur, Despre preoție, PG 48:623-629 
şi Sf. Augustin, Zratat despre Evanghelia după loan 123, 5. 

bun” (Filipeni 4, 8). Obiectivul principal al relației preo- 
tului cu credincioșii este desființarea păcatului şi restau- 
rarea vieţii (cf. loan 10, 10). Pe baza acestei relații care 
duce la metamorfozarea lăuntrică a omului, lumea va pu- 
tea afla în Biserică vindecarea şi echilibrul spiritual după 
care tânjeşte. În acest fel, Biserica îşi va îndeplini misiunea 
ei de a binevesti săracilor, de a-i vindeca „pe cei zdrobiţi 
cu inima”, de a le vesti „robilor libertatea şi orbilor vede- 
rea” şi de a-i slobozi „pe cei apăsaţi” (cf. Luca 4, 18-19). 

Conştient de aptitudinile și înzestrările sale, care sunt 
daruri ale lui Dumnezeu, cel ce a preluat îndatoririle de 
slujitor al Domnului trebuie să ia neîncetat aminte la de- 
ficienţele şi limitele proprii, mai ales la slăbiciunile şi is- 
pitele personale, interpersonale şi spirituale de care tre- 
buie să aibă grijă să se ferească necontenit, supraveghin- 
du-se cu multă vigilență. Slujitorii Bisericii au responsa- 
bilitatea de a se comporta totdeauna într-o manieră adec- 
vată celor chemați să vindece rănile sufletești ale oame- 
nilor şi să le înlesnească evoluţia pe plan spiritual. Orice 
acţiune contrară atingerii acestor obiective va avea drept 
consecință lezarea celor ce le-au fost încredințaţi, de mul- 
te ori însoțită de convingerea acestora că ei sunt cei vino- 
vaţi şi că nu sunt vrednici de a fi iubiți de Dumnezeu şi 
iertați de EI —Cel pe care slujitorii Bisericii sunt chemaţi 
să-L reprezinte. 

Grija deosebită pentru responsabilitatea morală pe ca- 
re-o presupune slujirea pastorală l-a determinat pe Sfân- 
tul Isidor Pelusiotul să afirme următoarele într-una dintre 
cele mai semnificative scrisori ale sale despre autoritatea 
spirituală: 

„Răspunderea nu este una uşoară, ci e foarte grea; 
este o slujire dificilă, plină de obligații, căci nu e vorba 

despre o autoritate pentru care nu se dă socoteală; nece- 
sită o mare atenţie la detalii, întocmai celei cerute în şti- 
ința medicinii, nu o supraveghere tiranică; presupune 
luare-aminte și sensibilitate, nu putere nestăpânită” . 
„De nu vă veți reveni şi nu veți fi ca pruncii”, spune 
Domnul nostru lisus Hristos, „nu veți intra în împărăția 
cerurilor” (Matei 18, 3). Acest avertisment nu este adre- 
sat numai mirenilor, ci fiecărui membru şi slujitor al Bi- 
sericii. Conducătorii Bisericii să nu îngăduie poziţiei lor 
să-i facă să se simtă superiori celorlalți oameni. Sfântul 
Ignaţiu Teoforul, episcopul Antiohiei, scria: 
„Nimeni să nu se trufească cu rangul său sau să se 
considere superior, căci credinţa şi dragostea sunt totul, 
şi ele vor precumpăni asupra tuturor lucrurilor”. 


(vii) Dinamica puterii în slujirea pastorală şi 
călăuzirea spirituală 


Îndrumarea duhovnicească şi ucenicia spirituală nu 
presupun dominare și subordonare. Toţi oamenii poartă 
în ei chipul lui Dumnezeu, toți sunt egali între ei, toți au 
o nepreţuită valoare. În ceea ce-i priveşte pe creştinii bo- 
tezaţi, toți au primit Duhul Sfânt la Botez, intrând astfel 
în rândurile „preoţiei împărăteşti” (1 Petru 2, 9) a Mântui- 
torului Hristos. Toţi sunt vrednici de cinste şi respect. 
Așa cum spunea Sfântul loan Gură de Aur, dacă cei ce au 
primit hirotonia se consideră superiori celorlalți oameni, 
se amăgesc pe ei înșiși, hirotonia înseamnă slujire, nu su- 


! Scrisoarea 216 PG 78:900. Acest text se referă la exersarea auto- 
rității de către episcopi. 
? Către Biserica din Smirna vi, |. 

perioritate. Un părinte duhovnicesc autentic îşi jertfeşte 
viața pentru cei pe care-i păstoreşte (loan 10, 11), din 
dragoste pentru ei, iubindu-i aşa cum i-a iubit Hristos 
(loan 13, 34). Aceasta este singura sa autoritate, singura 
sa „putere” — puterea unui părinte duhovnicesc hristic 
(loan 10, 11). Descriind consecințele suferite de preoții 
care-și folosesc greșit autoritatea, Sfântul loan Gură de 
Aur afirma că preferă anarhia unei autorităţi întrebuințate 
cu netrebnicie . Realitatea contemporană ne ajută să re- 
definim cu vigilență și ingeniozitate conceptele de îndru- 
mare duhovnicească şi ascultare, dar şi să le desăvârşim, 
ajutându-ne să facem deosebirea între autoritatea spiritu 
ală autentică şi cea disimulată?. 

Există mentori duhovniceşti care le pretind fiilor şi fii- 
celor lor duhovniceşti o deplină şi necondiționată asculta- 
re. Absența smereniei îi determină să dorească să-i stăpâ- 
nească pe alții. Încercând să distragă atenţia de la faptul 
că urmăresc doar să-şi impună autoritatea, ei îşi justifică 
atitudinea necreştină făcând apel la „spiritualitatea” 
crucii; în acest fel, o relație disfuncțională ajunge să fie 
explicată „logic” prin prisma „răstignirii voii proprii”, ar- 
gumentul principal fiind că voința unui fiu duhovnicesc 


1 Omilia la Evrei, 34, 1, PG 63:231. Cf. Sf. loan Gură de Aur, Co- 
mentariu la Evanghelia după loan, Omilia 87, 4, trad. din lb. fr. de diac. 
Gheorghe Băbuţ, Ed. Mănăstirii Ponărița Prilog, Jud. Satu Mare şi Ed. 
Pelerinul Român, 1997, pp. 468-469 şi Omilia la Tit 2, 4 PG 62:670. 

? CE. J. Welwood, „On Spiritual Authority: Genuine and Counter- 
feit”, în vol. de studii intitulat Spiritual Choices: The Problems of 
Recognizing Authentic Paths to Inner Transformaltion, ed. de D. 
Anthony, Paragon House, New York, 1987, pp. 283-303. Vezi G. Bogart, 
„Separating from a Spiritual Teacher”, în Journal! of Trans-personal 
Psychology 24, 1, 1992, pp. 1-21 şi R. Gula, Ethics in Pastoral Ministry, 
Paulist Press, New York, 1996. 

se cere biruită pentru ca acesta să se smerească, deoarece 
numai prin smerenie va putea evolua spiritual. S-ar putea 
replica: „Într-o asemenea situație, cum se poate verifica 
dacă mentorul duhovnicesc îşi menţine smerenia, lepă- 
dându-se de propria voie?” Tradiţia patristică identifică 
această încălcare a legilor duhovniciei, această constrân- 
gere a ucenicilor de a-l asculta pe părintele lor spiritual în 
condiţiile în care ascultarea devine o satisfacere a ambiţi- 
ilor personale ale acestuia, cu păcatul desfrânării. Sfântul 
Marcu Ascetul afirma acest lucru fără niciun echivoc: 


„Cel care amestecă în ascuns în poruncă voia sa e un 
desfrânat”!. 


Dincolo de faptul că întrebuințarea improprie a autori- 
tății duhovniceşti e o formă de desfrânare spirituală, ea 
este şi o formă de autism spiritual — oamenii şi lucrurile 
ajungând să fie percepute în funcţie de utilitatea pe care o 
au pentru aşa-zisul mentor. Un astfel de mentor spiritual 
nu va putea niciodată pretinde că este de bună credință 
atunci când rosteşte binecunoscutele cuvinte ale Rugă- 
Ciunii Domnești: „facă-se voia Ta [s.a.], precum în cer 
aşa şi pe pământ”. 

Relaţiile spirituale care nu-l implică decât pe unul din- 
tre cei doi (duhovnic şi credincios) nu vor fi niciodată 
nişte relații sănătoase, iar relaţia spirituală dintre ei nu-şi 
va putea atinge ţinta: un cuget eliberat de neguri, o inimă 
curată, voința de a iubi. Este necesară o angajare duhov- 
nicească fermă atât din partea povăţuitorului sufletesc, cât 
şi a discipolului. Duhovnicul trebuie să se ferească de a le 
încătuşa voința fiilor şi fiicelor sale sufleteşti, după cum şi 


1 Sf. Marcu Ascetul, Despre legea duhovnicească, cap. 124, în 
Filocalia, vol. 1, p. 282. 

părinții trebuie să se ferească de a-i întărâta pe copiii lor, 
„ca să nu se deznădăjduiască” (Coloseni 3, 21). 

Cel ce nu are o voinţă puternică nu se va respecta nici 
pe el însuşi, nici pe ceilalți, pentru că nu învăţăm să-i iu- 
bim pe alţii şi pe noi înșine decât printr-un act de voință. 
De aceea, este imperios necesar să ne lepădăm de voința 
cea căzută, care ne împiedică să-l iubim pe aproapele nos- 
tru, și să primim iubirea lui Dumnezeu. E nevoie de un 
efort susținut și statornic pentru a ne restaura voința. Cel 
ce își „taie voia” încetează de a mai trăi din plin momentul 
prezent şi nu poate împlini voia lui Dumnezeu. Voința 
noastră nu trebuie să slăbească, ci să se întărească prin iu- 
bire, să mergând „din putere în putere” (Psalmul 83, 8). 

Sensul creştin al lepădării de sine (Matei 16, 24) nu 
constă în trădarea sau abandonarea sinelui, ci într-o dina- 
mică transfigurare lăuntrică aflată în centrul a ceea ce sun- 
tem şi facem. Să nu ne anihilăm voința, ci să o metamor- 
fozăm în aşa fel încât să se poată exprima la modul optim. 
Încet-încet, ucenicia duhovnicească ne învață să mergem 
alături de Hristos, să trăim și să iubim cu intensitatea care 
ne-a fost dăruită dintru începuturi, din zorii creaţiei. 


(viii) Îndatoririle supravegherii pastorale 


Preoții şi ierarhii au în mod frecvent întrevederi de or- 
din confidenţial cu toți cei care, la ceas de cumpănă şi 
vulnerabilitate acută, le solicită sprijin şi alinare sufle- 
tească!. Deoarece în calitatea lor de părinți sufleteşti, ei 


1 Detalii despre sensibilitate, politețe şi respect ca ingrediente ale 
„codului etic” cerut în astfel de situaţii sunt prezentate pe larg în stu- 
diul Integrity of Ministry: a document of principles and standards for 
catholic clergy in Australia, iunie 1999. 

sunt mijlocitorii prin intermediul cărora se manifestă iu- 
birea lui Dumnezeu şi harul Lui, relaţiile lor cu credin- 
cioșii trebuie să fie pline de dragoste, sensibilitate și grijă 
faţă de interesele şi binele acestora. În unele situații, e 
nevoie ca preocuparea față de propria persoană sau do- 
rința de a fi noi înşine înţeleși să fie lăsate deoparte de 
dragul unei iubiri mult mai mari, iubirea de semeni. 

Credincioşii se smeresc de bunăvoie atunci când vin la 
spovedanie, dezvăluindu-și cu încredere slăbiciunile şi 
înfrângerile, nutrind speranța de a fi întâmpinați cu multă 
compasiune, de a fi iertați de Dumnezeu şi tămăduiți su- 
fletește. Preotul are îndatorirea şi privilegiul de a-i încon- 
jura cu dragoste smerită pe credincioşii care vin la el în 
astfel de momente vulnerabile şi potenţial regeneratoare. 
In acest fel, el va oferi o mărturie vibrantă de solidaritate 
umană în duhul nemărginitei milostiviri dumnezeieşti fa- 
ță de întreaga creație. Implorând milă și iertare pentru pă- 
catele celor ce se căiesc sincer, ca şi cum ar fi vorba de 
sine însuşi, preotul se cuvine să nu uite niciodată că ei 
Sunt cei pentru care a murit Hristos şi să conştientizeze 
faptul că şi el e la fel de păcătos şi neputincios şi capabil 
de a săvârşi răul ca şi cei ce îngenunchează în fața lui 
Dumnezeu în prezența lui. În adâncul sufletului, să înge- 
nuncheze și el la picioarele crucii lui Hristos Domnul. 
Este multă bucurie în ceruri atunci când un păcătos se că- 
ieşte, şi părintele duhovnicesc este printre primii care 
Simt această bucurie aici, pe pământ. 


(îx) Respectarea limitelor personale 


Încredințându-li-se mărturisirile credincioșilor, preoților 
li se cere să fie deosebit de atenți nu cumva să rănească sau 

să ofenseze pe cineva. Sunt absolut inacceptabile încălcări- 
le deliberate ale granițelor de confidențialitate, orice formă 
de abuz, umilire, nedreptăţire a credincioşilor sau manipu- 
lare a mărturisirilor acestora, indiferent de potenţialele pre- 
Siuni sau provocări venite din diferite surse, fie ele oficiale 
sau nu. Preoților li se cer înalte standarde morale: o con- 
duită ireproşabilă, discreţie absolută și corectitudine. 

Legăturile intime dintre preoți şi enoriașe subminează 
grav relaţiile pastorale și încrederea pe care o au credin- 
cioşii în preotul lor. Răul provocat de astfel de legături 
este enorm, iar consecinţele lui, absolut devastatoare. 

Aceasta nu înseamnă că se interzice orice atingere fi- - 
zică între păstor şi păstoriţii săi, dar totul se cuvine să fie 
făcut cu mult discernământ. În anumite circumstanțe, 
atingerile fizice fără conotaţii intime pot fi deosebit de 
oportune din punct de vedere terapeutic. Din cele două- 
zeci și cinci de vindecări minunate efectuate de Hristos şi 
relatate în Sfintele Evanghelii, paisprezece au avut loc ca 
urmare a atingerii bolnavilor de către lisus, iar alte patru 
au presupus contacte cu persoana fizică a Domnului. În 
multe dintre icoanele ortodoxe, Hristos este înfățișat atin- 
gând cu dragoste obrazul Sfintei Sale Maici. Atingerile 
înlesnesc comunicarea, exprimă compasiune, transmit iu- 
bire, oferă alinare, risipesc anxietatea, diminuează aliena- 
rea şi dau forță lăuntrică. 

Preoții trebuie să țină seama de faptul că oamenii au 
percepții diferite în legătură cu semnificațiile atingerilor 
fizice. În general, spre deosebire de culturile latino-ame- 
ricane, africane, sud-europene și mediteraneene, culturile 
apusene sunt mai înclinate spre interpretări cu nuanţe in- 
time ale atingerilor fizice. În plus, „experiențele legate de 
atingerile fizice ale fiecăruia dintre noi vor afecta felul în 

care percepem orice atingere”, afirmă Mic Hunter şi Jim 
Struve în studiul lor intitulat Dimensiunea etică a atinge- 
rii în psihoterapie!. Atingerile au efecte pozitive mai ales 
atunci când se desfășoară în cadrul unor relații cărora li 
s-au stabilit clar limitele; preoții nu sunt obligaţi să-i atin- 
gă pe credincioși, oricât de descurajaţi ar fi aceştia. De 
altfel, atingerile pot fi ambigue pentru cei vulnerabili; ele 
pot constitui o sursă de confuzie sau chiar amenințare, 
hărțuire ori abuz de autoritate pastorală. În orice situație 
să avem în vedere, mai presus de orice, întrajutorarea 
aproapelui și bunăstarea lui duhovnicească. 


(x) Dinamica relaţiilor dintre sexe în Biserică 


Deşi umanitatea a ajuns la un stadiu avansat de apre- 
ciere şi recunoaştere a multor aspecte legate de proble 
matica relaţiilor dintre sexe și de inegalitatea de forţ 
dintre ele, se impune o confruntare onestă și curajoasă a 
realității în vederea stabilirii unui echilibru trainic în 
acest domeniu existenţial. Prejudecăţile privind relaţiile 
dintre sexe sunt evidente la fiecare palier al vieții noastre, 
îndeosebi la nivelul grupurilor, organizaţiilor sau comu- 
nităților sociale. Femeile sunt expuse unor forme de 
abuzuri și violențe care apar în tot locul şi la tot pasul — 
la serviciu, acasă, pe stradă, în Biserică sau chiar în adân- 
cul conștiinței noastre. Cazurile date publicităţii nu sunt 
excepții; ele sunt vârful aisbergului. În mod cert, abuzuri- 
le de autoritate spirituală şi violențele sunt produsul unei 


' Mic Hunter şi Jim Struve, The Ehical Use of Touch in Psychothe- 
rapy, Sage Publishing House, Thousand Oaks, California, 1998. Vezi, de 
asemenea, Beside Stili Waters, ed. de J. Stephen Muse, Smyth and Helwys 
Publishing House, Macon, Califomia, 2000, pp. 1-36 şi 109-127. 

atitudini tipic masculine, conform căreia bărbații domină 
şi femeile se supun. 

Există voci care susțin că persecuțiile asupra femeilor, 
în special cele ce au loc în cadrul Bisericii, sunt rezultatul 
faptului că structurile bisericeşti tradiționale sunt ierarhi- 
ce și „patriarhale”. După părerea mea, dacă termenul „pa- 
triarhal”, aşa cum este el folosit de teoreticienii feminis- 
mului contemporan, implică exploatarea sexuală şi eco- 
nomică sistematică a femeii impusă prin subordonarea €i 
abuzivă şi despotică, înrudită cu asuprirea negrilor, a să- 
racilor, a homosexualilor și lesbienelor, precum şi a altor 
grupuri minoritare marginalizate, atunci Biserica Ortodo- 
xă nu este nici pe departe o Biserică patriarhală”. 

De fapt, Biserica Ortodoxă este atât patriarhală cât şi 
matriarhală. Îndeobşte cunoscută drept „sfântă maică”; 
„trup al lui Hristos” şi „mireasă a lui Hristos”, ea ÎI prea- 
măreşte pe Domnul lisus Hristos, dar şi pe Preasfânta 
Născătoare de Dumnezeu, a cărei icoană e aşezată la loc 
de cinste, în partea stângă a iconostasului, ca și în absida 
centrală de deasupra sfintei mese a altarului, şi este pre- 
zentă în toate rugăciunile ortodoxe. Un mare număr de 
biserici sunt închinate Maicii Domnului și cuvioaselor fe- 
mei, mucenițe cinstite pentru sfințenia, eroismul, jertfel- 
nicia şi nebiruita lor forță spirituală. De-a lungul istoriei 
creştinismului, bisericile ortodoxe din întreaga lume 
le-au lăudat pe aceste sfinte femei, le-au recunoscut con- 
tribuția la consolidarea credinţei și s-au închinat lor cu 
dragoste şi evlavie!. 


"A se vedea amplul studiu intitulat Orthodox Women Speak: 
Discerning the Signs of the Times, editat de K. Karidoyanes Fitzge- 
rald, World Council of Churches şi Holy Cross Orthodox Press, 
1999. O abordare profundă şi pozitivă a dimensiunilor abuzurilor co- 

În teologia ortodoxă, Dumnezeu nu e un părinte ame- 
nințător şi despotic care îi forțează pe copiii Lui să facă 
ce vrea EI, obligându-i să-L asculte și să-L iubească îm- 
potriva voinţei lor. Noi nu mărturisim o divinitate „mas- 
culină”, ci pe Dumnezeul cel treimic — pe Tatăl (care în- 
seamnă, literal, „sursa”), pe Fiul, care este Hristos, și pe 
Sfântul Duh, care pretutindeni este şi pe toate le împli- 
neşte. Teologia ortodoxă a subliniat mereu dragostea de 
oameni a lui Dumnezeu și marea Lui milostivire. Calea 
Spirituală ortodoxă presupune o conlucrare între minte și 
inimă, curățirea de patimi, cultivarea virtuților şi dobân- 
direa Duhului Sfânt. 

Aceasta e partea teoretică a teologiei. Practica, însă, 
diferă de teorie. Să nu confundăm teologia ortodoxă cu 
reprezentanții ei, cu cei ce constituie structurile instituţio- 
nale ale Bisericii. Deşi am respins categoric acuzaţia po- 
trivit căreia Biserica Ortodoxă e o instituţie cu precădere 
„masculină” sau „patriarhală”, bineînţeles în sensul nega- 
tiv al acestor termeni, şi prin urmare, despotică, trebuie, 
totuşi, să recunosc existența multor cazuri de abuz autori- 
tar al puterii ecleziale care s-au manifestat de-a lungul 
anilor şi se manifestă încă şi în zilele noastre. Pe deasu- 
pra, într-un mod cu totul inacceptabil pentru timpurile în 
care trăim, posibilitatea ca femeile să deţină poziţii de 
conducere în cadrul structurilor bisericeşti e teribil de li- 
mitată. În bisericile din America de Nord, femeile pot fi 
alese şi realese de câteva ori preşedinte ale consiliilor pa- 


mise împotriva femeilor ne este oferită de K. Fischer în Women at 
the Well: Feminist Perspectives on Spiritual Direction, Paulist Press, 
New York, 1988; citiţi îndeosebi capitolul 7, „Women and Power”, 
şi capitolul 8, „Violence against Women: The Spiritual Dimension”, 
pp. 133-174. 

rohiale — aceasta fiind o formă de slujire eclezială. Dar în 
bisericile ortodoxe, în ce fel poate sluji o femeie care do- 
reşte să se implice în activitatea pastorală? În afară de 
opțiunea monahală, activități spitaliceşti sau de asistență 
socială şi activități legate de organizaţii de tineret, alter- 
nativele ei sunt aproape inexistente. Cât de vizibilă e pre- 
zenţa femeilor ortodoxe în poziţiile de conducere ecle- 
ziastică? Se pune întrebarea, în ce măsură reflectă această 
situație de dezechilibru subaprecierea femeii sau dispre- 
țuirea dreptului ei de a fi egală cu bărbatul în faţa lui 
Hristos, în Biserica Lui, care este Trupul Lui? Mai mult 
decât atât, în ce măsură contribuie aceasta la victimizarea 
sexuală a unora dintre femei de către unii dintre pastori? 
lată câteva întrebări care cer o atenţie critică deosebită. 


(xi) Curăţirea de patimi 


La temelia abuzurilor de autoritate spirituală și de ex- 
ploatare a celor din jur se află lipsa confruntării preotului 
cu propria sa păcătoşenie, cu „umbrele” sale, cu „porțiu- 
nile întunecate” ale cugetului şi sufletului său. Există pre- 
oți care refuză să-şi recunoască propriile păcate şi să se 
curățească de ele; refuzând să se confrunte cu păcatele 
lor şi cu posibilele motivații ale acestora, izvorâte din zo- 
na subconștientului, ei se complac nu numai în a-şi negli- 
ja păcatele, ci şi în a-L ignora pe Cel pe care pretind că-L 
slujesc. În acest fel, devin nişte conducători religioşi fă- 
țarnici ce fac parte din încrengătura celor pe care Domnul 
şi Mântuitorul nostru i-a avertizat că vor lua osândă ma- 
re, „mai multă osândă” (Matei 23, Luca 11) decât păcăto- 
şii de rând. Pentru a-şi păstra intactă imaginea falsă a 
perfecțiunii lor, ei îi jertfesc pe ceilalți. 

Sexualitatea, religia, afacerile şi politica sunt cele patru 
zone ale vieţii sociale și personale în care se desfăşoară ce- 
le mai intense trăiri ale făpturii umane. Pentru a ne contro- 
la agresivitatea impulsurilor sexuale şi a o sublima, canali- 
Zând-o în mod creator, e necesar să conștientizăm aceste 
impulsuri, să le recunoaștem şi să le monitorizăm cum se 
cuvine. O practică monahală străveche menită să ajute în 
acest sens este mărturisirea zilnică a gândurilor (logismoi) 
în faţa părintelui duhovnicesc. În aceeași ordine de idei, 
noi, toți ceilalți creştini, se cuvine să ne asumăm răspunde- 
rea nu numai pentru faptele noastre, ci şi pentru gândurile 
noastre, pentru că ele sunt seminţele acţiunilor pe care le 
întreprindem. Bineînţeles, în ultimă instanță, vom da sea- 
ma de păcatele noastre în fața lui Dumnezeu, a Preasfintei 
Sale Maici, a sfinților şi îngerilor — dar, mai întâi, să dăm 
seama de ele în fața duhovnicului nostru, a episcopului, a 
credincioşilor, a societății în ansamblul ei, şi chiar în fața 
întregii creații. 

Suntem chemaţi să ne împărtăşim unii altora izvorul 
dătător de viaţă al luminii care este Hristos, nu pe cel al ră- 
nilor întunecate pe care le ascundem de noi înşine. Atât 
timp cât Hristos e legătura noastră de unire, preotul, nici 
gol dacă va fi, nu se va ruşina (cf. Facerea 2, 25); dar dacă 
el îşi va ascunde slăbiciunile pentru a părea înveşmântat în 
virtute, va veni ziua în care va auzi glasul lui Dumnezeu şi 
nu se va mai putea ascunde de EI (Facerea 3, 9-10). 

E cu neputinţă să ne tăinuim slăbiciunile şi păcatele 
pentru că ele se vădesc şi se amplifică în relațiile noastre 
cu cei din jur. Sfântul loan Gură de Aur a subliniat acest 
adevăr în scrierile sale cu mult timp în urmă: 

„Nu e nici lesne, nici probabil pentru preoți să-şi as- 
cundă păcatele lor, căci şi cel mai neînsemnat dintre ele 
va ieşi de îndată la iveală. Preotul este ca şi atletul, atât 

timp cât stă acasă și nu intră în legătură cu nimeni, mu E 
observat, dar imediat ce ia parte la o întrecere, intră în 
atenţia tuturor”, 


Sfântul Isaac Sirul, un observator atent al psihologiei 
umane și un ales tămăduitor al sufletului omenesc care â 
trăit în secolul al VII-lea spunea că, pentru a parcurge 
diumul spre vindecare duhovnicească, e nevoie să fim 
pregătiți să înfruntăm miasmele realității noastre spiritua- 
le, al cărei miros este identic cu mirosul lui Lazăr cel în- 
viat la patru zile după moarte. Cu alte cuvinte, pentru a 
ajunge să fim bineplăcuți Domnului (Efeseni 5, 10) tre- 
buie să fim în stare să îndurăm durerea și moartea provo- 
cate de smerenie. Numai atunci când vom avea curajul ŞI 
fermitatea de a ne confrunta cu realitățile neplăcute şi cu 
adevărurile triste ale vieţii noastre — fie că e vorba despre 
anii bântuiți de spaime ai copilăriei, o adolescenţă stri- 
vită, o căsătorie nereușită, acte de corupție săvârşite la 
serviciu sau în societate, frica de moarte, diferite slăbiciuni 
sau fărădelegi — vom putea birui numeroasele forme de că- 
dere, deprimare sau nelinişte care ne ameninţă la tot pasul. 
Dacă ne vom feri de confruntarea cu întunericul lăuntric, 
vom rămâne pentru totdeauna sub stăpânirea lui. ci 

lată motivul pentru care s-au străduit Sfinţii Părinţi să 
descrie cu lux de amănunte felul în care trebuie să ne lup- 
tăm împotriva ispitelor, dacă dorim să dobândim purifi- 


1 Despre preoție PG 48;650. Arhiepiscopul Mihail al Americii, mu- 
tat la Domnul, a scris în Ib. gr. o carte în 1930, intitulată Preotul, Astir 
Publications, Grecia, 1971, în care zugrăvea „primejdiile slujirii preo- 
țeşti”, subliniind cu osebire faptul că felul în care se comportă preoții 
„poate să scandalizeze întreaga comunitate în care trăiesc şi Slujesc sau 
poate să producă efecte cu adevărat binefăcătoare”, p. 20. Vezi, de ase- 
menea, vol. colectiv Părintele duhovnicesc şi lucrarea sa, Apostoliki 
Diakonia, 1959, în special articolele scrise de pr. A. Nissiotis. 

carea lăuntrică, curățirea de patimile sufleteşti. În timp ce 
misiunea lui Hristos Domnul a fost aceea de a birui întu- 
nericul şi păcatele tuturor oamenilor, misiunea noastră e 
aceea de a dezrădăcina răul din ogorul propriu și de a lă- 
sa generațiilor viitoare o lume mai bună. Însemnătatea şi 
obiectivul relaţiei dintre povăţuitorul duhovnicesc şi în- 
văţăcel vizează curățirea păcatelor din inimile amândoru- 
ra, fie chiar şi într-o măsură mai mică decât ar fi de dorit, 
pentru a contribui astfel la transformarea în bine a lumii. 
Să-l mulțumim lui Dumnezeu pentru că taina bunătăţii şi 
a sfinţeniei, în care se află lumina şi speranţa întregii lumi, 
este infinit mai puternică decât realitatea răului şi a întu- 
nericului păcatului. 


(xii) Preotul nevrednic 


O relație intimă nepermisă între un preot şi o credin- 
cioasă poate să fie un incident regretabil sau o serie de 
incidente care alcătuiesc o legătură de durată. Atunci 
când păcatul se repetă, conştiinţa celor ce păcătuiesc se 
estompează; în loc să se pocăiască sincer și smerit, în loc 
să-şi schimbe purtările şi să rupă zapisul nelegiuirii, pă- 
cătoşii au inimile învârtoşate, îi nedreptățesc şi îi asu- 
presc pe ceilalți oameni, abuzând în continuare de ei pâ- 
nă când sunt opriţi cu forța. Cauzele psihologice ale unui 
astfel de comportament nefericit pot fi dintre cele mai di- 
verse: victimizarea propriei persoane de către cineva, o 
boală psihică, obsesia unei copilării chinuite de abandon, 
un adânc complex de inferioritate, incapacitatea sau refu- 
zul de a se confrunta cu propriile conflicte interioare etc.! 


! Cititorilor interesați de acest subiect le recomandăm o carte deose- 
bit de utilă, scrisă de Anne Stirling Hastings, intitulată 7reating Sexual 

De cele mai multe ori, orbiţi de narcisism, acești oameni 


nu sunt în stare să perceapă durerea pe care-o provoacă 


celorlalți. Comportamentul lor abuziv şi despotic a fost 


denunțat de profeţii Vechiului Testament: 


„Pentru că fiecare dintre ei, de la mic până la mare, 
este robit de lăcomie şi, de la preot până la profetul minci- 
nos, toți săvârşesc lucrările minciunii, făcându-se că vin- 
decă rănile poporului meu și zicând: «Pace! Pace!» Dar 
unde este pacea? Se ruşinează ei, oare, când fac urâciuni? 
Nu, nu se rușinează deloc, nici necinstea nu şi-au cunos- 
cut-o. De aceea vor cădea printre cei căzuţi, iar la vremea 
cercetării lor vor pieri, zice Domnul” (leremia 6, 13-15). 


Narcisiştii inveteraţi văd în ceilalți o pradă din care se 
pot înfrupta. Marele prooroc lezechiel descria acest feno- 
men cu o extraordinară acuratețe: 


„Fiul omului, profețeşte împotriva păstorilor lui Israel, 
profeţeşte şi spune-le păstorilor: «Așa grăieşte Domnul 
Dumnezeu: Vai de păstorii lui Israel, care s-au păstorit 
pe ei înşişi! Oare nu oile sunt acelea pe care păstorii tre- 
buie să le pască? Iată, voi mâncaţi laptele şi vă îm- 
brăcați cu lâna şi înjunghiați oile cele grase, dar oile 
Mele nu le paşteți. Pe cele slabe nu le-aţi întărit, pe cele 
bolnave nu le-aţi vindecat, pe cea rănită n-aţi legat-o-n 
feşe, pe cea rătăcită n-aţi întors-o şi pe cea pierdută n-aţi 
căutat-o, ci le-aţi stăpânit cu asprime și cruzime»” 
(lezechiel 34, 2-4). 


Asemenea povăţuitori duhovniceşti sunt cu adevărat 
„călăuze oarbe” (Matei 23, 16-26). Dacă n-ar fi, şi-ar re- 


Shame — A New Map for Overcoming Dysfunction, Abuse and Addiction, 
Jason Aronson Inc., Northvale, New Jersey, 1998. Perspectiva autoarei 
privind acest important şi complex subiect este în întregime conformă cu 

cunoaște limitele și slăbiciunile şi s-ar adresa unui medic 
profesionist, adică unui psihoterapeut, pentru a-și rezolva 
problemele comportamentale. Ei, însă, continuă să-i do- 
mine pe ceilalți şi să le dirijeze viața, voind să se bucure 
de autoritate fără să aibă nicio responsabilitate — o autori- 
tate care se autodistruge prin excesele ei. Mândria şi aro- 
ganţa acestor falşi povățuitori devin evidente atunci când 
ei se află în poziții de conducere. 

Când un preot face abuz de autoritatea sa şi de statutul 
său privilegiat, lezându-i sau exploatându-i pe cei ce i-au 
fost daţi în grijă, el încetează de a mai fi un „părinte”, 
sensul de „sursă” autentică a iubirii şi a vieții, şi devine 
0 „sursă” de stricăciune şi moarte care abuzează de fiii şi 
fiicele sale duhovniceşti, revărsând suferință şi durere în 
jurul său. Un asemenea individ trebuie înfruntat și împie- 
dicat să păstorească. Sfântul Marcu Ascetul era de părere 
că e nevoie de constrângeri şi amenințări, ba chiar de 
consiliere colectivă, pentru a pune capăt răului pe care-l 
pot face astfel de păstori nevrednici: 

„Celui învârtoşat la inimă nu-i va folosi cuvântul 
rostit cu blândețe, pentru că, dacă nu va fi supus fricii, 
unul ca acesta nu va primi durerile pocăinței” 

Indiferent de forma de terapie pe care o va urma preo- 
tul nevrednic căzut în păcat — și-l povățuim să caute cel 
mai iscusit psihoterapeut şi cel mai eficient tratament spi- 
ritual — în cele din urmă, va trebui să-l ceară Domnului 
să-l vindece, pentru că Dumnezeu nu doreşte pedeapsa 
celui căzut, ci pocăința și tămăduirea lui. Apoi, după 


' Sensul literal al cuvântului „părinte” este „sursă”. 
2 Sf. Marcu Ascetul, Despre legea duhovnicească, cap. 148, în 
Filocalia, vol. 1, p. 284. 

ce-și va înţelege limitele şi greşelile, va descoperi „harul 
dumnezeiesc, care-i vindecă pe cei slabi şi împlineşte 
toată lipsa”!. 

Felul în care reacționează Biserica în situații de abu- 
zuri fizice sau sufletești comise de unii preoți asupra cre- 
dincioşilor, deschiderea şi receptivitatea ei față de preoții 
care au greşit şi față de familiile lor reflectă gradul ei de 
competenţă în rezolvarea unor astfel de probleme şi im- 
portanța pe care o acordă slujirii pastorale, în general. 
Dacă nu e în stare să le poarte de grijă slujitorilor ei, Bi- 
serica nu mai e Biserică. Dacă nu va face toate eforturile 
pentru a-i îndrepta pe păstorii care-au păcătuit, ea îşi va 
trăda ființa şi chemarea. Dacă nu va reuşi să acționeze cu 
succes asupra vieţii celor cărora li s-au încredințat atâtea 
alte vieţi, ea nu va reuşi să slujească autentic, în duh şi în 
adevăr, comunitatea credincioşilor ei. 


(iii) Soarta victimelor conduitei improprii a 
preoților 


În ceea ce-i priveşte pe cei ce suferă de pe urma unei 
comportări iresponsabile a preotului lor sau a părintelui lor 
duhovnicesc, e necesar ca Biserica să-i ajute pe diferite căi 
terapeutice să depăşească stadiile prin care trec — șoc, ne- 
gare, „negociere”, mânie, acceptare — înlesnindu-le vinde- 
carea deplină. , 

mod obişnuit, victimele abuzurilor comise de unii 
preoți devin țapi ispășitori în ochii celorlalți credincioşi, 


' Extras din slujba de hirotonire a preoților. Cf. S. Muse şi E. 
Chase, „Healing the Wounted Healers: «Soul» Food for Clergy”, în 
„Journal of Psychology and Christianity, 12, 2, 1993, pp. 141-150. 
Vezi, de asemenea, N. Şi T. Ormerod, When Ministers Sin: Sexual 
Abuse in the Churches, Millennium Books, Sydney, 1995. 

care nu-l cred capabil de asemenea fapte pe povăţuitorul 
lor duhovnicesc — mai ales dacă acesta, fie el monah, mo- 
nahie, preot sau episcop, e o persoană deosebit de respec- 
tată. „A păţit ce merita să pățească!” sau „A găsit ce-a 
căutat!”, iată reacția majorităţii credincioşilor față de vic- 
timele unui abuz! Nimeni nu-i sprijină, nimeni nu-i crede 
pe cuvânt, nimeni nu e de partea lor; toți îi disprețuiesc 
şi-i umilesc atunci când au curajul să spună adevărul de- 
spre ceea ce li s-a întâmplat. Nu află blândeţe şi alinare, 
protecţia şi înțelegerea de care au nevoie nici măcar în 
comunitatea Bisericii, care ar trebui să fie o mamă puter- 
nică şi ocrotitoare, refugiul şi apărătoarea tuturor celor 
care-i cer ajutorul. De aceea, multe dintre victime preferă 
să tacă şi să ascundă adevărul, izolându-se şi îndurând 
suferinţe grele şi nespus de apăsătoare în singurătate. 

Câteodată, lucrurile se complică nedorit de mult pen- 
tru că unele dintre victime, în loc să realizeze că s-a co- 
mis un abuz asupra lor, ajung să se autoînvinovăţească şi 
să considere că au „cooperat” cu cei ce au profitat de 
ei/ele. Distanţa dintre cei aflați în poziţii de autoritate și 
cei subordonați lor e foarte mare; ea constituie baza dis- 
tincţiei dintre cazurile de abuz sau samavolnicie și cele 
de acord reciproc între egali. Atunci când cineva nu po- 
sedă independența și libertatea psihologică de a spune 
„da” sau „nu”, nu se consideră că şi-a dat consimțămân- 
tul deplin la comiterea unui act de abuz, chiar dacă nu a 
opus nicio rezistenţă. 

Unul dintre cele mai dureroase aspecte ale abuzurilor 
sexuale este faptul că sunt adeseori trecute sub tăcere, ig- 
norate sau tolerate în mod pasiv: „Nu spune nimănui ce ţi 
s-a întâmplat!” şi „N-o/nu-l întreba ce a păţit!” par să fie 
regulile nescrise după care se conduc oamenii atunci 
când sunt confruntaţi cu ceea ce pătimesc victimele unor 

astfel de abuzuri. Din nefericire, tăcerea păstrată de aceş- 
tia de-a lungul anilor şi evitarea dezvăluirii adevărului au 
dus la o percepție falsă, dar foarte răspândită: „Asemenea 
lucruri nu se întâmplă în Biserică!” Pentru a rupe tăcerea 
şi a mărturisi răul comis e nevoie atât de curaj şi credință, 
cât şi de o mânie constructivă, îndreptată cu justețe împo- 
triva celor care au nesocotit poruncile lui Hristos. 

Biserica trebuie să audă ce au de spus victimele abu- 
zurilor fizice şi sufleteşti, oferindu-le prilejul de a-şi po- 
vesti durerea şi ascultându-i cu încredere. Ea trebuie să 
fie alături de ei şi să-i însoțească pe calea suferințelor lor, 
aşa cum face Hristos Domnul. 

Deseori, victimele sunt greşit sfătuite să „ierte şi să 
uite” — dar cinstit este ca iertarea să aibă loc numai după 
ce s-a făcut dreptate. Se spune că cei slabi nu-i pot ierta 
pe cei puternici. Răstignit pe cruce, lisus nu-i iartă El pe 
chinuitorii Lui, ci Îi cere Tatălui ceresc să-i ierte. lertarea 
celor ce sunt mai puternici decât tine devine o opțiune 
acceptabilă doar atunci când aceştia renunță la puterea 
lor, făcând loc dreptății, abandonându-şi poziţiile de au- 
toritate ca o recunoaştere a realității samavolniciei comi- 
se și asumându-și responsabilitatea pentru faptele comi- 
se. Astfel de acte de pocăință le întăresc pe victime și le 
dau forța de a ierta. Prin urmare, mărturisirea răului făcut 
şi penitența celor care au provocat suferințe printr-un 
comportament inacceptabil trebuie să preceadă iertarea 
lor de către victimele lor și reconcilierea dintre ei. 


(iv) Obligaţiile Bisericii: intervenţie şi prevenire 


Responsabilitatea morală a preoţilor și a liderilor spi- 
rituali nu este mai prejos decât responsabilitatea celorlalți 
lideri ai societății, îndeosebi pentru că preoţia nu e o pro- 

fesie ca oricare alta, ci o vocație. Cele mai multe profesii, 
cum ar fi medicina, educaţia, dreptul, asistența socială, 
psihologia, au coduri deontologice stricte, etici profesio- 
nale care le definesc clar îndatoririle şi care delimitează 
conduita reprezentanţilor lor. Este de dorit ca şi Biserica 
să stabilească şi să articuleze, în termeni clari şi specifici 
ei, obligaţiile şi limitele slujitorilor care o reprezintă — fie 
ei preoţi sau funcționari. De pildă, ar trebui afirmat lim- 
pede că orice legătură intimă dintre reprezentanţii Biseri- 
cii şi credincioşi este imorală şi inadmisibilă. 

Fireşte, avem în vedere şi posibilitatea ca un preot să 
fie acuzat pe nedrept, caz în care Biserica va avea grijă 
să-i fie restabilită credibilitatea; de aceea, se recomandă 
ca orice învinuire să fie temeinic cercetată înainte de a fi 
luată în serios. Dar dacă totuşi i se dovedeşte vinovăția, 
cea mai adecvată măsură este îndepărtarea lui de la sluji- 
rea celor sfinte, iar în privinţa victimelor trebuie acţionat 
cu promptitudine, oferindu-li-se asistență terapeutică şi 
sprijin duhovnicesc. De terapie trebuie să beneficieze 
neapărat şi preotul care s-a făcut vinovat de încălcarea 
poruncilor, pentru că răul distruge atât pe cel care-l sufe- 
ră, cât şi pe cel care-l comite, răsfrângându-se deopotrivă 
asupra lui şi a familiei lui — căreia îi tulbură grav echili- 
brul şi liniştea sufletească. 

Pentru prevenirea unor astfel de întâmplări nefericite 
provocate de un abuz atât de ruşinos al autorității duhov- 
niceşti, oferim următoarele norme de conduită care se cer 
respectate de preoți și de lideri spirituali: 

— să aibă în permanență un părinte duhovnicesc şi o 
relaţie foarte apropiată cu el; ' 

— să acorde o atenție deosebită dinamicii psiho-spiri- 
tuale care caracterizează legăturile sufleteşti dintre preot 

şi credincioși sau dintre povățuitor duhovnicesc şi disci- 
poli şi să fie receptivi la nuanțele acestor legături şi la fe- 
lul cum evoluează ele; 

— să se ferească de situațiile în care pot deveni vulne- 
rabili din punct de vedere intim; 

— să înțeleagă dimensiunile spirituale ale vocației lor 
şi identitatea lor afectivă; 

— să se preocupe de lărgirea orizontului spiritual al ce- 
lor ce le-au fost încredințați spre păstorire şi să realizeze 
că obiectivul slujirii lor pastorale nu e de a dirija viața 
acestora sau de a le domina în vreun fel voinţa, ci de a le 
oferi îndrumare duhovnicească, cooperare şi ajutor pen- 
tru a-şi consolida hotărârea de a proceda corect şi cinstit 
în orice împrejurare; 

— să se obișnuiască să-și analizeze în mod constant 
trăirile şi sentimentele, exprimându-și-le cu sinceritate; 

— să respecte demnitatea și valoarea sacră a fiecărei 
persoane; 

— să nu caute să fie iubiţi şi veneraţi de cei pe care au 
chemarea de a-i sluji şi conduce pe calea libertăţii în 
Hristos lisus Domnul; 

— să se considere egali cu toţi credincioşii, pentru că 
nu sunt nici mai presus, nici mai prejos decât ei; 

— să aibă grijă de sănătatea lor trupească şi sufletească 
şi să evite oboseala excesivă pentru a nu-şi depăşi nivelul 
de suportabilitate fizică şi psihică; 

— să mențină relații intime apropiate cu partenera lor 
de viață (în cazul preoților căsătoriţi) sau relații afective 

judicioase cu părintele lor duhovnicesc (în cazul preoților 
celibatari sau al monahilor); 

— să cunoască absolut toate consecințele unei conduite 
personale incorecte, improprii preoţilor — atât pe cele le- 

gale, familiale şi financiare, cât şi pe cele ecleziale şi 
psiho-spirituale; 

— să aibă suficiente cunoştinţe de psihologie, sociolo- 
gie şi antropologie care să le permită să-i înțeleagă pe oa- 
menii pe care-i ascultă; deşi fiecare dintre aceste ştiinţe 
sociale îşi are limitele ei, ele oferă multe informații utile 
slujitorilor altarului. 


(xv) Misiunea Bisericii 


„Dar voi sunteţi seminţie aleasă, preoție împărăteas- 
că, neam sfânt, popor agonisit de Dumnezeu ca să ves- 
tiți în lume bunătățile Celui ce v-a chemat din întuneric 
la lumina Sa cea minunată” (1 Petru 2, 9). 


Dumnezeu a hărăzit Bisericii un rol de conducere în 
educarea spirituală a societății și în transfigurarea ei. 
Pentru a exorciza răul din lume trebuie să ne confruntăm 
cu minciuna şi cu „tatăl minciunii”. Dacă vom fi în stare 
să detectăm minciuna, în primul rând în noi înşine, atunci 
spaţiul vindecării se va extinde, cu certitudine, cuprin- 
zându-i și pe cei din jurul nostru. 

Orice relație, fie ea familială, parohială sau monahală, 
comunitară, instituțională sau naţională, va avea deficien- 
țe serioase atât timp cât fiecare participant nu-şi va asu- 
ma o deplină responsabilitate pentru acţiunile sale şi pen- 
tru cele ale grupului din care face parte. Până când simțul 
răspunderii universale nu va fi împărtăşit de către toți oa- 
menii, răul se va perpetua permanent la nivel de colecti- 
vitate. Pe lângă suferințele îndurate de victimele acestei 
perpetuări, o altă consecinţă va fi împietrirea psiho-spiri- 
tuală generală a întregii societăţi atât pe plan emoțional, 
cât și pe plan spiritual. 

De multe secole, preoția — ca și profesiile medicale, 
juridice şi de asistență socială — insistă asupra importan- 
ței unei viziuni de ansamblu a îndatoririlor reprezentanți- 
lor ei şi a respectării unor norme etice adecvate slujirii 
lor. Cu toate că nu sunt eu în măsură să evaluez modul în 
care e organizată Biserica, am convingerea că este nece- 
Sar ca ea să-i informeze pe credincioşi în privința norme- 
lor de conduită ale slujitorilor ei. În timp ce mulți credin- 
cioși sunt implicaţi în diferite activități sociale pozitive 
prin intermediul agențiilor de servicii publice non-profit, 
se pare că Biserica urmează exemplul preotului sau al le- 
vitului, care, văzându-l pe cel rănit, „a trecut pe alături” 
(Luca 10, 31-32), şi a lăsat rolul „samarineanului milos- 
tiv” în sarcina instituțiilor extraecleziale, în loc să cola- 
boreze cu ele pentru prevenirea abuzurilor şi a oricăror 
forme de nedreptate, străduindu-se să-i aline, să-i întă- 
rească şi să-i vindece pe cei ce au pătimit într-un fel sau 
altul. Nu există spaţii neutre în univers. C.S. Lewis scria 
că „fiecare milimetru de spaţiu şi fiecare secundă din 
timp sunt revendicate de Dumnezeu şi contrarevendicate 
de satana”. Implicându-se în activități de asistenţă socia- 
lă, Biserica va putea să proclame cu mai multă cutezanţă 
că lumea aceasta este într-adevăr lumea lui Dumnezeu. 

Timpul ne e dat pentru ca cei păcătoşi să se căiască, 
iar sfinţii să se descopere. Toţi trebuie să ne confruntăm 
cu tendinţa sau. ispita de a ne folosi puterea nu pentru â 
face binele, ci răul. Şi noi, şi cei din jurul nostru, trebuie 
să ne luptăm atât împotriva răului din ceilalți, cât şi îm- 
potriva impulsurilor rele dinlăuntrul nostru. Acesta e în- 
țelesul războiului duhovnicesc, de a ne împotrivi ispitelor 
şi de a lupta să-L păstrăm pe Dumnezeu în inimile noas- 
tre, în Biserica noastră şi în lumea noastră. Să fim cuteză- 

tori şi consecvenţi în această luptă acerbă. Dacă nu ne 
vom lupta cu întreaga noastră ființă, înseamnă că vom 
contribui, fie chiar şi involuntar, la adâncirea suferințelor 
lumii și ale lui Dumnezeu. 

Fiul lui Dumnezeu întrupat „S-a smerit pe Sine, ascul- 
tător făcându-se până la moarte — și încă moarte de cru- 
ce” (Filipeni 2, 8), refuzând orice formă de demonstraţie 
de autoritate. Dumnezeu nu este poliţist. De ce persistă 
răul în lume, perpetuat „în numele lui Dumnezeu” chiar 
de unii dintre cei ce pretind că slujesc „după pilda Lui şi 
în locul Lui”!, deşi El se opune cu vehemență oricărui act 
de nedreptate? Orice răutate și orice injustiție sunt în- 
dreptate împotriva lui Dumnezeu, a creaţiei Sale și a Bi- 
sericii Sale; dar va sosi ziua când fiecare dintre noi va 
plăti pentru faptele comise, când fiecare dintre noi va fi 
judecat pentru abuzurile şi nedreptăţile pe care le-a făcut. 
Atunci va înceta orice strâmbătate. Nimeni și nimic nu va 
scăpa „din mâinile Dumnezeului Celui viu” (Evrei 10, 
31); totul va ieși la lumina atotputerniciei Sale. Până 
atunci, Hristos Domnul îi va însoţi pe cei slabi şi lipsiţi 
de apărare şi va merge alături de cei ce umblă „în mijlo- 
cul morţii” (Psalmul 22, 4). La fel va trebui să facă și 
Biserica. 

Din păcate, constatăm că Biserica nu e întotdeauna su- 
ficient de pregătită sau suficient de sensibilă în fața sufe- 
rinţelor şi crizelor prin care trec credincioşii. Uneori, 
această carență a sa devine evidentă și în cazul slujitorilor 
ei căzuți în păcat, pe care, în loc să-i îngrijească şi să-i vin- 
dece cu răbdare şi dragoste, îi izolează, înstrăinându-i de 


! CE. Sf. Ignatie din Antiohia, Scrisoare către magnezieni v-vi şi 
Scrisoare către smurneeni viii. 

ea. Există situații nefericite care te determină să te întrebi: 
oare structurile bisericeşti nu sunt capabile să aibă grijă de 
fiii şi fiicele lui Dumnezeu, ci doar să-i rănească? Să fie 
cumva vina firii umane căzute a celor ce au această misiu- 
ne, dar care nu-şi pot împlini vocaţia? Indiferent de motiv, 
e nevoie ca Biserica să învețe din nou să poarte de grijă tu- 
turor oamenilor, cu ochii aţintiți asupra Celui ce a spus: 
„lată, noi le fac pe toate” (Apocalipsa 21, 5). 

Asimilarea unor modalități noi de a se conduce şi de a 
creşte lăuntric constituie o parte integrantă a vieții du- 
hovniceşti a fiecărui creştin, cheia supravieţuirii întregii 
comunităţi a credincioşilor şi contextul în care se cuvine 
a fi înțelese toate aspectele legate de chestiunea autorită- 
ţii în Biserică. Aceasta este atmosfera în care trebuie să 
se desfăşoare viața noastră. Absorbind mireasma harului 
veacului viitor, învățând limbajul împărăției cereşti, să 
contemplăm chipul restaurat al lumii în care vom trăi în 
vecii cei nesfârşiţi — o lume pe care suntem chemaţi s-o 
făurim încă din timpul vieţii noastre pământeşti. 


IX 


Surse ale unei probleme dificile: 
abuzurile asupra copiilor 


„lar cine va sminti pe unul dintr-aceştia 
mici care cred în Mine, mai bine i-ar fi lui să i 
se atâme de gât o piatră de moară şi să fie 
afundat în adâncul mării” (Matei 18, 6). 


(i Introducere 


Deşi ar trebui să abordez acest subiect în calitate de 
teolog, am ales să scriu din punctul de vedere al unui pă- 
rinte. Am doi fii, Alexandru şi Iulian, şi aş dori să aduc în 
discuţie suprema noastră responsabilitate faţă de copiii 
noştri şi ai tuturor celorlalte familii din toate parohiile ță- 
rii, privind lucrurile din perspectiva copiilor. Calitatea 
mea de cleric mă determină să privesc lumea în mod di- 
ferit, adăugându-i o a treia dimensiune, dimensiunea ce- 
rească. În Biserică, termenul „copil” nu se limitează la 
vârsta biologică — ci are în vedere vulnerabilitatea unei 
persoane; privind sfera semantică a termenului din acest 
unghi, toţi suntem copii, pentru că toți suntem vulnera- 
bili. Copiii noştri ne aduc aproape un mare adevăr: toţi 
Suntem copiii lui Dumnezeu. 

Prin urmare, ori de câte ori vine un credincios la mine, 
mă voi gândi că este un copil neputincios şi vulnerabil, 
de care mi se cere să am grijă. Şi dumneavoastră să faceți 

la fel, chiar dacă, de obicei, vă înduioșează doar copiii 
mici. Nu-i respingeţi pe cei ce au comis un abuz oare- 
care, pentru că și ei sunt tot copiii lui Dumnezeu. 

Deseori, oamenii se întreabă: Cum ne poate ajuta Bi- 
serica? Care sunt responsabilitățile ei în această privință? 
Care este atitudinea Bisericii față de copii? Dar față de 
părinţi? Dar față de cei care comit abuzuri asupra copii- 
lor? Care este rolul Bisericii în sistemul de întrajutorare a 
părţilor implicate în acest proces atât de dificil? Având în 
vedere faptul că, deşi ne ocupăm îndeaproape de multi- 
plele consecinţe ale abuzurilor asupra copiilor, nu avem 
puterea de a le pune capăt — ce anume nu merge cum tre- 
buie în modul nostru de viaţă? Care este „teologia” abu- 
zului asupra copiilor — sau lipseşte cu desăvârşire o ase- 
menea teologie? Ce implică ea despre felul în care perce- 
pem autoritatea şi felul în care înțelegem ascultarea? Nu 
cumva le percepem într-un mod cu totul eronat? 

În ultimul timp, aspectele sociale ale problematicii 
abuzului asupra copiilor au fost analizate aproape exha- 
istiv. În societatea occidentală contemporană, unul din 
rei copii cade victimă abuzurilor fizice; 99% dintre cri- 
minali sunt de gen masculin și 70% dintre victime sunt 
de gen feminin. Fete şi băieți de toate vârstele suferă din 
cauza abuzurilor sexuale, iar în 75% dintre cazuri cel ce 
le comite este o persoană în care copiii au încredere (tatăl 
copilului, o rudă sau un prieten de familie) sau pe care-o 
cunosc. În 90% dintre situaţiile de agresiune fizică, cel ce 
comite abuzul face parte din familia copilului. Aceste 
statistici cunoscute de noi toți sunt estimări actuale. În 
pofida faptului că abuzurile comise asupra copiilor au 
atins proporții uriaşe, Biserica Ortodoxă păstrează tăce- 
rea asupra acestui subiect în cele mai multe dintre cazuri, 
în special atunci când agresorii sunt creştini practicanți. 

Abuzurile comise asupra copiilor se soldează cu nopți 
bântuite de coșmaruri, țipete de groază, lacrimi înăbușite, 
individualități reprimate şi frânte De câte ori aud despre 
asemenea situații, şi aud foarte des, mă gândesc imediat la 
băieţii mei, Alexandru şi lulian. Ideea că un copil poate su- 
feri o agresiune fizică sau psihică ne provoacă nu numai 
disconfort, ci şi mânie. Este de neînchipuit cât au de îndurat 
unii oameni! Dintre toate realitățile nefericite din lumea în 
Care trăim, abuzurile asupra copiilor sunt cele mai teribile. 

Într-un fel sau altul, fiecăruia dintre noi îi este furată 
demnitatea originală în contextul unui așa-zis „joc al pute- 
rii”, dar acest rapt se exercită mult mai adânc şi mai trau- 
matizant asupra copiilor noştri de la o vârstă foarte frage- 
dă. În mod frecvent, mass-media actuală, şcoala şi familia, 
îi încurajează pe copii să aibă o încredere exagerată în ei 
înşişi, până la stadiul de agresivitate. Desigur, trăim într-o 
lume în care lupta pentru supravieţuire este inevitabilă, în 
care e nevoie de o anumită cruzime pentru a ne feri de pri- 
mejdii. Numai că, în cazul abuzurilor asupra copiilor, de- 
parte de a se reduce la cele fizice, agresiunile au numeroa- 
se forme pe care le ignorăm, de obicei, sau, mai grav, de 
care ne putem face vinovaţi chiar noi înşine, uneori: umili- 
rea copiilor prin atitudini sau cuvinte sarcastice, recurgerea 
la invective verbale, comportări brutale, indiferența, abuzu- 
rile emoționale sunt şi ele tot abuzuri. De asemenea, să nu-i 
uităm pe copiii care sunt exploataţi pretutindeni în lume, fi- 
ind obligați să muncească sau să se prostitueze pentru a sa- 
tisface lăcomia sau plăcerile unor indivizi depravaţi. 

Modul abuziv în care înțelegem să ne exercităm pute- 
rea, autoritatea şi dreptul de proprietate sau stăpânire 

constituie un păcat fundamental care-şi are rădăcinile în 
suficienţă şi orgoliu. A face abuz atât de libertatea perso- 
nală, cât şi de cea a semenilor noștri, a nu respecta liber- 
tatea fiecărei făpturi create de Dumnezeu — iată un alt pă- 
cat major de care va trebui să dăm seama în faţa Lui. 
Aceste păcate ne determină să tratăm oamenii ca pe sim- 
ple obiecte. Abuzul asupra copiilor este un exemplu grăi- 
tor al unei atari conduite nefericite. Copiii au ajuns prin- 
cipalele victime ale stilului nostru de viaţă. 

Pe căi directe sau indirecte, pedagogia puterii şi a sim- 
ţului de proprietate promovează ideea că pedepsele cor- 
porale sunt benefice şi necesare în procesul instructi- 
vo-educativ şi că, prin ele, îi vom învăţa pe copii să-şi 
respecte părinții şi să-i asculte. Tolerarea violențelor co- 
mise asupra femeilor şi copiilor face parte dintr-o tradiţie 
profană străveche, care predomină în foarte multe zone 
geografice. Mai mult, această practică eronată este „legi- 
timată” prin citate extrase din textele scripturistice şi pa- 
tristice. Adepții ei recurg la tactici de intimidare a celor 
ce sunt dependenţi de ei pe plan spiritual. Doctrina neor- 
todoxă a „păcatului originar” constituie principala sursă 
de justificare a multor practici pedagogice care se carac- 
terizează prin cruzime şi represiune, apreciindu-se că e 
absolut necesar ca voința copiilor să fie „înfrântă” pentru 
a-i învăța cum „se cuvine” să se comporte. Orice mani- 
festare de protest sau îndârjire din partea copilului, rezul- 
tată din aplicarea unor astfel de practici „educaţionale”, e 
interpretată ca un indiciu al necesității de a se recurge la 
sancțiuni suplimentare!. Asemenea abuzuri deformează 
şi mutilează voința umană, consecințele fiind deosebit de 


1 În capitolul 1, am analizat pe larg relațiile corecte care trebuie 
stabilite între botez şi păcat. 

grave: copilul (sau copilul devenit adult) ajunge să fie 
sau complet indiferent sau teribil de irascibil şi agresiv. 
Semnificația doctrinei păcatului strămoșesc e greşit inter- 
pretată drept o dovadă a faptului că toți copiii „sunt răi 
din naștere”. Să ne gândim, spre pildă, la felul în care in- 
terpretăm de cele mai multe ori binecunoscutul verset 6 
din Psalmul 50; „Iată, întru fărădelegi m-am zămislit şi în 
păcate m-a născut maica mea”. În loc să se explice sensul 
corect al acestui verset, şi anume, că ne naştem într-o lu- 
me în care predomină păcatele și abuzurile de tot felul, se 
Susţine că este vorba despre mărturia certă şi incontesta- 
bilă a faptului că ne-am născut „răi și păcătoşi”. 

Abuzurile şi agresiunile nu-i privesc numai pe cei care 
le suferă în mod direct — ele se răsfrâng şi asupra noastră, 
a celorlalți oameni. Orice martor al unui act de violență 
devine el însuşi o victimă care se deprinde să ignore actele 
de violenţă, să fie întru totul nepăsător sau să se considere 
neputincios în fața lor. De multe ori, agresorii pretind „că-i 
fac un bine”; deși sunt complet surzi şi insensibili față de 
adevăratele nevoi ale celor pe care-i chinuiesc, oamenii cei 
mai violenți pretind cu cinism că ei „ştiu ce le este de fo- 
los” victimelor lor. 

În general, în viața de familie se presupune că părinții 
au drept de proprietate asupra copiilor lor: „Este copilul 
meu și fac ce vreau eu cu el; îl cresc cum îmi place mie” 
— bineînţeles, toate acestea „pentru binele” copilului, 
chipurile! Majoritatea copiilor, în loc să fie ajutaţi să se 
maturizeze și să-și stabilească anumite limite, suportă 
consecinţele nefaste ale violării personalității lor; ei sunt 
sunt rareori încurajați să-şi susțină opiniile sau să-şi ex- 
prime dezacordul în mod liber şi neinhibat — fiind con- 
strânși, de obicei, să consimtă la tot ce li se spune sau la 
tot ce li se sugerează să facă, adică să se supună adulților. 

„Pedagogia otrăvitoare”, așa cum a fost ea definită şi 
descrisă atât de sugestiv de Alice Miller!, ocupă un rol 
esenţial în tragedia abuzurilor comise asupra copiilor, de- 
oarece, prin promovarea dreptului de proprietate asupra 
copiilor, favorizează violența față de ei. Regula este ur- 
mătoarea: copiii sunt obligaţi să-și asculte părinții şi să-i 
respecte cu orice preţ, iar părinţii au convingerea că au 
drepturi absolute asupra copiilor lor din punct de vedere 
fizic, psihic și intelectual. Aceasta este o regulă falsă și 
eronată. Să ne amintim cuvintele lui Kahlil Gibran: 

„Copiii voştri nu sunt ai voștri (...). Străduiţi-vă să 
fiţi ca ei, dar nu căutaţi să-i determinaţi să simtă ca voi, 
căci viaţa merge înainte, nu înapoi”. 

Să nu profităm niciodată, în nicio împrejurare de vul- 
nerabilitatea copiilor! Relaţiile dintre părinţi şi copii sunt 
o reflectare a relaţiei dintre Dumnezeu şi oameni. Dum- 
nezeu nu ne constrânge niciodată; El nu ne impune un 
anumit cod de comportare — nici măcar atunci când ÎI 
respingem. Cu toate că este Creatorul lumii și Ziditorul 
nostru, El nu face niciodată abuz de autoritatea Lui. Ca şi 
adulții, copiii sunt chipul Dumnezeului nostru viu și iubi- 
tor — prin urmare, ei sunt peste măsură de prețioşi în 
ochii Săi: „a unora ca aceştia este împărăţia cerurilor” 
(Matei 19, 14; Marcu 10, 14). Copiii nu sunt posesiuni 
ale părinţilor, ei sunt posesorii împărăției cerești. 

În relaţia cu fiii şi fiicele lor duhovniceşti, clericii — 
fie ei episcopi, preoți, stareți sau povățuitori spirituali — 
se află în aceeaşi situaţie dificilă în care se găsesc părinții 
faţă de copii; când ai de-a face cu oameni vulnerabili, ră- 


1 For Your Own Good, Virago, 1987. A se vedea şi lucrarea ei cea 
mai recentă, intitulată Banished Knowledge, Virago, 1990. 

niți psihic, este foarte ușor să-ţi foloseşte. greşit autorita- 
tea — ceea ce va provoca răni şi mai adânci acelor suflete. 
Dacă dorim să ne schimbăm atitudinea şi să punem capăt 
abuzurilor asupra copiilor, trebuie să examinăm critic 
toate principiile normative educaţionale considerate 
oportune şi general valabile. 

Fie că suntem preoți sau părinţi, datoria noastră este 
să-i ascultăm pe copiii care au devenit victime ale violen- 
fei şi să-i ocrotim, ținând seama de calitatea lor de făpturi 
ale lui Dumnezeu. Pentru majoritatea oamenilor, singure- 
le metode de apărare în faţa teribilelor suferinţe provoca- 
te de abuzurile comise asupra copiilor sunt negarea, tăi- 
nuirea sau reprimarea adevărului. De multe ori, victimele, 
abuzurilor consideră că agresiunile au avut loc din cauza 
lor. Deoarece abuzul şi puternicul sentiment de ruşine 
care rezultă din el distrug încrederea victimei în sine în- 
suși şi în propria valoare, copiii care au suferit agresiuni 
se vor maturiza foarte greu, simțindu-se mereu dezorien- 
taţi, neajutorați şi ineficienți. 

Dragostea copiilor pentru părinții lor este cauza pentru 
care actele de cruzime ale acestora, conştiente sau incon- 
ştiente, rămân mult timp nedescoperite. Această depen- 
dență afectivă, ca şi faptul că orice copil își idolatrizeazi 
şi idealizează părinţii, le împiedică pe victimele abuzuri- 
lor comise de părinţii lor să recunoască, atunci când de- 
vin adulți, că au fost traumatizaţi în copilărie; ei minima- 
lizează impactul suferinței prin care au trecut; încercând 
să-şi protejeze părinții, de multe ori ei preiau povara cul- 
pei asupra lor. Sentimentul de vinovăție care decurge din 
această situaţie şi care este deseori inculcat chiar de agre- 
sori, îi derutează destul de tare pe copii. Preoții care se 
ocupă de victimele abuzurilor paterne sau materne au mi- 

siunea de a-i convinge pe copii că agresiunea comisă asu- 
pra lor nu îi privește numai pe ei, ci pe noi toți. În limba 
greacă, termenul folosit pentru spovedanie este exomolo- 
gesis, care semnifică atât deschiderea față de o altă per- 
soană, ceea ce constituie primul stadiu al procesului de 
vindecare, cât şi identificarea părintelui duhovnicesc cu 
cel ce se mărturiseşte. Solidaritatea preotului cu credin- 
ciosul şi încrederea reciprocă dintre ei — iată remediul 
care tămăduieşte cu adevărat orice rană sufletească. Ă 
Copiii care au suferit abuzuri se simt foarte singuri şi 
izolaţi în suferința şi nefericirea lor. Alienați de familie, de 
lumne, de ei înşişi, ei simt că nu-și pot împărtăși durerea ni- 
mănui. Faptul că au fost trădați de cei pe care-i iubesc le 
agravează alienarea atât de mult încât ajung să se îndepăr- 
teze complet de cei din jur şi să se închidă în ei înşişi. 

Abuzul de putere duce la neîncredere. Deoarece încre- 
derea poate fi distrusă la o vârstă foarte fragedă, primul 
obiectiv al preotului căruia i se încredințează vindecarea 
unei victime a unui abuz este restabilirea încrederii în sine 
însuși şi în cei din jur. Cel ce nu a reuşit să câștige încre- 
derea oamenilor nu are rost să predice, pentru că predica 
lui nu va avea niciun ecou. Ceea ce e cu adevărat impor- 
tant este ca preotul să fie receptiv şi devotat atât faţă de 
victimă, cât și față de persoana care s-a făcut vinovată de a 
fi comis abuzul respectiv; în acest fel, atât victimele cât şi 
agresorii vor şti că nu sunt nişte oameni de nimic şi că pot 
fi iubiți indiferent de ceea ce li s-a întâmplat. Este absolut 
necesar ca ei să fie înconjurați de atenție şi compasiune şi 
să fie încurajați să comunice cu exteriorul — pentru a se 
evita alienarea lor totală şi ireversibilă. Atât victima cât şi 
agresorul trebuie să fie ajutați să înfrunte durerea provoca- 
tă de violenţa săvârşită. Deşi trecutul nu poate fi schimbat, 

dragostea lui Dumnezeu va începe să vindece rănile sufle- 
teşti de îndată ce oamenii îşi vor accepta slăbiciunile şi su- 
ferințele. Sfântul Pavel spunea: „puterea mea se desăvâr- 
şeşte în slăbiciune” (II Corinteni 12, 9). 

lată în ce termeni îşi mărturiseşte durerea o tânără 

asupra căreia a fost comis un abuz cu puţin timp în urmă: 
„Vă rog să nu-mi spuneţi că ceea ce mi s-a întâmplat 
ține de trecut, nu de prezent, aşa cum mi-au spus alţii. 
Vă rog să nu-mi spuneţi să nu mai sufăr, pentru că sufăr 
foarte tare încă! Unii dintre cei ce mă ascultă au impre- 
sia că înțeleg tot ce simt eu, mă «remontează» sufleteş- 
te, îmi țin câte o predică, îmi recomandă să mă strădu- 
iesc să am mai multă credință sau chiar mă întreabă, fă- 
ră niciun pic de tact, dacă sunt creştină! Or fi având ei 
soluţii la orice problemă, dar eu simt că mă prăbuşesc 
sub povara durerii mele”. 

Câteodată, cei ce au menirea să sprijine şi să consilie- 
ze sunt preocupați mai mult de propriile dificultăți decât 
de suferințele celor pe care pretind că-i ajută. Această 
afirmaţie poate fi extinsă şi asupra artei de a fi părinte, 
Care ar trebui să constea în crearea condiţiilor optime ne- 
cesare maturizării copiilor. Misiunea fundamentală a unui 
părinte este de a fi alături de copiii săi, de a le stimula cre- 
ativitatea şi de a le înlesni maturizarea; din nefericire, în- 
să, părinţii se aşteaptă ca aceştia să fie la dispoziția lor şi 
să facă tot ceea ce le cer ei, fără să se gândească la priori- 
tățile copiilor. Pe altă parte, mă întreb, sincer îngrijorat, 
în ce măsură terapia sau învățăturile oferite de povăţuito- 
rii spirituali le sunt de folos celor care au fost traumati- 
zați într-un fel sau altul? Nu cumva tratează ele traumele 


" Cathy-Ann Matthesy, Southern Cross, Melboume, Nov., 1986, p. 13. 

povăţuitorului? Aceasta ar fi o formă de manipulare foar- 
te subtilă care ar duce la consecințe extrem de negative. 

Dacă îi iubim cu adevărat pe oameni, atunci mai întâi 
să-i ascultăm și să încercăm să înțelegem ce simt ei, prin 
ce fel de experienţe trec, indiferent de cât de dureroase 
sau tulburătoare ar fi aceste experiențe. Şi durerea e o ca- 
le importantă de a se maturiza. Să pătrundem în lumea 
lor rănită cu harul şi delicatețea Duhului Sfânt. 

Aceasta este semnificația deplină a iubirii, aşa cum a 
fost ea revelată în lisus Hristos. Dragostea nu e doar o 
emoție, ea este şi o mare responsabilitate. Există cazuri 
când dragostea înseamnă să nu întorci şi celălalt obraz 
(cf. Matei $, 39; Luca 9, 29) și să refuzi să iubeşti pe cine- 
va, Este o greşeală să-i învăţăm pe copiii noştri numai un 
aspect al iubirii. Copilul trebuie să înveţe că a iubi poate 
uneori să însemne a spune „nu” şi este datoria Bisericii să 
facă acest lucru, prin intermediul preoților, al profesorilor 
sau al părinților. Cel ce ne-a învăţat virtutea de a întoarce 
şi celălalt obraz (Matei 5, 39; Luca 6, 29) a refuzat să facă 
aceasta atunci când unul dintre reprezentanții autorităţii iu- 
daice I-a dat o palmă pe nedrept (loan 18, 22-23). 

Dumnezeu, Cel ce ne-a creat, ne-a poruncit să avem 
pis unul de celălalt și de întreaga creație (Facerea 1, 28). 

toate împrejurările vieții noastre, avem libertatea de a 
alege între a-L asculta sau nu pe Dumnezeu, a împlini sau 
nu voia Lui. Putem folosi darurile și puterile cu care-am 
fost înzestrați pentru a face binele sau pentru a face răul. 
Vinul pe care unii oameni îl beau pentru a se destinde poa- 
te duce la comportări abuzive — dar tot vinul poate fi folo- 
sit pentru a ne împărtăși cu Dumnezeu şi cu lumea pe care 
a creat-o EL. Alegerea depinde de noi (| loan 4, 7-21). 

Şi victimele abuzurilor au de ales între a adopta o ati- 
tudine identică cu cea a detracaţilor care le-au provocat 

suferința şi a-şi transforma durerea lor în energie şi voin- 
ţa de a se purifica, eliberându-se de trauma suferită. Preo- 
ţii au și ei de ales între a accepta victimele în starea lor 
nefericită, privindu-i ca pe făpturi ale lui Dumnezeu pe 
care El îi iubește, indiferent de condiţia în care se află, şi 
a se considera pe ei înşişi aşezaţi într-o poziție de superi- 
oritate față de ceilalți oameni, care-i îndreptățește să-i 
considere pe ceilalți mai prejos decât ei. După părerea 
mea, rolul preotului este, pur şi simplu, acela de a păși 
alături de oameni şi a-i sprijini în demersurile lor, oricât 
de lente ar fi acestea; fiecare persoană îşi are ritmurile sa- 
le lăuntrice. Oamenii traumatizaţi au o nevoie acută de 
acceptare şi de recunoaştere şi afirmare a valorii lor uma- 
ne sacre. 

Deoarece unele victime ale abuzurilor nu sunt capabi- 
le să simtă prezența tămăduitoare a lui Dumnezeu, e de 
datoria noastră să-i ajutăm să o descopere în atitudinea și 
conduita noastră. Pentru aceste victime reacția noastră 
este absolut crucială. O ameliorare cât de mică a stării lor 
de spirit, un pas cât de mic făcut spre sufletul lor, vor fi 
cu certitudine binefăcătoare, contribuind la vindecarea 
rănilor lor, aşa cum a fost pentru femeia cu scurgerea de 
sânge care s-a atins de haina lui lisus faptul că El nu a 
respins-o, ci, oprindu-se din mers, a cerut amănunte de- 
spre suferința ei și, tămăduind-o, i-a întărit credința în 
Dumnezeu (cf. Marcu 5, 27-34). 


(iii) Părinţii 


Pâinea pe care o frâng preoții în cadrul fiecărei Sfinte 
Liturghii pentru a-i împărtăşi pe credincioşi spre mântuire, 
„pentru ca ei să aibă viaţă veşnică”, întruchipează frag- 

mentarea firii omului, care se cere reîntregită, tămăduită şi 
reunită cu Dumnezeu în duhul smereniei şi al unei depline 
încrederi şi responsabilități a fiecăruia dintre noi. 

Aceeaşi sensibilitate şi înțelegere se cere aplicată şi în 
cazul rolului pe care-l au părinții în viața copiilor lor. Co- 
municarea între părinți şi copii este un proces extrem de 
semnificativ, o parte integrantă a atitudinii oricărui părin- 
te sau figuri pateme. Deşi, de cele mai multe ori, părinții 
sunt lipsiți de cunoştinţe clinice elementare, lor li se în- 
credințează misiunea de a „reîntregi” sufletele copiilor 
traumatizaţi de felurite agresiuni. Dar noi, preoții, ce fa- 
cem? Cum îi ajutăm? Îi consolăm, le răspundem la între- 
bări, ne grăbim să-L invocăm pe Dumnezeu, oferindu-le 
citate scripturistice sau poveţe care decurg din acestea, 
neglijând fondul problemei și ferindu-ne de a încerca să 
îndreptăm relaţiile dintre părinţii şi copiii care au suferit 
agresiuni sau relațiile dintre ei şi agresori. În ultimă in- 
stanță, ne facem adeseori vinovaţi de izolarea părinților, 
a victimelor şi a agresorilor de restul oamenilor, aplicân- 
du-le „pansamente” peste răni, fapt care nu atrage după 
sine niciun fel de schimbare în atitudinea lor față de trau- 
ma suferită sau în conduita lor. Fie că cel ce a declanşat 
actul de agresiune e un străin, fie că e un membru al fami- 
liei victimei sau, în cazul soțiilor maltratate de soții lor, par- 
tenerul de viață al victimei, rănile lor rămân nevindecate 
sau uneori Chiar întru totul ignorate. În felul acesta, dove- 
dim nu numai insensibilitate faţă de surparea relațiilor din- 
tre cei implicați într-un caz de abuz, dar creăm o altă pră- 
pastie şi un alt vid în Biserică — între noi şi cei traumatizați. 

Ne-am referit anterior la „pedagogia otrăvitoare”, care 
preconizează ideea că părinții au „drept de proprietate” 
asupra copiilor. Potrivit acestei pedagogii, unii părinți au 

falsa convingere că deţin drepturi absolute asupra com- 
portamentului, sentimentelor, gândurilor, trupurilor şi su- 
fletelor copiilor lor. Niciun părinte nu trebuie să conside- 
re că are puteri nelimitate asupra copilului său. Copiilor 
trebuie să le fie respectat spaţiul interior, „cămara” lor lă- 
untrică sacră (cf. Matei 6, 6), unde n-are nimeni voie să 
intre, unde ei sunt liberi să simtă, în siguranță şi cu bucu- 
rie, prezența lui Dumnezeu. Dacă acest spaţiu lăuntric va 
deveni baza temeinică a echilibrului vieții copiilor noștri, 
ei nu vor mai fi obligați să-şi caute împlinirea în perfor- 
manţe sau satisfacţii exterioare. În familiile în care acest 
echilibru lipsește sau e deficitar predomină dominarea 
autoritară (a sentimentelor şi conduitei copilului), per- 
fecționismul şi tirania aparenţelor (e mai important să 
pari într-un anume fel decât să fii cu adevărat aşa cum 
pari), culpabilizarea (blamarea altora sau autoînvinovăţi- 
rea), suspiciunea (lipsa de încredere în relaţiile cu cei din 
jur) şi iresponsabilitatea. În loc să fie încurajați să aibă 
autoritate în relaţiile lor cu membrii familiei lor şi să dez- 
volte legături de prietenie şi comunicare cu ceilalți oa- 
meni, copiii sunt învățați să nu „discute” despre probleme- 
le şi sentimentele lor, să nu şi le „exprime” niciodată. 
Părinţii care comit abuzuri asupra copiilor lor au sufe- 
rit la rândul lor de pe urma unor agresiuni săvârşite asu- 
pra lor în copilărie. Traumele provocate de acele agresi- 
uni au rămas nevindecate, motiv pentru care atunci când 
ajung și ei părinți repetă acelaşi comportament reprobabil 
care i-a făcut să sufere. De ce se întâmplă acest lucru? 
Probabil din cauza desconsiderării de sine care-i caracte- 
rizează și din cauza faptului că, negând tragedia prin care 
au trecut în copilărie şi purtându-se întocmai părinților 
lor, doresc să se convingă pe ei înşişi că părinții lor n-au 

fost în fond nişte părinţi răi care nu i-au iubit, ci că ceea 
ce au făcut aceștia a fost spre binele lor. Iată explicaţia 
faptului că asemenea nenorociri se perpetuează de la o 
generație într-alta. Violenţa fizică creează dependențe 
cumplite atât pentru părinți, cât şi pentru copiii care îi de- 
vin victime. 


(iv) Autorii abuzurilor 


De obicei facem deosebirea între terapia duhovniceas- 
că aplicată agresorilor şi cea la care recurgem când avem 
de-a face cu victimele acestora sau cu alte potenţiale vic- 
time. Deşi aceasta este o soluție, suntem încă foarte de- 
parte de remedierea traumelor produse. Poate ar trebui să 
ne ocupăm mai întâi de autorii abuzurilor şi de-abia după 
aceea de victimele lor — şi aceasta nu numai din motive 
"ogice, dat fiind faptul că unii reprezintă cauza, iar cei- 

alţi consecințele, ci mai ales din raţiuni etice. Nu e bine 
să-i izolăm pe autorii abuzurilor de societate sau să ne 
cramponăm de convingerea că izolarea lor constituie so- 
luţia definitivă a problemei. Există şi cazuri în care vina 
nu este în exclusivitate a lor, ci şi a familiei din care pro- 
vin. Uneori, agresorii pot face parte chiar din familia 
noastră; pot fi eu acela sau dumneavoastră. Nu toți agre- 
sorii sunt psihopaţi perverși, statisticile arată că bărbaţii 
(şi femeile) implicate în abuzuri asupra copiilor sunt oa- 
meni „obişnuiţi”, care aparţin grupurilor socio-profesio- 
nale, economice, culturale şi religioase din care facem 
parte cu toții. 

Biserica susține unitatea naturii umane; existența unui 
singur răufăcător, în orice loc şi orice perioadă de timp, 
reprezintă un eşec al tuturor oamenilor, al dumneavoastră 

şi al meu: „Cel fără de păcat dintre voi să arunce cel din- 
tâi cu piatra” (c£. loan 8, 7). Eu sunt vinovatul şi tot eu 
Sunt cel chemat să se purifice. Aceasta nu înseamnă să-i 
absolvim pe autorii abuzurilor de pedeapsa ce li se cuvi- 
ne, ci înseamnă să avem grijă să nu ne considerăm supe- 
riori lor sau să nu presupunem că, în timp ce ei poartă în- 
treaga responsabilitate a faptelor reprobabile pe care 
le-au comis, noi suntem întru totul eliberați de povara 
acestei responsabilități. Misiunea noastră nu e aceea de 
a-l pedepsi pe răufăcător, ci de a îngenunchea cu smere- 
nie alături de el și de a-i oferi sprijin sufletesc, pentru că 
şi el este unul dintre noi. Să reflectăm serios asupra fap- 
tului că „în casa Tatălui [nostru] multe locașuri sunt” (cf. 
loan 14, 2) — şi că toate sunt de sticlă, adică toate sunt 
fragile, gingașe, delicate. Toţi suntem potenţiali răufăcă- 
tori. Cel ce a comis un abuz este tot om ca şi noi. Linia 
de demarcaţie dintre agresor și victimă este foarte fină. 
Pe toți ne va judeca Dumnezeu. Abuzurile, păcatele, în 
general, sunt răni făcute de oameni împotriva oamenilor 
— şi acest fapt ÎI rănește pe Dumnezeu Însuși. 

Datoria Bisericii este nu numai să vindece, ci și să 
mântuiască; Hristos a venit în lume pentru ca „lumea să 
se mântuiască” (loan 3, 17), în special „cel pierdut” 
(Luca 19, 10, Matei 18, 11), cel nedorit, alungat, ostraci- 
zat, neiubit. Această categorie îi include și pe agresori şi 
pe victime. Dacă-i vom despărți pe agresori de Biserică, 
îi vom lipsi de sursa lor de oxigen, adică de dragostea lui 
Dumnezeu, manifestată prin dragostea oamenilor pentru 
ei, şi vom comite aceeași crimă ca și ei: abuzul. 

Suferinţa Bisericii pentru fiii şi fiicele ei este aceeaşi. 
În tragedia abuzurilor, agresorul este cealaltă victimă, 
deseori neglijată de noi deoarece faptele săvârșite de el 

ne „tulbură” liniștea şi ne obligă să ne analizăm atitudi- 
nea şi conduita proprie. În ultimă instanță, toţi suntem ră- 
niți şi toți avem nevoie de vindecare. Biserica deplânge 
întreaga umanitate căzută și are grijă de toți oamenii. Ne 
mântuim unul prin celălalt — nu ne mântuim niciodată 
singuri. Să nu ne considerăm niciodată mai presus de cei- 
lalți oameni. Să vedem plinătatea slavei lui Dumnezeu 
prin ochii celuilalt, căci „Cuvântul s-a făcut trup și s-a 
sălăşluit între noi” (cf. loan 1, 14). Din acel moment al 
istoriei, pentru a-L afla pe Dumnezeu, tu, omule, ai fost 
chemat să iei aminte la cel de lângă tine, la „aproapele” 
tău, așa cum îl numeşte Sfânta Scriptură, şi să-l iubeşti 
„din toată inima ta, din tot sufletul tău, din tot cugetul tău 
şi din toată puterea ta” (Marcu 12, 30; Luca 10, 27). 
Sfânta Scriptură ne poruncește: „Să iubeşti pe aproapele 
tău ca pe tine însuți” (Marcu 12, 31), ceea ce înseamnă că 
nu egocentrismul trebuie să constituie centrul ființei noas- 
tre, ci aproapele nostru. Aproapele nostru este adevăratul 
nostru eu în care se reflectă iubirea lui Dumnezeu pentru 
noi şi a noastră pentru EI (loan 15, 9; 12). Nu putem trăi 
unul fără celălalt. Sfântul loan Scărarul observa: 

„Când Dumnezeu este mâniat pe noi, povăţuitorul 
[aproapele] nostru poate să-L împace iarăși cu noi; dar 
când l-am supărat pe acesta, nu mai avem pe nimeni 
care să-l milostivească spre noi”.| 


(v) „Lăsaţi copiii şi nu-i opriţi să vină la Mine” 
(Matei 19, 14) 


Aşa cum observam mai înainte, atunci când părinții 
doresc să-şi împlinească propriile ambiţii prin copiii lor 


! Sf. Ioan Scărarul, Scara Raiului, Cuvântul IV, p. 122. 

se ivesc mari dificultăți. Când părinţii îşi impun voința 
asupra copiilor se produce o erodare a personalității copi- 
ilor. În loc să se confrunte cu propriile suferinţe din copi- 
lărie şi să caute tămăduire în propria conştiinţă, părinţii 
îşi proiectează adeseori aceste suferințe asupra copiilor 
lor. În acest sens, ne putem identifica atât cu agresorii, 
cât și cu victimele, deoarece toți am suferit unele abuzuri 
din partea părinților noştri, într-o măsură mai mare sau 
mai mică. Numeroși oameni şi numeroase împrejurări 
caută „pruncul” (Matei 2, 20); numeroși sunt cei ce vor 
„să-l ucidă” (Matei 2, 13). 

Primul nostru contact cu lumea are loc prin ochii noş- 
tri de prunc; indiferent de cât de „maturi” vom deveni ul- 
terior, imaginea aceasta va rămâne în noi de-a lungul în- 
tregii noastre vieţi. Dacă „pruncul” din noi a fost neglijat 
în vreo împrejurare oarecare, rănit sau abandonat, umilit 
sau dezamăgit, vulnerabilitatea lui — împreună cu toată 
suferința şi mânia resimțită în acele momente — va conti- 
nua să existe în adâncul sufletului nostru!. Dacă nu ne va 
preocupa în mod serios vindecarea suferinței copilului 
din noi, viața noastră se va înrăutăți pe zi ce trece. Dacă 
nu vom conștientiza faptul că „împărăţia lui Dumnezeu 
este înlăuntrul” nostru (Luca 17, 21), dacă nu ne vom trăi 
viața din perspectiva acestui adevăr, nu ne vom cunoaşte 
niciodată pe noi înşine, nu vom putea avea niciodată rela- 
ţii normale cu ceilalți oameni şi nu ne vom putea TIIeIOR 
tă apropia de misterul dumnezeirii: 


1 Îi sunt profund recunoscător lui John Bradshaw pentru această ob- 
servaţie. A se vedea studiile: Bradshaw on the Family (1988), Healing 
the Shame that Binds You (1988), Homecoming (1990). Vezi şi M. 
McCullough şi E. Worthington, „Encouraging clients to forgive people 
who have hurt them”, în Journal of Psychology and Theology 22, 1 
(1994), pp. 3-20. E 

„De nu vă veţi întoarce şi nu veți fi ca pruncii, nu veţi 
intra în împărăția cerurilor. Deci cine se va smeri pe si- 
ne ca pruncul acesta, acela va fi mai mare în împărăţia 
cerurilor” (Matei 18, 3-4). 

Hristos Domnul ne cere în mod imperios să căutăm 
„mai întâi împărăția lui Dumnezeu” (Matei 6, 33) şi ne 
îndeamnă, fără echivoc, să fim ca pruncii, pentru că „a 
unora ca aceştia este împărăția cerurilor” (Matei 19, 14). 
Drept aceea, să privim pruncul (Matei 2, 11) dinlăuntrul 
nostru, să-l tămăduim și să-i alinăm suferințele în numele 
lui Hristos (Matei 18, 5). Să ne cercetăm sinele și să des- 
coperim împărăția cerească dinlăuntrul nostru! Unora 
dintre noi li se va părea dificilă o asemenea incursiune lă- 
untrică, pentru că nici nu-şi mai amintesc ce înseamnă a 
fi copil — deşi poate că au copii sau se înțeleg foarte bine 
cu copiii. . 

Şi totuşi, fiecare dintre noi are o imagine a sa de pe vre- 
mea când era copil; fiecare dintre noi păstrează această 
imagine ca pe o fotografie la care se uită din când în când. 
Pentru mulţi dintre noi, descoperirea copilului din noi înși- 
ne echivalează cu o întoarcere acasă. Este primul pas pe 
care-l facem spre noi înşine şi spre Dumnezeu. 

Copilul dinlăuntrul nostru e o sursă dătătoare de viaţă 
şi energie. Este al şaselea simţ, care „„interceptează” vi- 
braţiile dumnezeirii, ale vieţii şi ale suferinței. Această 
sursă a fost descrisă drept „copilul minune” dinlăuntrul 
nostru, o parte esențială din noi înşine care reprezintă 
preaplinul dumnezeirii şi care are o credinţă nestrămutată 
în Părintele ceresc, „Tatăl nostru”, al tuturor (Matei 6, 9). 
Plin de încredere, supunere, gingăşie şi iubire, acest „co- 
pil minune” nu se teme niciodată că va rătăci calea, ci e 
totdeauna receptiv la impresii şi experiențe noi, la alter- 

native de viaţă şi la surprize de tot felul. El ne dă tăria, 
capacitatea, entuziasmul şi spontaneitatea de a trăi în pre- 
Zent — nu în vinovăția zilei de ieri, nici în teama zilei de 
mâine. El ne îndeamnă să descoperim împlinirea supre- 
mă înlăuntrul nostru, în Dumnezeu. 

Acest copil minune e partea cea mai plină de viaţă a 
sinelui. Este jucăuș, vesel, plin de naturaleţe şi creativita- 
te. Are o voință puternică ce nu poate fi mutilată sau dis- 
trusă. E fericit şi trist; râde și plânge. E minunat și impre- 
vizibil. Are dorințe, imperative, îşi creează spaţiul nece- 
Sar creşterii, înfloririi şi izbândirii. 

Dar acest copil a fost rănit, pentru că lumea în care 
trăieşte e plină de suferință, iar răul este o realitate. Copi- 
lul din noi a supravieţuit atâtor dureri — moartea sau infir- 
mitatea cuiva din familie, o pierdere ireparabilă, un aban- 
don, un abuz, o înstrăinare, o nedreptate. Într-un fel sau 
altul, toţi purtăm urmele unor răni mai mari sau mai mici. 
Pentru a supraviețui, copilul minune din noi şi-a creat 
Strategii care să-l ajute să se confrunte cu loviturile pri- 
mite şi să le depășească. Şi-a creat un „fals eu”, dar a ră- 
mas viu și scânteietor ca o rază de speranță care dăinuie 
de-a pururi. EI este cel care ne-a luat de mână atunci când 
ne-am simţit copleşiţi de necazuri. EI este cel care ne ia de 
mână şi astăzi. Avem posibilitatea să ne remodelăm viețile 
în fiecare moment, să înțelegem cine suntem, cu adevărat. 
Rănile noastre pot deveni puterile noastre. 

„Copilul minune” dinlăuntrul nostru ne ajută să ve- 
dem frumosul dincolo de urât, lumina dincolo de întune- 
ric, viața dincolo de abuz şi violență. A-l cinsti pe acest 
copil, a-i prețui valoarea, a-i aprecia contribuțiile lui la 
felul cum se cuvine să trăim — iată îndatoririle noastre fa- 
ță de el, îndatoriri de o covârşitoare importanță duhovni- 

cească. El e cel care ştie adevărul: „Eu nu sunt durerea 
mea, tot astfel cum nu sunt nici biruința mea. Eu sunt cu 
mult mai mult decât acestea”, 

Învierea este decizia noastră de a vedea lumina în mij- 
locul întunericului. A descoperi împărăția cerurilor dinlă- 
untrul nostru e o hotărâre pe care fiecare dintre noi o ia 
pentru sine — dar nu de unul singur, ci cu ajutorul harului 
divin. Graţie copilului din noi înşine, vom privi şi vom 
vedea cu adevărat, vom asculta şi vom auzi cu adevărat, 
vom vorbi şi vom exprima cu adevărat ceea ce gândim și 
simțim, vom săvârşi lucruri de valoare, vom atinge lumea 
şi vom percepe atât binecuvântările cât şi suferinţele ei, 
ne vom înţelege pe noi înşine şi-i vom înțelege pe cei din 
jurul nostru. Acest copil ne va ajuta să ne simțim acasă 
oriunde ne-am afla, lângă oricine am fi şi în orice împre- 
jurare ne-am găsi, deoarece el ştie că adevărata noastră 
casă este în ceruri: 


„Căci nu avem aici cetate stătătoare, ci o căutăm pe 
aceea ce va să fie” (Evrei 13, 14). 

Aceea va fi adevărata noastră întoarcere acasă. Vom 
ajunge acolo, însă, pas cu pas. Prin harul lui Dumnezeu şi 
cu sprijinul „copilului minune” dinlăuntrul nostru, vom 
şti că nu suntem şi nu vom fi niciodată singuri; vom fi 
mereu însoțiți pe cale, în fiecare clipă — într-atât de mare 
sunt puterea și harul botezului, plinătatea şi autoritatea în 
virtutea căreia am fost creaţi „după chipul” lui Dumnezeu 
(Facerea 1, 26). 


(vi) Concluzii 


Atunci când se comite un abuz asupra unei persoane, 
este invadată cea mai profundă zonă a ființei umane, cel 

mai sacru spațiu intim. În cazul abuzurilor sexuale, e vio- 
lat templul sfânt al trupului, care reprezintă cel mai im- 
portant hotar omenesc; când acesta e profanat, însăși 
esența făpturii umane este lezată în profunzime. 

Suntem noi pregătiți să conştientizăm dimensiunile 
abuzurilor comise asupra copiilor, uneori chiar în imedia- 
ta noastră apropiere? Suntem noi dispuşi să recunoaștem 
atât propria contribuţie, cât şi responsabilitatea noastră 
colectivă față de acest grav flagel social? Avem noi des- 
chiderea să arătăm mai multă maleabilitate și înţelegere 
față de autorii abuzurilor şi să ne rugăm fără încetare 
pentru cei care le-au căzut victime şi care apelează la noi, 
preoții, pentru alinarea suferințelor lor? Suntem noi în 
Stare să fim mai atenți față de ceea ce li se întâmplă oa- 
menilor din jurul nostru, îndeosebi faţă de vulnerabilita- 
tea copiilor şi părinților din imediata noastră apropiere? 
Suntem noi capabili să-i aflăm pe cei ce suferă şi să-i re- 
întregim sufletește cu dragostea iubitorului de oameni 
Dumnezeu? Avem noi curajul de a interveni în viețile ce- 
lor singuratici şi adânc traumatizaţi de felurite tare pentru 
a-i împiedica să-i traumatizeze şi pe alţii? Ne pricepem 
cu adevărat să identificăm problemele cu care se con- 
fruntă enoriaşii parohiei noastre în casele şi în familiile 
lor sau ne complacem în ignoranță, considerându-i pe toți 
„buni creştini”? Putem să înfruntăm orice formă de vio- 
lenţă şi abuz în societate, în familie, între prieteni şi înlă- 
untrul nostru? Suntem în stare să percepem rănile pe care 
le purtăm în adâncul sufletului? Dorim cu adevărat să ne 
vindecăm pe noi înșine pe deplin? Cât de intensă e râvna 
noastră de a fi mântuiţi? Suntem, oare, suficient de cinstiți 
pentru a deschide noi înşine discuţia despre aspectele nefe- 
ricite ale vieţii, abordând subiecte ca, de pildă, autoritatea 
şi abuzul în cercurile ecleziale şi teologice? 

